
PRAEFATIO. 

UNIVERSARUM rerum Creator optimus "hominem rectum" 
condidit (Eccl. 7, 39) ; rectum quidem naturali rectitudine 
mentis, cordis atque voluntatis ; rectum etiam propter dona prae- 
ternaturalia atque supematuralia, quibus ipsum tam largiter 
exomavit. Re quidem vera, in felicissimo justitiae originalis 
statu, tam naturali quam supematurali scientia praeditus erat 
homo; cor ejus atque voluntas nuUis erant pravis afFectionibus 
vitiata, neque caro concupiscebat adversus spiritum, neque spiri- 
tus adversus carnem. Primus homo summa fmebatur pace, 
cum totus esset atque perfecte stibditus Deo. Non mediocriter 
augebat felicitatem illam immunitatis donum, seu carentia totalis 
aerumnarum, afflictionum atque dolomm; cui dono 30ciandum 
est immortalitatis donum, quo contigisset hominem e terra in 
caelum transferri, non praegustato mortis calice amaro. Hisce 
non contentus Dominus, adhuc magis hominem exaltavit, ipsum- 
que filiatione adoptiva adauxit, ut tam in terra quam in ipso 
caelo non sicut servus esset (quod natura erat), sed tamquam 
filius in domo sua. 

Sed proh dolor ! Homo noluit agnoscere tot tantaque beneficia 
divina, sed maluit aures praebere fallacibus diaboli promissio- 
nibus, et sic amisit sibi suisque posteris tam superexcelsa dona. 
Dives tamen in misericordia Deus non reliquit hominem in tanta 
miseria demersum, eique proprium Filium sibi dilectissimum 
dedit Salvatorem. 

Longo labente tempore, Christus apparuit in terris, nostram- 
que salutem operatus est atque ad statum gratiae animas nostras 
restituit, per suam passionem atque mortem dolorosissimam. 
Fundavit etiam Ecclesiam suam, ut esset ejus activa continuatrix 
in opere salvationis humanae; in eaque septem instituit sacra- 
menta, "per quae omnis vera justitia vel incipit, vel coepta 
augetur, vel amissa reparatur" (Con. Trid. sess. 7 in prooemio). 

Justitia, per peccatum mortale post Baptismum commissum 
amissa, per sanctum Poenitentiae recuperatur sacramentum, 

Prdefatio, 

quod "secundam post naufragium deperditae gratiae tabulam 
Sancti Patres apte nuncuparunt" (Conc. Trid., sess. 6, cap. 14). 

De hac secunda tabula disserere intenditur hoc in scripto. 
Non tamen de tota materia tractaturi sumus, sed tantummodo 
studebin\us potestati remissivae, seu CLAVIUM POTESTATI 
a Christo Domino nostro sanctis Apostolis collatae eorumque 
successoribus. 

Hoc in studio perficiendo S. Scripturam, sacram et veneran- 
dam Traditionem sequemur, non despectis, immo magni habitis, 
ratione atque auctoritate humanis, si locum habere possint. 

Omnia subjiciuntur S. R. Ecclesiae infallibili judicio. 

Gratias quam plurimas refero omnibus ac singulis personis, 
quae mihi juvamen quomodocumque praestiterunt, praesertim 
meo dilecto atque cl. Professori Fr. Josepho Kennedy, O. P. 
S. T. M. 

DISSERTATIONIS DIVISIO. 

Primo, de Poenitentiae variis sensibus disputabimus. 

Secundo, ponemus statum quaestionis. 

Tertio, videbimus clavium potestatis promissionem a Christo 
Domino sanctis Apostolis fuisse factam. 

Quarto, considerabimus ejusdem potestatis coUationem. 

Quinto, praecipuas coUatae potestatis notas examinabimus. 

CAPUT L 

De variis poenitentiae sensibus. 

Patres atque theologi duplicem distinguunt poenitentiam, 
nempe, poenitentiam ut sacramentum et poenitentiam ut virtutem, 
NonnuUa ergo dicamus de ipsa poenitentia utroque sensu sumpta, 
ut melius, quae sequuntur, intelligantur. 

ARTICULUS I. 
Poenitentia ut virtus. 

"Primum quidem, — ^ait Caiech. Rom} — de ipsa (poenitentia), 
ut virtutis parte, agendum est; non solum quia fidelis populus 
ad omne virtutis genus a Pastoribus instrui debet, sed etiam 
quia hujus virtutis actiones materiam praebent, in qua Poe- 
nitentiae sacramentum versatur; ac nisi prius quae sit poe- 
nitentiae virtus recte intelligatur, Sacramenti etiam vim ignorari 
necesse est." 

Quid sit poenitentiae virtus. 

Etymologice. — Penes Latinos, poenitentia quoad nomen, juxta 
quosdam, originem ducit a verbis poenam tenere. Sic docent 
antiqui praesertim. V. g., Auctor libri De vera et falsa poeni- 
tentia ait: "Poenitentia est quaedam dolentis vindicta, puniens 
in se quod dolet commississe"^. — Clarius loquitur 5*. Isidorus 
Hispalensis: "A punitione Poenitentia nomen accepit; quasi 
punitentia, aut poenitentia, per quam, sc, homo poenitendo punit, 
quod male admisit peccando"'. — Denique Petrus Lombardus, 
quem sequuntur Scholastici, poenitentiam definit: "Poenitentia 
dicitur a puniendo, qua quis punit illicita quae commisit"*. 

Juxta alios vero, praesertim modernos, poenitentiae nomen 
suam habet radicem in voce pene, quae antiquitus idem erat ac 
penitus, seu quid intimum cor afiiciens. 

Graeci tribus nominibus poenitentiam exprimunt, quae sunt: 
Metanoia, Exomologesis ac Epitimion. Metanoia denotat resi- 
piscentiam ; Exomologesis significat conf essionem. Multoties 



1 P. II, cap. 5, n. 3. » Etymologiar, lib. 8. 

2 Cap. 8, n. 22. * Sent. IV, dist. 14. 

2 De Clavium Potestatis Existentia Atque Natura. 

tatnen Exomologesis sumitur pro toto processu justificationis a 
peccato post baptismum commisso, inclusa etiam sacramenti 
poenitentiae coUatione. Idem dicas de voce Metanoia. Epiti- 
mion mulctam vel poenam indicat. 

Realiter. — Quoad- rem, poenitentia definiri potest : Poeniten- 
tia est virtus supernaturalis et moralis peccatorem inclinans ad 
personalis detestationem peccati, quia et quatenus est Dei offensa, 
et ad firmum emendationis et satisfactionis propositum. 

ExPLICATUR DeFINITIO. 

1. Poenitentia est virtus, 

(A) Status quaestionis. — Seraphicus D. S. Bonaventura non- 
nullorum refert sententias antiquorum, simulque eas subjicit 
crisi**. 

(a) In primis refellit eorum sententiam dicentium "quod poe- 
nitentia non est virtus, sed actus virtutis . . . . — Sed ista positio 
non est conveniens. Si enim iste actus est bonus et difficilis, 
et circa quem contingit errare; sicut ira per zelum est habitus, 
quo homo irascitur, vitiis alienis; sic poenitentia est habitus, quo 
homo irascitur vitiis propriis. Si enim non esset habitus, tunc 
non diceretur habere poenitentiam nisi actu poenitens". 

(b) "Secunda fuit positio, quod (poenitentia) est habitus, 
non virtutis, sed gratiae . . . . — Sed ista positio non debet stare ; 
quia gratia non dirigit liberum arbitrium ad aliquem motum 
specialem per se, nisi mediante virtute; quod facit poenitentia." 

(c) "Tertia positio est, quod poenitentia est virtus, sed non 
est virtus nisi extenso nomine virtutis. Nam virtus proprie est 
in dirigendo ad bonum — ^virtus enim est qualitas mentis qua recte 
vivitur — sed poenitentia revocat a malo. — Sed haec positio non 
videtur adhuc sufficiens, quia poenitentia non tantum facit dolere 
de culpa perpetrata, sed etiam facit emendare; unde ejus est 
objectum punire et Deo reconciliare ; et hoc patet ex ejus defi- 
nitione, et ita est virtus proprie". 

(d) "Ultima positio est, poenitentia est habitus virtutis, et 
virtutis secundum propriam acceptionem, non tantum secundum 
communem. — Et haec probabilior est, ut credo . . .". Et non 
tantimi probabilior est, sed certa, ut patebit ex sequentibus. 



6 Cf r. S. Bonav., Op. Om., Quaracchi, a. 1889, tom. 8, pag. 318-21. 

De Clavinm Potestatis Existentia Atque Natitra, 3 

N. B. Antequam aggrediamur probationem, videndum est 
quid sibi velit virtus. Ad hoc cognoscendum, nobis multum in- 
serviet disputatio illa quam cum Evodio sustinuit D. Augustinus, 
qui sic eum alloquitur : "Intueris enim justitiam, qua nemo male 
utitur. Haec inter summa bona, quae in ipso sunt homine nume- 
ratur, omnesque virtutes animi quibus ipsa recta vita et honesta 
constat. Nam neque prudentia, neque fortitudine, neque tem- 
perantia male quis utitur: in his enim omnibus, sicut in ipsa 
etiam quam tu commemorasti justitia, recta ratio viget, sine qua 
virtutes esse non possunt Ista ergo magna bona sunt : sed me- 
mini^se te oportet, non solum magna, sed etiam minima bona 
non esse posse, nisi ab illo, a quo sunt omnia bona, hoc est a 
Deo . . . Virtutes igitur, quibus recte vivitur, magna bona 
sunt: species autem quorumlibet corporum, sine quibus recte 
vivi potest, minima bona sunt; potentiae vero animae, sine 
quibus vivi non potest, media bona sunt. Virtutibus nemo male uti- 
tur : ceteris autem bonis, id est, mediis et minimis, non solum bene, 
sed etiam male quisque uti potest. Et ideo virtute nemo male 
utitur, quia opus virtutis est bonus usus istorimi, quibus non bene 
uti possumus. Nemo autem bene utendo male utitur. Quare 
abundantia et magnitudo bonitatis Dei non solum magna, sed 
etiam media et minima bona esse praestitit. Magis laudanda 
est bonitas ejus in magnis, quam in mediis, quam in minimis: 
sed magis in omnibus, quam si non omnia tribuisset"*. 

Virtus itaque est bona qualitas qua quis recte vivit et qua 
nemo male utitur, seu, est habitus agendi juxta rectae rationis 
dictamen atque fidei illustrationem. 

Cognita virtutis definitione, nunc probandum est poenitentiam 
virtutetn esse. 

(B) Prob, — (a) Quidquid a Domino praecipitur, nonnisi 
virtus esse potest; sed poenitentia praecipitur a Domino; ergo. 

Major. probatione non indiget, cum pateat Deum summam in- 
finitamque restitudinem esse. — Prob. ntin. Ezechr. "Converti- 
mini, et agite poenitentiam ab omnibus iniquitatibus vestris . . . 
Projicite a vobis omnes praevaricationes in quibus praevaricati 
estis, et facite vobis cor novum et spiritum novum"^. — Quod 
Ezech. in V. T. praedicavit, hoc et repetit in N. T. S, Joannes, 



«De Liber. Arbitr., lib. II, cap. 19, n. 50. 
7 Cap. 18, 30 81. 

Domini praecursor: "In diebus autem ilHs venit Joannes Bap- 
tista praedicans in deserto Judaeae, et dicens: Poenitentiam 
agite: appropinquavit regnum caelorum"®. Immo ipse Dominus 
noster Jesus Christus suam incipit publicam vitam per poeni- 
tentiae praedicationem : "Postquam autem traditus est Joannes, 
venit Jesus in Galilaeam, praedicans evangelium Dei, et dicens: 
Quoniam impletum est tempus, et appropinquavit regnum Dei, 
poenitemini, et credite evangelio"®. — Hinc Catech. Rom., P. II, 
cap 5, n. 6: "Quod autem . . . poenitentia . . . ad virtutem 
pertineat, aperte ostendunt multa, quae de poenitentia tradita 
sunt, praecepta. Lex enim de iis tantum actionibus, quae susci- 
piuntur cum virtute, praecipit." 

(b) Praeterea, illa virtus dicenda est, quae debite regit animi 
motus; sed hujusmodi est poenitentia; ergo. 

Prob. min. : "Negare praeterea nemo potest, quin dolere 
quando, quo modo, et quatenus oportet, virtutis sit; hoc autem 
ut recte fiat, poenitentiae virtus praestat. Interdum enim evenit 
ut ex admissis sceleribus minorem, quam par est, dolorem 
homines capiant; quin etiam, ut a Salomone scriptum est, non- 
nulli sunt qui, cum male fecerint laetantur; rursus vero alii ita 
se moerore animi et aegritudini dedunt, ut de salute etiam 
prorsus desperent; qualis fortasse Cain videri potest, qui ait: 
Major est iniquitas mea, quam ut veniam merear; et qualis certe 
Judas fuit, qui, poenitentia ductus, suspendio vitam et animam 
amisit. Ut igitur modum in dolore tenere possimus, poeniten- 
tiae virtute adjuvamur"*^. 

(c) Ulterius, virtutis est sibi proponere finem bonum; sed 
poenitens sibi proponit finem bonum, sc, abolitionem peccati^ 
Dei satisfactionem atque divinae gratiae, per peccatum amissae^ 
acquisitionem ; ergo. 

Min. prob. : "Sed idem (i. e., poenitentiam virtutem esse) 
etiam ex iis rebus colligi potest, quas sibi tamquam finem proponit 
is, quem vere peccati poenitet. Primum autem hoc ei propo- 
situm est ut peccatum aboleat, omnemque animae culpam et 
maculam abstergat. Alterum est, ut pro sceleribus . . . Dea 
satisfaciat, quod quidem ad justitiam referri perspicuum est.. 
Nam etsi inter Deum et hominem propria justitiae ratio inter- 

8Mt 3, 2. lOCatech. Rom., loc. cit 

»Mc. 1, 14-15. 

cedere non potest cum tam longo intervallo inter se distent; 
aliqua tamen esse justitiam constat, cu>usmodi est inter patrem 
et filios, inter dominum et servum. Tertium est, ut homo in 
Dei gratiam redeat, in cujus offensionem et odium propter peccati 
foeditatem incurrit. Haec vero omnia satis declarant poeniten- 
tiam ad virtutem spectare"". 

(d) Insuper, virtus est quod Deo placet et angelis, atque tam- 
quam fructum habet consecutionem gratiae ac aetemae beati- 
tudinis; atqui talis est poenitentia; ergo. 

Min. prob. David rex Dominum alloquitur: "Quoniam si 
voluisses sacrificium, dedissem utique, holocaustis non delec- 
taveris: sacrificium Deo spiritus contribulatus ; cor contritum et 
humiliatum, Deus, non despicies"^*. — Baruch etiam ad Dominum 
ait: "Aperi oculos tuos et vide: quia non mortui, qui sunt in 
inferno, quorum spiritus acceptus est a visceribus suis, dabunt 
honorem et justificationem Domino: Sed anima, quae tristis est 
super magnitudine mali, et incedit curva et infirma, et oculi 
deficientes, et anima esuriens dat tibi gloriam et justitiam Do- 
mino"^'. — In mentem recolas perpulchram parabolam pharisaei 
et publicani a Domino nostro propositam, in qua Dominus poe- 
nitentem agendi rationem publicani describit, necnon et justifi- 
cationem ejus: "Publicanus a longe stans, nolebat nec oculos 
ad caelum levare; sed percutiebat pectus suum, dicens: Deus, 
propitius esto mihi peccatori. Dico vobis, descendit hic justi- 
ficatus in domum suam"^*. — Legas etiam tenerrimam parabolam 
filii prodigi poenitentis, ubi describitur immensum gaudium quo 
affectus est pater, quando vidit filium suum in meliorem frugem 
revertentem. Tanta fecerat pater, ut excitaverit filii senioris zelo- 
typiam. Sed pater ad hunc filium ait : "Fili, tu semper mecum 
es, et omnia mea tua sunt. Epulari autem et gaudere oportebat, 
quia frater tuus hic mortuus erat, et revixit; perierat, et in- 
ventus est"". — Mediteris etiam parabolas ovis deperditae atque 
amissae drachmae, ubi ob oculos tuos Dominus poiiit et diligen- 
tiam quaerentium et laetitiam ineffabilem invenientium. Medi- 
teris etiam Domini conclusiones : "Dico vobis, ita erit gaudium 
in caelo super uno peccatore poenitentiam agente, quam super 

"Catech. Rom., P. II, cap. 6, n. 7. i*Lc. 18, 13-14. 

12 Ps. 50, 19. "Lc. 15, 31-32. 

"Cap. 2, 18-19. 

nonaginta justis, qui non indigent poenitentia . . . . Ita dico 
vobis, gaudium erit coram angelis Dei super uno peccatore poe- 
nitentiam agente"". — Igitur poenitentia non solum virtus dicenda 
est, sed, cum Catech, Rom,, "prorsus divina et caelestis virtus 
existimanda est, cui sc., Regnum caelorum Sacrae Scripturae 
poUicentur ; nam apud S. Mt. scriptum est : • Poenitentiam agite^ 
appropinquavit regnum caelorum; et apud Ezech. : Si impius 
egerit poenitentiam ab omnibus peccatis suis quae operatus est, 
et custodierit omnia praecepta mea, et facerit judicium et jus- 
titiam, vita vivet; et alio loco: Nolo mortem impii, sed ut cover- 
tatur impius a via sua, et vivat. Quod de aetema et beata vita 
intelligendum esse plane constat"". 

(e) Angelicus Doctor sic raiione probat poenitentiam esse 
virtutem: "Poenitere est de aliquo prius a se facto dolere . . . 
Dolor (autem) vel tri$titia dupliciter dicitur: uno modo secun- 
dum quod est passio quaedam appetitus sensitivi, et quantum 
ad hoc poenitentia non est virtus, sed passio; alio modo secun- 
dum quod consistit in voluntate, et hoc est cum quadam elec- 
tione ; quae quidem si sit recta, necesse est, quod sit actus virtu- 
tis. Dicitur enim in 2 Eth. (cap. 6), quod virtus est habitus 
electivus secundum rationem rectam. Pertinet autem ad ratio- 
nem rectam, ut aliquis doleat, de quo dolendum est, et eo modo 
et fine quo dolendum est ; quod quidem observatur in poeniten- 
tia, de qua nunc loquimur; nam poenitens assumit moderatum 
dolorem de peccatis praeteritis cum intentione removendi ea. 
Unde manifestum est, quod poenitentia, de qua nunc loquimur, 
vel est virtus vel actus virtutis"". Etenim cui convenit defi- 
nitio, ei convenit et definitum. Jamvero poenitentiae, prout nunc 
de ea loquimur, convenit virtutis definitio; ergo et ipsa virtus 
sit necesse est. 

2. Poenitentia est virtus supernaturalis. 
Constat ergo poenitentiam virtutem esse. Sed ut salutifera 
sit, requiritur ut sit virtus superftaturalis, Potest quidem homo 
de peccato dolere solis naturalibus viribus atque propter motiva 
mere naturalia ; quia, v. g., divitias amisit, vel hominum favorem 
atque existimationem, vel corporalem salutem et cetera hujus- 

i«Lc. 15, 7 et V. 10. issumm. Theol., 3, q. 85, a. 1. 

"P. II, cap. 5. n. 9. 

modi. Sed haec naturalis poenitentia nullum habet valorem ad 
salutem, i. e., sive ad consequendam gratiam sanctificantem hic 
in terris sive Dei nudam visionem atque beatificum amorem in 
caelis. Rem sic evolvit Auctor lib. De vera et falsa poenitentia: 
"Sed quoniam poenitentia non omnis est bona, dicamus aliqua, 
quae separant veram a falsa, sterilem a fructifera. Sunt enim 
quos peccasse poenitet propter praesentia supplicia. Displicent 
enim latroni peccata, quando operantur poenam. Deficit vin- 
dicta? revertitur ad crimina. Ista poenitentia non ex fide pro- 
cedens, nec ex caritate vel unitate, sterilis manet et sine miseri- 
cordia. Haec non purgat conscientiam, nec lavat crimina. In 
hac nulla est spes veniae, nulla expectatio indulgentiae. Huic 
concordant qui confitentur inviti, non amore boni, sed ut f ugiant 
damnum vel incommodum saeculi. Serviunt mundo, quem 
amant; quaerunt suam gloriam, quam anhelant; recipiunt mer- 
cedem, quam exspectant. Si quis tali poenitentia securus ex- 
stiterit, et ad veram de ista non contenderit, deceptus et miser 
aeternaliter peribit"^*. 

Hac naturali et infructuosa poenitentia fuit motus impius et 
superbus Antiochus, v. g.*®. Percussus et vulneratus a Domino, 
orationes et vota ad Dominum faciebat ut corporalem salutem 
recuperaret, sed frustra. Antiochus "ita superbe locutus est: 
Se venturum Jerosolymam, et congeriem sepulchri Judaeorum 
eam facturum. — Sed qui universa conspicit Dominus Deus Israel, 
percussit eum insanabili et invisibili plaga. Ut enim finivit ipsum 
sermonem, apprehendit eum dolor dirus viscerum, et amara in- 
temorum tormenta; et quidem satis juste, quippe qui multis et 
novis cruciatibus aliorum torserat viscera, licet ille nuUo modo a 
sua malitia cessaret. Super hoc superbia repletus, ignem spirans 
animo in Judaeos, et praecipiens accelerare negotium, contigit 
illum impetu euntem de curru cadere, et gravi corporis collisione 
vexari. Isque qui sibi videbatur etiam fluctibus maris imperare, 
supra humanum modum superbia repletus, et montium altitu- 
dines in statera appendere, nunc humiliatus ad terram in gesta- 
torio portabatur, manifestam Dei virtutem in semetipso contes- 
tans; ita ut de corpore impii vermes scaturirent, ac viventis in 
doloribus carnes ejus afiluerent odore etiani illius ac foetore 
exercitus graveretur. Et qui paulo ante sidera caeli contingere 

1» Cap. 9, n. 23. 20 n Mach., 9, 4-28. 

se arbitrabatur, eum nemo poterat propter intolerantiam foetoris, 
portare." Prostratus igitur Antiochus jacebat propter insana- 
bilem et invisibilem plagam, propter intolerabilem foetorem mem- 
brorumque collisionem. Magnis, immo maximis temporalibus sup- 
pliciis afficiebatur ! lisque permotus Antiochus orabat ad Domi- 
num, deprecatorias litteras ad Judaeos mittebat, votaque fecit 
pro Judaeis, pro Jerusalem atque templo. Sed frustra; nam 
illa poenitentia naturalis omnino erat, ideoque miserrimus ille 
rex "miserabili obitu vita functus est". 

"Hinc igitur (Antiochus percussus) coepit, ex gravi superbia 
deductus ad agnitionem suam venire, divina admonitus plaga, 
per momenta singula doloribus suis augmenta capientibus. £t 
cum nec ipse jam foetorem ferre posset, ita ait: Justum est 
subditum esse Deo, et mortalem non paria Deo sentire. Orabat 
autem hic scelestus Dominum, a quo non esset misericordiam 
consecuturus ; et civitatem, ad quam festinans veniebat ut eam 
ad solum deduceret, ac sepulchrum congestorum faceret, nunc 
optat liberam redderet; et Judaeos, quos nec sepultura quidem 
se dignos hibiturum, sed avibus ac feris diripiendos traditurum, 
et cum parvulis exterminaturum dixerat, aequales nunc Athe- 
niensibus facturum pollicetur. Templum etiam sanctum, quod 
prius expoliaverat, optimis donis ornaturum, et pertinentes ad 
sacrificia sumptus de redditibus suis praestaturum ; super haec, 
et Judaeum se facturum, et omnem locum terrae perambulatu- 
rum, et praedicaturum Dei potestatem". O quam magnificae 
promissiones ! Quam mira se f acturum esse dicit ! Et tamen . . . 
nihil ipsi profuerunt! "Supervenerat enim in eum justum Dei 
judicium" ; et hoc, vel quia non erat revera poenitens, vel quia 
saltem ejus poenitentia pure tiaturalis erat, ut videtur ex sacra 
pagina deduci, quae (interposita epistola Antiochi ad Judaeos) 
sic finem imponit huic tristi et terribili facto historico: "Igitur 
homicida et blasphemus, pessime percussus, et ut ipse alios trac- 
taverat, peregre in montibus miserabili obitu vita functus est". 

Aliud naturalis et infructuosae poenitentiae exemplum triste 
habemus in Juda, Domini traditore, qui poenitentia quidem 
ductus erat (Mt. 27, 3), tamen "suspendio vitam et animam 
amisit", ut docet Catech. Rom., P. II, cap. 5, n. 6. 

Non sufficit itaque naturalis poenitentia ad peccatoris justifi- 
cationem. Requiritur ut poenitentia supernaturalis sit, i. e.. 

necesse est ut concipiatur divina adjuvante gratia, propter aliquod 
motivum nobis per fidem propositum. Quaenam sint motiva, 
infra dicetur. 

Haec doctrina plane pleneque probatur in Tract. de Gratia, et 
constat ex dissertis Ecclesiae declarationibus. Ita, v. g., Conc. 
Arausicanum II, can. 4, docet hominem a Deo recipere non tan- 
tum purgationem peccatorum, sed etiam ipsum volutatis affectum, 
quo purgari peccator vult : "Si quis ut a peccato purgemur, volun- 
tatem nostram Deum exspectare contendit, non autem ut etiam 
purgari velimus, per Spiritus Sancti infusionem et operationem 
in nobis fieri confitemur, resistit ipsi Spiritui Sancto, per Salo- 
monem dicenti: Traeparatur voluntas a Domino', et Apostolo 
salubriter praedicanti : *Deus est, qui operatur in nobis et velle 
et perficere pro bona voluntate' "^\ Ex praefatis verbis non 
tantum habetur ipsa doctrina, sed etiam damnatio sententiae op- 
positae; quam damnationem repetit Conc. Trid., sess. 6, can. 3: 
"S. q. d., sine praeveniente Spiritus Sancti inspiratione atque 
ejus adjutorio hominem credere, sperare, diligere aut poenitere 
posse, sicut oportet, (i. e., supernaturaliter), ut ei justificationis 
gratia conferatur, A. S."^^. — Instantibus haereticis in asserenda 
sufficientia poenitentiae naturalis Innocentius XI respondit eorum 
sententiam iterum damnando. En propositio damnata: "Pro- 
babile est sufficere attritionem naturalem, modo honestam"^^. 

Neque mirum est Ecclesiam tantopere insistere in asserenda 
poenitentiae supernaturalitate ; quia quamvis ordo naturalis et 
ordo supematuralis inter sese minime opponantur (uterque enim 
a Deo provenit, et Deus sibi contradicere nequit, cum sit veritas 
infinita), tamen plane distinguuntur. Hanc distinctionem claris- 
sime Dominus noster Jesus Christus statuit per verba illa quae 
ad sanctos Apostolos nobisque pariter dixit: "Sine me nihil 
potestis facere"^*. Nihil naturale sine Dei concursu naturali, 
nihil supernaturale sine Christi gratia divina, homo facere potest. 
"Sive ergo parum sive multum,— concludamus cum D. Augus- 
tino, — sine illo fieri non potest, sine quo nihil fieri potest"^". 

21 Denz.-Ban., Enchiridion Symbolorum, n. 177 (Semper citatur edit. 11, 
nisi aliud notetur). 

22Ibid.. n. 813; cfr. n. 797. 

23 Ibid., n. 1207. 

2*Jo. 15, 5. 

25Rouet, Enchiridion Patristicum, n. 1835 (Citatur edit. 1). 

, Sed forte quis dicet: sine Christo nihil facere possum etiam 
in ordine naturali; ergo etiam ad opera naturalia peragenda, 
divina gratia indigeo. 

Dist. antec. : sine Oiristo, tamquam auctore naturae, nil f acere 
potes, conc. ; indiges enim concursu divino ad operandum. Sine 
Christo, tamquam auctore gratiae, seu ordinis supematuralis, 
neg. Gratia enim stricte dicta et concursus naturalis absolute dis- 
tinguuntur. Nam gratia omnino et qubcumque modo conside- 
retur, gratuita est; concursus autem naturalis est quodammodo 
debitus nobis, supposita creatione. 

Insto: Concursus naturalis vocari potest gratia. 

Dist.: Vocari potest gratia, lato sensu, conc. ; gratia, stricto 
sensu, prout de ea theologi loquuntur, neg. Gratia, lato sensu, 
vocari potest quodcumque donum divinum seu a Deo procedens ; 
gratia autem stricte dicta est donum supematurale intellectuali 
creaturae a Deo concessum in ordine ad vitam aeternam. Et hoc 
donum non datur ad actus mere naturales ponendos, ut abunde 
theologi probant. 

3. Motiva supernaturalia poenitentiae. 

Jam nunc agendum est, licet breviter, de motivis supematu- 
ralibus poenitentiae. 

a) Primum omnium omniumque excellentissimum est amor 
Dei, Summi Boni, ex toto corde et super omnia. — ^b) Altemm est 
perfecta contritio, quae ad actum caritatis addit peccati detesta- 
tionem, quatenus Deo oppositi, et propositum non peccandi de 
cetero. li duo actus adeo magnam habent efficaciam, ut justifi-. 
cent peccatorem, etiam antequam sacramentum poenitentiae 
recipiat in re; includunt tamen votum sacramentum recipiendi, 
cum includant voluntatem faciendi quod Deus praecipit aut vult. 
— c) AHa motiva praebet attritio (N. B.), seu contrjtio imper- 
fecta, sc, praebet turpitudinis peccati considerationem, amissio- 
nem aeternae beatitudinis, gehennae atque poenarum metum et 
timorem. Notandum tamen est tres species timoris esse, nempe, 
timorem filialem seu castum, quo timet homo Deum offendere 
ex amore et reverentia; timorem simpliciter servilem, seu timo- 
rem servilem sine ullo addito, quo homo abstinet a peccato 
propter poenas quas Dominus minatur, sed simul affectum ad 
peccatum deponit homo; timorem serviliter servilem, quo homo 

abstinet a peccato propter poenas, sed retinet affectum ad ipsum 
peccatum. Ex hisce timoris speciebus ultima tantum rejicienda, 
utpote quia mala; retinet enim affectum peccandi. — d) Tandem 
assignari potest tamquam motivum ad poenitendum motivum 
uniuscujusque virtutis. 

(N. B.) Attritio definitur sic : animi dolor ac detestatio peccati 
commissi procedens ex motivo supernaturali, a caritate distincto, 
cum proposito non peccandi de cetero. 

a) Disputatur inter theologos utrum sufficiat attritio concepta 
ob metum poenarum temporalium, ut a Deo immissarum vel im- 
mittendarum. — Si includatur voluntas a peccato abstinendi, et 
Deus consideretur ut vindex supematuralis, non video cur ad- 
mitti non possit affirmativa sententia, cum casus hic reincidat 
in timorem simpliciter servilem, qui ab omnibus admittitur tam- 
quam sufficiens motivum attritionis. Si autem excludantur illa 
duo, tunc mihi videtur admitti non posse hujusmodi motivum 
tamquam sufficiens, quia in casu nonnisi haberetur timor servi- 
liter servilis, qui ab omnibus rejicitur. Quidquid sit, in praxi 
confessarius excitare debet poenitentem ad altiorem dolorem, 
ei proponendo, motiva certe sufficientia ad attritionem, immo, 
expedit ut ei proponat contritionis motiva, utpote perf ectiora*^. ~" 

b) Immo etiam disputatur inter theologos, utrum sufficiat 
attritio concepta ex solo metu gehennae, absque sc, aliquali 
amore Dei. Affirmantes vocantur attritionistae, negantes vero 
dicti sunt contritionistae. Exortis inter ipsos gravibus dissen- 
tionibus, Alexander VII, die 5 Maji 1667, praecepit ut "non au- 
deant alicujus theologicae censurae alteriusve injuriae aut contu- 
meliae nota taxare alterutram sententiam, sive negantem neces- 
sitatem aliqualis dilectionis Dei in praefata attritione ex metu 
gehennae concepta, quae hodie inter scholasticos communior 
videtur, sive asserentem dictae dilectionis necessitatem, donec ab 
hac Sede fuerit aliquid hac in re definitum". Huc usque nihil 
definitum est. Sed in praxi statim ac constat quemlibet poeni- 
tentem vere attritum esse, atque peccata super omnia detestari, 
absolvendus est, quia dispositus^^. 

2«Cfr. Ferraris, O. F. M., Prompta Bibliotheca, tom. VI, voce "Poe- 
nitentiae sacramentum", art. II, et Appcndix. 

2TTanquerey, De Poenit, cap. II, art. II, n. 144, edit. 13, quae semper 
citatur, nisi aliud notetur. 

4. Poenitentia est virtus moralis, 

Assignatis breviter motivis poenitentiae, evolvenda nunc est 
illa particula poenitentiae definitionis, ubi dicitur poenitentiam 
virtutem esse moralem, 

Siquidem poenitentia non est virtus theologica; quia hujus 
generis virtutes habent tamquam objectum formale Deum in se 
et directe consideratum ; sed hoc non evenit in poenitentia, cum 
sit detestatio peccati commissi et emendatio vitae futurae; ergo 
poenitentia non est virtus theologica. Ex altera vero parte, 
praeter virtutem theologicam non datur nisi virtus moralis. Cum 
autem poenitentia sit virtus, et non sit virtus theologica, restat 
ut tamquam virtus moralis habeatur. 

QUAESTIUNCULA I. 

Hic occurrit quaestio sequens: utrum poenitentia sit virtus 
generalis, seu virtutes omnes complectatur, an sit virtus specialis, 
seu habens motivum formale proprium distinctum a formali 
motivo aliarum virtutum? 

Non fuit una sententia inter antiquos theologos, quorum non- 
nulli primam tenuerunt sententiam, sc, poenitentiam esse virtutem 
generalem. Sed eamdem diversimode explicarunt. Alii, cum 
Gullielmo Altissiodorensi, docuerunt hominem peccata detestari 
per virtutem cui peccata opponuntur, v. g., ebrietatem per tem- 
perantiam. — ^Alii cum Durando dixerunt poenitentiam esse cari- 
tatis exercitium, quatenus de peccato dolet homo, prout est Dei 
offensa. — Alii cum Cajetano tenuerunt poenitentiam esse cari- 
tatis exercitium, ut supra; esse praeterea, religionis exercitium, 
prout per peccati confessionem agnoscitur Dei dominium, et esse 
justitiae vindicativae actum, prout satisfactionem praestat^®. 

Non obstantibus hisce opinionibus, communis evasit sententia 
tenens poenitentiam virtutem esse specialem, Pro hac sententia 
sunt magni Magistri Alexander Halensis, S. Bonaventura, S. 
Thomas, Ven. Scotus, qui tamen nonnullas facit distinctiones, de 
quibus breviter dicetur aliquid, omnes moderni, ni fallor. 

Alexander Halensis, S. Bonaventurae Magister, Doctor Irre- 
fragabilis et Theologorum Patriarcha vocatus, mortuus a. 1245, 
in sua Summa Theologiae, P. IV, q. 54, membro I, art. 2, sibi 



28 Ibid., pag. 477 ; Pesch, De Poenit, n. 93. 

/Google 



Digitized by ' 



De Clavium Potestatis Existentia Atque Natura, 13 

proponit hanc questionem: Utrum poenitentia sit virtus spe- 
cialis? eamque modo affirmativo solvit: "Quia (poenitentia) 
respicit (peccatum), ut malum proprium contra Deum perpe- 
tratum, et actum elicit specialem, convenientius dicenda est virtus 
specialis"^". Et hanc opinionem amplexi sunt ceteri Doctores 
praecipui, ut statim videbitur. 

Seraphico Doctori, quaestionem investiganti, "Utrum poeni- 
tentia sit virtus generalis, an specialis", non placet positio eorum, 
qui "voluerunt dicere, quod est virtus generalis, et est pars jus- 
titiae generalis, cujus est facere bonum et declinare a malo . . . 
Quia, etsi poenitentia respicit malum in communi, tamen respicit 
sub propria ratione et habet actum specialem, qui indiget virtute 
non tantum praecipiente, sed aliciente; ut, sicut ira per zelum, 
quae detestatur omne peccatum in proximo, est specialis virtus, 
quia respicit illud sub ratione digni poena ; et obedientia specialis 
virtus, quia respicit exequendum sub ratione mandati : sic etiam 
poenitentia specialis virtus, quia respicit sub ratione mali proprii 
a se contra Deum perpetrati, prout homo ex hoc dignus est 
puniri". 

Hac ratione solvit Seraphicus hanc objectionem: Poenitentia 
non restringitur ad speciale peccatum; ergo non est virtus spe- 
cialis. "Ad illud quod objicitur de objecto, — ait Seraphicus, — 
dicendum, quod etsi non contrahatur ad speciale peccatum, tamen 
illud considerat sub speciali et propria ratione, hoc est, in quan- 
tum a se perpetratum et Dei offensivum, cui vult reconciliari et 
emendam facere; ideo est virtus specialis, quia virtus ponitur 
generalis, non ratione objecti, quod est materiale, sed secundum 
quod habet rationem motivi"**^. 

Angelicus Doctor, intimus Seraphici Doctoris amicus, sic com- 
munem sententiam explicat et probat: "Ubi occurrit specialis 
actus laudabilis, ibi necesse est ponere specialem habitum vir- 
tutis. Manifestum est autem, quod in poenitentia invenitur spe- 
cialis ratio actus laudabilis, sc, operari ad destructionem peccati 
praeteriti, in quantum est Dei offensa, quod non pertinet ad 
rationem alterius virtutis. Unde necesse est ponere, quod poe- 
nitentia est specialis virtus"*^. 

29 Edit. Nuremberger facta, a. 1482, cujus exemplar prostat apud Colle- 
gium S. Bonaventurae, Allegany, N. Y., et ex quo notas desumpsi. 
»0 5. Bonav., Op. Om., Quarach., tom. IV, pag. 321. 
«1 Summ. Theol., 3, q. 85, a. 2. 

Duabus ergo rationibus probant praefati Doctores poeniten- 
tiam virtutem specialem esse. Prima: quia poenitentia est actus 
specialiter bonus, difficilis et laudabilis. Secunda : quia poeni- 
tentia motivum habet speciale formale, sc, odio habet pecca- 
tum, quia et quatenus est Dei offensa. Ceterae virtutes peccatum 
non considerant, ut Dei offensivum, sed tamquam a ratione (fide 
illustrata) deforme. 

Hic notandum occurrit Doctori Profundo, Fr. Richardo a 
Media Villa, O. F. M., mortuo c. a. 1300, non placere dicere 
poenitentiae objectum "esse peccatum sub ratione qua est trans- 
gressio divinae legis vindicabilis et expiabilis per actum ipsius 
poenitentiae"*^. Quidquid sit de hoc, in ceteris opinionem se- 
quitur communem. 

Ven. Doctor Subtilis et Marianus, O. F. M., loquendo hisce 
de rebus, consentit praedecessorum Doctorum expositionibus, 
sed nonnullas facit distinctiones, quas mihi liceat notare. 

In primis, Doctor quadrupliciter poenitentiam definit; quia, 
secundum ipsum, poenitentiae vocabulum quatuor includit: 
"Vindicare commissum; Detestari commissum; Acceptare poe- 
nam inflictam; Patienter ferre poenam inflictam"'*. Ex hisce, 
quatuor sequentes definitiones vel descriptiones efformat, quarum 
"prima est ista : Poenitere est vindicare peccatum a se commis- 
sum . . . Secunda descriptio est: Poenitere est detestari vel 
odire peccatum a se commissum, vel displiscentiam habere de hoc 
peccato a se commisso . . . Tertia descriptio: Poenitere est 
poenam inflictam pro peccato suo commisso gratanter acci- 
pere . . . Quarta descriptio est : Poenitere est poenam sibi pro 
peccato suo inflictam patienter sufferre" (Ibid.). 

PRIMA consideratur poenitentiae significatio. — (a) Poeni- 
tentia primo sensu desumpta est virtus; "quia potest esse actus 
conformis rectae rationi" fide illustratae (Oxon. IV, d. 14, 
q. 2, n. 2). 

(b) Poenitentia hoc sensu sumpta est virtus specialis; "quia 
ille actus natus est habere speciale objectum, et speciales circum- 
stantias; objectum, peccatum vindicabile; circumstantias, quae 
conveniunt actui, ut recte tendenti in tale objectum, sc., finem, 
modum et hujusmodi" (Ibid. nn. 3-4). 



•^^Scriptum super IV Sent, dist. 14, a. 1, Venetiis, a. 1489. 
8« Oxon. IV. d. 14. q. 1. n. 14. 

(c) Poenitentia primo sensu desumpta nan est virtus intellec- 
tualis; "quia virtus intellectualis dicit verum esse aut non verum 
esse sive in speculandis sive in agendis; haec autem (poenitentia) 
inclinat ad sic agendum^ non ad dictandum sic esse agendum; 
ergo" (Ibid. n. 6). 

N. B. — Qubd Ven. Scotus probat generaliter, Catech. Rom., 
P. II, cap. 5, n. d, probat quoad fidem specialiter; et ratio est, 
quia fides poenitentiam antecedit: "Verum in eo, quem poenitet, 
fides poenitentiam antecedat necesse est; neque enim potest quis- 
que se ad Deum convertere, qui fide careat; ex quo iit ut nuUo 
modo poenitentiae pars recte <lici possit fides". 

(d) Poenitentia primo sensu desumpta est actus virtutis 
justitiae, et quidem justitiae vindicativae, Poenitentia enim non 
est actus 'Virtutis appetitivae ordinantis ad seipsum, cujusmodi 
sunt temperantia et fortitudo; ergo est actus virtutis ordinantis 
ad aiterum, cujusmodi est justitia. Hoc argumentum tenet, 
sUpponendo illam famosam virtutum appetitivarum distinctionem, 
quod ad duo genera omnino reducantur'* (Oxon. IV, d. 14, 
q. 2, n. 6). 

Sed ''sub justitia continetur amicitia . . . Numquid igitur actus 
iste poenitendi est actus amicitiae?" (n. 6). 

Ad hos solvendumnotari necesse est in poenitentia intendi 
peccati punitionem legisque infractae restaurationem. Non 
itaque reducitur ad amicitiam, sed ad justitiam, et quidem vindi- 
cativam, poenitentiae virtus. "Respondeo — ait Etoctor — vindi- 
care, etiam quando est actus ordinatus, non est actus amicitiae 
ad illum in quem vindicatur, quia vindicta proprie respicit cor- 
respondentiam poenae ad culpam secundum legem" (Ib. n. 7). 

''Est ergo iste actus justitiae punitivae, quae distinguitur 
contra justitiam commutativam, et contra amicitiam'' (Ib. n. 8). 

Ex hisce tamen verbis concludendum non est, ut nonnulli 
faciunt, Ven. Subtilem omnino denegare poenitentiam quodam 
modo reduci posse ad justitiam commutativam. Ait enim Dr., 
Oxon. d. j6, q. i, n. y. "Justitia commutativa respicit aequali- 
tatem in commutatione, mm rei, sed magis secundum rectam 
rationem; ergo hoc modo justitia punitiva, quae est quctedam 
commutativa in punitione, respicit poenam aequalem*\ 

SECUNDA consideratur poenitentiae significatio.—{^) Poeni- 
tentia secundo sensu desumpta est virtus: ^'quia potest esse actus 
electivus concors rectae rationi" (Oxon. IV, d. 14, q. 2, n. 11). 

(b) Poenitentia secundo sensu desumpta esse potest actus 
cujuscumque virtutis appetitivae: "quaecumque enim irirtus in- 
clinat ad complacendum de bono honesto, inclinat etiam ad de- 
testandum, et ad displiscendum de malo inhonesto opposito.'^ 
Quod autem illa virtus appetitiva necesse sit, ex eo probatur, 
''quia nihil est principium odiendi, sicut et amandi, nisi virtus 
appetitiva" (Ib.)- 

TERTIA consideratur poenitentiae significatio. — (a) Poeni- 
tentia tertio sensu desumpta est znrtus: "quia concors rectae 
rationi" (Ib. n. 12). 

(b) Poenitentia tertio sensu desumpta esse potest actus cujus- 
cumque virtutis appetitivae: "quia quidquid potest esse prin- 
cipium acceptandi aliquod objectum, potest esse principium ac- 
ceptandi aliud in ordine ad ipsum; per diversas autem virtutes 
potest acceptari aliud et aliud objectum in ordine ad hoc quod 
possit poena inflicta pro peccato acceptari" (Ib.). Deinde 
Doctor adducit exempla desumpta de virtutibus caritatis, spei, 
timoris, amititiae. 

QUARTA consideratur poenitentiae significatio, — "De quarto 
sc., patienter f erre poenam inflictam, patet quod potest esse actus 
virtutis, ttspecialis virtutis, (sc.) patientiae" (Ib.). 

QUAESTIUNCULA II. 

Concprdant ergo tpagni DD. in asse.rendo poenitentiam, qua- 
tenus est o()ium peccati, quia est offensa Dei, esse virtutem spe- 
cialem. Sed ad quamnam virtutem cardinalem reduci potest? 

Ad hanc solvendam quaestionem, prae oculis habendum est, 
poenitentiam intendere reparationem injuriae Deo illatae per 
hominem. Jamvero virtus cardinalis quae intendit et exigit in- 
juriarum feparationem non nisi justitia est ; ideoque ad justitiam 
poenitentia reduci potest. Ideo Angelicus Doctor ait : "Utrum- 
que (recompensatio et retributio) ad materiam justitiae pertinet, 
quia utrumque est commutatio quaedam; unde manifestum est, 
quod poenitentia, secundum quod virtus est, est pars justitiae"'*. 

Attamen bene notandum est justitianr esse inter aequales et 

aequalitatem servare. Ex hoc deducitur difFerentia justitiam 
inter et poenitentiam. Poenitentia intendit quidem reparationem 
injuriae, sed non inter aequales; nam Deus Dominus est, homo 
peccator servus ; Deus est totum, homo nihil. — ^Altera differentia 
consistit in eo quod peccator quidquam aequale Deo reddere 
nequit pro injuria peccati. Si enim per aliquem humanum actum 
redditur aliqualis reparatio Domino, hoc pendet a divina mise- 
ricordia quae, propter Domini nostri Jesu Christi merita, hujus- 
modi actum acceptat ut sufficientem reparationem. "Sciendum 
est . . . — ^ait Angelicus,— secundum Philosophum, in 5 Eth. 
(cap. 6), dupliciter dicitur justum, sc., simpliciter et secundum 
quid : simpliciter justum est inter aequales ; eo quod justitia est 
aequalitas quaedam, quod ipse vocat politicum, vel civile, eo quod 
omnes cives aequales sunt, quantum ad hoc quod immediate sunt 
sub principe, sicut liberi existentes; justum autem secundum 
quid dicitur, quod est inter illos, quorum unus est sub potestate 
alterius, sicut servus sub domino, filius sub patre, uxor sub viro, 
et tale justum consideratur in poenitentia; unde poenitens re- 
currit ad Deum cum emendationis proposito, sicut servus ad Do- 
minum, secundum illud Ps. 122 : Sicut oculi servorum in mani- 
bus dominorum suoruni, ita oculi nostri ad Dominum Deum 
nostrum, donec misereatur nostri; sicut filius ad patrem, secun- 
dum illud Lc. 15: Pater, peccavi in caelum et coram te; et 
sicut uxor ad virum, secundum illud Hierem., 3: Fomicata es 
cum amatoribtis multis; tamen revertere ad me, dicit Domi- 
nus"«^ 

Etiam S. Bonaventura hunc sentiendi modum approbat. Ait 
enim : "quidam voluerunt dicere, quod poenitentia non est aliud 
quam caritas secundum substantiam, differens secundum statum. 
Dicitur enim caritas, in quantum amat Deum, sed poenitentia, in 
quantum resurgens, et ejus est detestari malum in quantum Dei 
offensivum. — Sed certe si timor, qui facit declinare a malo, 
differt a caritate ; non video, quare poenitentia non differat. Sed 
quia habitus cognoscuntur per actus, non quoscumque, sed for- 
males sive elicitos et primos; notandum, poenitentiae actus est 
detestari culpam sive peccatum, quia Dei offensivum, et hoc in 
reconciliationem sive emendam. Et quia haec ratio est ipsius 
justitiae, dico, quod poenitentia est virtus cardinalis, contenta 

sub justitia"**. Paulo infra S. Doctor, quamvis dubitative, enu- 
merat poenitentiam inter partes potentiales ipsius justitiae. "Si- 
cut enim f ortitudo multos habet ramos ab una radice proceden* 
tes, ut patientiam, perseverantiam, fiduciam, quae induunt unam 
rationem ; sic etiam justitia, ut puta largitatem, pietatem, humili- 
tatem, obedientiam, poenitentiam, quae forte sunt partes poten* 
tiales ipsius virtutis justitiae""^. Pars potentialis (quae etiam 
dicitur virtus annexa) est virtus cui convenit tantum pars defi- 
nitionis alterius virtutis, non autem tota ratio seu definitio. 

Poenitentia igitur reducitur ad justitiae virtutem, cujus est 
pars potentialis. In hoc conveniunt omnes Scholae. Tantum- 
modo remanet aliquod dubiolum circa justitiae speciem, ad quam 
reducenda sit poenitentia. Alii cum D. Thoma poenitentiam 
collocant in justitia commutativa; alii cum Ven. Scoto in jus- 
titia vindicativa, seu punitiva, sicut ipse ait. Sed Ven. Scotus, 
ut supra notavi, admittit poenitentiam aliquo modo reduci posse 
ad justitiam commutativam. Ex altera vero parte inclyta Schola 
thomista non tenet poenitentiam esse stricte justitiam commu- 
tativam, sed tantum tenet esse partem potentialem illius justi- 
tiae. Non ergo fervor scholae nos f aciat videre irreconciliabilem 
oppositionem. Haec enim revera non adest, cum altera qpinio 
(Ven. Scoti) consideret peccati punibilitatem, altera (thomista) 
punitionis quantitatem, ut mihi videtur. Peccatum puniendum 
est, ait Ven. Scotus; Thomistae cum Angelico dicunt: punien- 
dum est ad aequalitatem, in quantum possibile est. Aliis verbis» 
poenitentia aliquid habet ex justitia non tantum commutativa» 
sed etiam punitiva. Estne hic contradictio aliqua? 

6. Proprii peccati detestatio. 

In poenitentiae definitione dicitur poenitentiam hominem in-^ 
clinare ad personalis seu proprii detestationem peccati. Et me- 
rito; nam poenitentia est retractatio quaedam; sed id solum 
proprie retractari potest, quod fuit propria voluntate commis- 
sum; ergo poenitentia versatur circa acta propria voluntate com- 
missa, et quidem circa acta mala, cum agatur de retractatione. 
Atqui acta mala propria voluntate posita non sunt nisi peccata 
personalia; ergo proprie loquendo poenitentia haberi nequit nisi 
de peccatis personalibus. Sic magni theologi sentiunt. Audiatur» 

V. g., D. Thomas: "Proprius actus ejus (poenitentiae) est in 
objectum proprium, quod est peccatum commissum ; et ideo ejus 
actus principalis, sc., contritio, secundum suam speciem, respicit 
tantum peccatum praeteritum" (Sent IV, d. 17, q. 2, a. 2, sol 4). 
"Contritio (autem) est dolor respiciens et quodammodo com- 
mtnuens voluntatis duritiam; et ideo de illis solis peccatis esse 
potest, quae ex duritia nostrae voltmtatis in nos proveniunt'' 
(Ib. sol. 2). A poenitentia ergo proprie dicta excluduntur tam 
peccata aliena quam peccatum originale; quia facta aliena non 
possumus retractare, et pariter nequimus alterius personae mu- 
tare voluntatem, eo sensu de quo nunc agimus. Habere tamen 
possumus poenitentiam large sumptam de peccatis alienis, immo 
de peccato originali, i. e., odium et displiscentiam de illis. Ad 
rem S. Thomas : "Poenitentia est quodammodo de quolibet pec- 
catorum genere: non tamen eodem modo." De peccato mortali 
habemus poenitentiam proprie dictam; "quia proprie dicimur 
poenitere de his, quae nostra voluntate commisimus . . . De pec- 
catis autem venialibus est quidem poenitentia proprie, in quan- 
tum sunt nostra voluntate facta." De peccato vero originali non 
habemus poenitentiam proprie dictam; "quia peccatum originale 
non est nostra voluntate peractum . . . In quantum tamen large 
accipitur poenitentia pro quacumque detestatione rei praeteritae, 
potest dici poenitentia de peccato originali, sicut loquitur August., 
in lib. de Poenit. (seu De vera et falsa poenit., cap. 6)"**. 

6. De emendatione. 
Poenitentiae virtus inclinat etiam ad firmum emendationis et 
satisfactionis propositum. Poenitentia quidem intendit primario 
peccati praeteriti destructionem. "'Sed ex consequenti poenitens 
etiam odit peccatum futurum; nam eadem malitia quae inest in 
peccato praeterito, sc., injuria et ofFensa Dei, inest etiam in 
peccato futuro. Ergo omnis contritio virtualiter quoque continet 
propositum non peccandi de cetero. Ita docet S. Thomas: 
Troprius actus ejus (poenitentiae) est in objectum proprium, 
quod est peccatum commissum; et ideo ejus actus principalis, 
sc., contritio, secundum suam speciem, respicit tantum peccatum 
praeteritum ; sed ex consequenti respicit f uturum, secundum quod 
(poenitentia) habet aliquid de prudentiae adjunctum, et non 

tantum in iUud ratione propriae speciei movetur ; et propter hoc, 
ille, qui conteritur, dolet de peccato praeterito et cavet futu- 
rum' "••. Homo itaque revera poenitens non tantum dolere debet 
de peccatis commissis, sed etiam debet cavere futura. Unde 
Conc. Trid., sess. 14, cap, 4, docet quod "contritio . ; . animi 
dolor est ac detestatio de peccato commisso, cum proposito non 
peccandi de cetero'\ Hanc contritionis descriptionem Catech. 
Rom. sic evolvit: ''Natura . . . et ratio plane ostendunt duo 
illa ad contritionem in primis esse necessaria, dolorem sc., peccati 
admissi et propositum cautionemque ne quid hujusmodi in pos- 
terum committatur. Nam qui amico reconciliari velit, quem in^ 
juria aliqua affecerit, et doleat oportet quod in eum injuriosus 
et contumeliosus fuerit; et diligenter reliquo tempore provideat, 
ne qua in re amicitiam laesisse videatur"*^. Jure ergo meritoque 
Tertullianus poenitentiam, quae secum non affert emendationem 
vitae, vanam appellare non dubitavit : "Ubi metus nullus, — ^ait, — 
emendatio proinde nulla ; ubi emendatio nulla, poenitentia neces- 
sario vana, quia caret fructu suo, cui eam Deus sevit, id est, 
homini saluti"**. Ex hoc tamen nemo deducat non esse vere 
poenitentem, qui iterum peccat. Si non excludit peccandi volun- 
tatem, certe non est vere poenitens, immo non est poenitens ullo 
modo. Si vero excludit illam voluntatem, tunc est vere poeni- 
tens ; quia ponit elementum necessario requisitinn, quamvis postea 
f ragilitate humana iterum in peccatum labatur. 

Sed vere poenitens non tantum cavere debet peccatum, sed 
etiam occasiones peccati, maxime proximas ; debet etiam affectus 
moderari atque conari positivam acquirere sanctitatem per virtu- 
tum praxim propriarumque obligationum adimpletionem. Sic 
expresse statuitur apud prophetam Ezech.: "Si autem impius 
egerit poenitentiam ab omnibus peccatis suis, quae operatus est, 
et custodierit omnia praecepta mea, et fecerit judicium et justi- 
tiam, vita vivet et non morietur" (18, 21). Idem repetit v. 27: 
"Et cum averterit se impius ab impietate sua quam operatus est, 
et fecerit judicium et justitiam, ipse animam suam vivificabit". 
Iterum v. 31 : "Projicite a vobis omnes praevaricationes vestras 
in quibus praevaricati estis, et facite vobis cor novum et spiri- 

tum novum," Facere judkium et >ustitiam, rfacere cor novum 
et spiritum novum indicant, ut videtur, peccatorem conamina 
facere debere positivam sanctitatem acquirendi. Sic tantum "vita 
vivet et non morietur". 

7. Satisfactio pro peccato. 

Praeter emendationem vitae, poenitentia exigit etiam satisfac- 
tionem pro peccatis.^ — Satisfacere est facere satis, i. e., facere 
quantum requiritur ad reparandum rem debitam aut injuriam 
illatam, «eu ut sapienter docet Catech. Rom., satisfactio est, "m 
debitae integra solutio; nam quod satis est, ei videtur nihil deesse. 
Quare cum de gratiae reconciliatione loquimur, idem satisfactio 
significat, quod alteri tantum praestare, quantum irato animo ad 
ulciscendam injuriam satis esse possit ; atque ita satisfactio nihil 
aliud est quam injuriae alteri illatae compensatio. Quod autem 
ad hunc locum pertinet, satisfactionis nomen divinarum rerum 
Doctores ad declarandam eam compensationem usurparunt, cum 
homo peccatis commissis Deo aliquid persolvit"**. Itaque satis- 
factio est injuriae Deo illatae compehsatio voluntaria. 

Haec compensatio facienda est. Nam omnis yirtus duo in- 
cludit momenta : aversionem a malo sibi opposito et prosecu- 
tionem boni sibi convenientis. Poenitentia igitur, cum sit et ipsa 
virtus, hoc f acere debet : debet. repellere maluxn bonumque pro- 
sequi. "Malum (autem) peccati est injuria Deo illata, bonum 
oppositum est compensatio injuriae. Unde ppenitentia amplec- 
titur quidquid per modum compensationis Deo offerri potest"*'. 
Etenim peccator transgressus est justitiam; ergo non tantum 
debet a pieccato cessare, sed etiam compensationem f acere. "Poe- 
nitentia, — ^ait Angelicus, — non habet quod sit specialis virtus, ex 
eo quod dolet de malo patratp (ad quod sufficeret caritas) ; sed 
ex eo quod poenitens dole^.de peccatp commisso, in quantum 
e&t offensa Dei, cum emendationis propositp; emendatio autem 
offensae contra aliquem commissae non fit per solam cessationem 
offensae, sed exigitur ulterius quaedam recompensatio, quae habet 
locum in offensis in alterum commissis, sicut et retributio; nisi 
quod recompensatio est ex parte ejus cui offendit, utpote cum 

satisfacit; retributio ex parte ejus» in quem est offensa com- 
missa"**. 

Hic quaerere liceat: quaetiam sunt opera quibus Deo satis- 
facere possit peccator? Illa opera reducere possumus ad tria 
capita ctmi Conc. Trid.: a) primum genus constituunt poenae 
a nobis sponte susceptae pro vindicando peccato; b) poenae nobis 
impositae a sacerdote, quando sanctum Poenitentiae sacramentum 
recipimus, secundum constituunt genus; c) tertium genus sunt 
temporalia Aagella a Deo in/licta, et a nobis patienter tolerata. 
Docet enim Trid., sess. 14, cap. 9, ''tantum esse divinae muni- 
ficentiae largitatem, ut non solum poenis sponte a nobis pro vin- 
dicando peccato susceptis» aut sacerdotis arbitrio pro mensura 
delicti impositis, sed etiam, quod maximum amoris argumentum 
est, temporalibus flagellis a Deo inflictis, et a nobis patienter 
toleratis, apud Deum Patrem per Christum Jesum satisfacere 
valeamus*^ Quam doctrinam anathemate munivit can. 13, ejus- 
dem sess.: **S. q. d. pro peccatis, quoad poenam temporalem, 
minime Deo per Christi merita satisfieri poenis ab eo inflictis» 
et patienter toteratis, vel a sacerdote injunctis, sed neque sponte 
suscepitis ut jejuniis» orationibus» eleemosynis, vel aliis^ etiam 
pietatis (^ribus, atque ideo optimam Poenitentiam esse novam 
vitam, A. S.". 

Sed forsitam alicui occurret antiqua Protestantium objectio, 
quae sic se habet: Satisfactione nostra obscuratur vel immi- 
nuitur, saltem ex parte, vis meriti et satisfactionis Domini nostri 
Jesu Christi; ergp de satisfactione neque verbum fieri potest 
apud veros christianos. 

Sed nullus est timor illius obscurationis- velimminutionis ; nam 
tota vis nostrae satisfactionis a Domino nostro Jesu Christo 
pendet, qui est Pontifex animarum nostrarum, quique ita vivide 
a Conc. Trid. describitur : ''Neque vero ita nostra est satisfactio 
haec, quam pfo peccatis nostris exsolvimus, ut non sit per Chris- 
tum Jesum : nam qui ex nobis tamquam ex nobis nihil possumus, 
eo confortante qui nos confortat, omnia possumus: ita non 
habet homo unde glorietur, sed omnis g^oriatio nostra in Christo 
est, in quo vivimus, in quo meremur, in quo satisfacimus, facien- 
tes fructus dighos poenitentiae, qui ex illo vim habent, ab ilio 
offeruntur Patri, et per illum acceptantur a Patre." Omnia ergo 

per Christum Dominum iiunt. Et ideo ''nemo unquam catholicus 
sensit, ex hujusmodi nostris satisfactionibus vim meriti et satis- 
factionis Domini nostri Jesu Christi vel obscurari vel aliqua ex 
parte imminui : quod dum novatores intelligere volunt, ita opti* 
mam poeniteiitiam novam vitam esse docent, ut omnis satisfac- 
tionis vim et usum tollant"". Nulla ergo obscuratio vel immi- 
nutio, nuUa quoque gloriatio. 

SCHOLION. 
De lutherana poenitentiae definitione. 

Ex doctrina superius exposita, jam videri potest quantum a 
veritate aberret Lutherus cum suis generaliter, quando asserit 
poenitentiam consistere tantummodo in resipiscentia, seu in sola 
vitae mutatione, quin teneatur peccator anteacta peccata detestari. 
Cath. Rom., inter varias significationes poenitentiae nomini affi- 
xas, commemorat sequentem: ''Alii, a catholica iidei doctrina 
longissime remoti, cum arbitrentur Poenitentiam nullam prae- 
teriti temporis rationem habere» nihil aliud quam novam vitam 
esse definiunt'*^. Cum haec doctrina lutherana longissime distet 
a catholico dogmate, ideo jure meritoque a Leone X damnata 
fuit. En doctrina a Luthero proposita et a Papa damnata: 
"Verissimum est proverbium et omnium doctrina de contritio- 
nibus huc usque data praestantius ; de cetero non facere summa 
poenitentia; optima poenitentia, nova vita"*^. Itaque prover- 
bium illud non verissimum est, sed falsissimum. Non negatur 
quidem poenitentiam includere resipiscentiam ; negatur poeniten- 
tiam esse resipiscentiam unice, Sed liceat nonnulla alia addere 
verba circa rem tanti momenti. 

Lutherus in suo sermone de poenitentia, a. 1518 habito, dicit 
sacram Scripturam poenitentiam non vocare dolorem, sed mentis 
mutationem atque consilii: ''In usu Scripturae sacrae poeni- 
tentia non dicitur dolor, sed mutatio mentis et consilii". £x hoc 
Lutherus deducit poenitentiam esse novam vitam tantummodo. 
Sed contra, 

I. Script. — a) Vet. Test. — Contra hoc commentum luthera- 
num notandum est quod sacra Scriptura conjungit utrumque 
elementum, sc, detestationem peccati commissi et vitae emenda- 

tionem; et nullibi dicit poenitentiam importare tantummodo 
novae vitae institutionem. Audiatur, v. g., David rex, poeni- 
tentium exemplar perf ectissimum : "Sacrificium Deo spiritus 
contribulatus : cor contritum et humiliatum, Deus, non despi- 
cies"**. Si cor illud erat contritum, i. e., minutatini divisum, per 
similitudinem a rebus corporeis deductam ; si cor illud erat humi- 
liatum et spiritus ille contribulatus, proculdubio erat etiam dolore 
plenus poenitens ille qui voce magna exclamavit: "Peccavi Do- 
mino"! cum a Natham propheta, parabolam de ove parvula et 
unica proponente, audivit terribile illud: **Tu es ille vir"!". — 
Ezech, propheta exhortans domum Israel ad poenitentiam non 
exigit tantummodo renovationem spiritus atque cordis, sed exigit 
etiam odium praeteritarum culparum; immo hoc exigit primum, 
cum de eo primum mentionem faciat, cum dicit : "Convertimini, 
et agite poenitentiam ab omnibus iniquitatibus vestris, et non 
erit in ruinam. Projicite a vobis omnes praevaricationes vestras 
in quibus praevaricati estis". Et tantummodo, postquam docuit 
Israel agendi modum relate ad praeterita — ^projectionem iniqui- 
tatum — , transit ad docendum vitae renovationem : "Facite vobis 
— inquit — cor novum et spiritum novum"*^®.— Tandem idipsum 
"maxime confirmant illi Sanctorum Patrum clamores quos in 
sacris Litteris frequenter profusos esse legimus"**. 

b) Nov. Test. — Cum Veteri concordat Novum Testamentum. 
S. Paulus, e. g., ad Cor. scribens haec habet: "Quoniam etsi 
contristavi vos in epistola, non me poenitet; etsi poeniteret, 
videns quod epistola illa, etsi ad horam, vos contristavit nunc 
gaudeo; non quia contristati estis, sed quia contristati estis ad 
poenitentiam. Contristati estis secundum Deum, ut nuUo detri- 
mentum patiamini ex nobis. Quae enim secundum Deum tristi- 
tia est, poenitentiam in salutem operatur; saeculi autem tristitia 
mortem operatur"**^. Apostolus fatetur epistolam illam Corin- 
thiis dolori atque tristitiae fuisse; de quo non poenitet, immo 
gaudet non quia contristati sunt, sed quia contristati sunt ad 
poenitentiam. Ideoque Apostolus non habet de quo poenitere, 
immo habet de quo gaudere cum tristitia illa adeo fructifera sit, 
ut salutem aeternam producat. S. Paulus igitur dolorem con- 

siderat tamquam elementum salutaris poenitentiae, vel saltem 
non excludit ex poenitentiae notione (sicut facit Lutherus), adeo 
ut ad poenitentiam exigat tantummodo mentis mutationem atque 
cordis in meliorem frugem. 

II, Auct, Human. — Recesit ergo Lutherus a notione poeni- 
tentiae in sacris Litteris insinuata. Et non tantum recesit ab 
auctoritate diyina, verum etiam ab ipsa auctoritate humana, quae 
pariter dolorem de prave commissis enumerat tamquam poeni- 
tentiae elementum. Citemus nonnuUos saltem auctores ad no- 
stram sanctam Religionem non pertinentes, ut eorum auctoritas 
suspecta non sit Lutheranis. De auctoribus nostris dicere 
possunt: Cicero pro domo sua. 

a) Gallus Asinius et Largus Licinius, p2igani, docent nos poe- 
nitere, ''cum ea quae ipsi fecimus . . . nobis post incipiunt dis- 
placere, sententiamque in iis nostram mutamus"**. Docent ergo 
mutationem utique, sed pariter clare indicant displiscentiam. 

b) Ipse Ovidius, poetica servata sublimitate, rigidam etiam 
servat conceptuum accuratamque expressionem, dum canit: 

"Saepe levant (Di) poenas, ereptaque lumina reddunt, 

Quum bene peccati poenituisse vident. 
Poenitet o! si quid miserorum creditur ulli; 

Poenitet, et facto torqueor ipse meo! 
Quumque sit exilium magis est mihi culpa dolori; 

Estque pati poenas, quas meruisse, minus. 
Ut mihi Di faveant, quibus est manifestior ipse, 

Poena potest demi, culpa perennis erit. 
Mors faciet certe, ne sim, quum venerit, exul; 

Ne peccarim, mors quoque non faciet. 
Nihil igitur mirum, si mens mihi tabida facta 

De nive manantis more liquescit aquae. 
Estur ut occulta vitiata terenide navis; 

Aequorei scopulos ut cavat unda salis; 
Roditur ut scabra positum rubigene ' f errum ; 

Conditus ut tineae carpitur ore liber; 
Sic mea perpetuos curarum pectora morsus, 

Fine quibus nullo conficiantur, habent. 
Nec prius hi mentem stimuli, quam vita relinquent ; 

Quique dolet, citius, quam dolor, ipse cadet. 
Hoc mihi si Superi, quorum sumus omnia, credent, 

Forsitam exigua dignus habebor ope; 
Inque locum Scythico vacum mutabor ab arcu: 

Plus isto, duri, si precer, oris ero"*»*. 



MTanquerey, De Poenit, n. 6. "Lib. I ex Ponto, Epist. I, v. 57-80. 

In primis Ovidius docet deos hominem punire propter pecca- 
tum, sed punitionem cessare statim ac vident ipsum revera poe- 
nituisse. Evidens autem poenitentiae signum est dolor: ''facto 
torqueor ipse meo*', ut de se fatetur Ovidius. Hunc dolorem 
postea perpulchris describit figuris: Mens dolore consumitur 
sicut nix ad ardorem solis ; sicut navis terenide (tinea maritima) ; 
sicut scopuli sale aequoreo seu marino; sicut fernmi rubigine; 
sicut liber consumitur tinea. Dolor ille est sicut perpetuus 
morsus, sicut perpetuus stimulus. — Dolor ille est vehemens: 
"Torqueor", dicit Ovidius ; qui enim torquetur, non parum immo 
multum piatiatur oportet. Est spiritualis non corporeus: "Nil 
igitur mirum — ait Poeta — si MENS mihi tabida facta .... 
liquescit*'. Producitur magis ex horrore culpae, quam ex poenis 
inflictis; nam ex ipsis inflictis poenis, ex ipsissimo exilio pro- 
veniens dolor minor est pro Nasone quam dolor ex culpa pro- 
veniens; magis crimine dolet quam poenis: 

"Quumque sit exilium, magis est mihi CULPA dolori; 
Estque pati poenas, quam meruisse, minus.'' 

Luce clarius itaque docet Ovidius ad poenitentiam dolorem 
pertinere. 

III. Ratio, — ^Ratio dictat idem quod ab auctoritate audivi- 
mus. Si quis enim ab alio veniam obtinere velit, naturale 
prorsus est detestationem, adeoque dolorem, illatae injuriae 
ostendere quoquo modo, ut persona offensa injuriam condonare 
velit, ostenso dolore mota. 

Neque auctoritas ergo neque ratio lutheranis favet, ideoque 
nullimodo admitti potest poenitentiae notio, quam docent, reti- 
nehdaque est antiqua definitio, quae, praeter emendationem, 
exigit quoque peccatorum detestationem. 

Unum subterfugium lutheranis restat: verbi poenitentiae 
translatio. Poenitentia— dicunt — est translatio graeci verbi "me- 
tanoia", quod idem est ac mentis mutatio. Hic autem nulla fit 
mentio de dolore. Ergo. 

Resp.: transeat. Theologi enim non de verbis, sed de con- 
ceptibus disputant. Jamvero ex usu loquendi auctorum tam 
sacronun quam profanorum poenitentia dolorem tristitiamque 

de praeteritis peccatis etiam includit; ideoque non nimis siten- 
dum est in ipsa verbi translatione. Hanc esse mentem auctorum 
candide fassi sunt vel ipsi modemi Protestantes in Lexicis ab 
ipsis editis. Cfr., v. g., Schleusner, Robinson, Thayner. 

ARTICULUS IL 
De Poenitcntia ut Mcramento. 

1. Institutionis saramenti poenitentiae causae praecipua^, 
Postquam breviter explanata fuit poenitentia, quatenus virtus 
esty ad complementum praenotionum/ aliquantulum consideranda 
est poenitentia, prout est sacramentum Novae Legis. £t in 
primis aliquid de causis dicamus. 

Divina misericordia nobis contulit hoc sacramentum, a) ad 
nostris medendum infirmitatibus spiritualibus, b) ut minus anxii 
atque peccatiores de peccatorum remissione essemus, et c) ut 
reconciliationis nostrae cum Deo beneficium Christo Jesu, Sal- 
vatori et Pontifici nostro referremus. "In primis autem — ait 
Catech. Rom., P, II, cap. 5, n. 10 — explanandum fidelibus vide- 
tur, quare factum sit, ut Christus Dominus poenitentiam in nume- 
rum sacramentorum referri voluerit. Hujus autem rei illa om- 
nino causa fuit, ut nobis de remissione peccatorum, quam Deus 
poUidtus est, quum ait: 'Si impius egerit poenitentiam . . .' 
minus debitare liceret. Vehementer enim pendere animo de in- 
tima poenitentia opus esset, quum de suo cuique judicio in iis, 
quae agit, merito timendum sit. Ut igitur Dominus huic soUici- 
tudini subveniret, poenitentiae sacramentum instituit, quo per 
sacerdotis absolutionem peccata nostra nobis remissa esse confi- 
deremus, conscientiaeque nostrae ob fidem, quae sacramentorum 
virtuti merito habenda est, peccatiores redderentur. Neque enim 
aliter accipienda est vox sacerdotis, peccata nobis legitime con- 
donantis, quam Christi Domini, qui ait paralytico : 'Confide, fili, 
remittuntur tibi peccata tua . . . .' Deinde vero, quum nemo 
salutem, nisi per Christum, ejusque passionis beneficio, consequi 
possit, consentaneum, nobisque utilissimum fuit, ejusmodi sacra- 
mentum institui, cujus vi et efficatia Christi sanguis ad nos de- 
fiuens peccata post baptismum admissa elueret, atque ita recon- 
ciliationis beneficium illi uni Salvatori nostro acceptum referre 
prefiteremur". 

2. Poenitentiae sacramenti definitio. 

Institutionis sacramenti Poenitentiae causis inspectis, jam nunc 
quid Poenitentiae sacramentum sit, nobis videndum est. 

Poenitentiae sacramentum deiSniri potest: "Sacramentum 
Novae Legis a Christo Domino institutum, quo per judicialem 
absolutionem a legitimo ministro impertitam, fideli rite disposito 
remittuntur peccata post baptismum commissa, gratiaque sanans 
infunditur^^. 

Evolvitur definitio. 

Poenitentia est sacramentum Novae Legis. — Huic vocabulo 
'^sacramentum'' variae sunt significationes, quae noscantur 
oportet, ut sic vitetur confusio, cognito sensu in quo sumitur hic 
hujusmodi verbum. 

Antiquitus, praesertim apud profanos auctores, sacramentum 
significabat aliquando juramentum, vel etiam depositum sacrum, 
i. e., pecuniam, quam litigantes de aliqua re deponebant apud 
pontificem, eo pacto ut victus suam relinqueret partem ad usus 
sacros. Hic non accipitur praefata vox sensu indicato. — ^Anti- 
quitus etiam, apud ecclesiasticos scriptores praesertim, vox "sa- 
cramentum" sumebatur pro aliquo signo sacro, pro aliqua re 
sacra, vel etiam pro aliquo ritu sacro et symbolico, aut pro 
aliqua doctrina religiosa et secreta, quae solis initiatis seu jam 
baptizatis a pontifice proponebatur. Hic sumitur vox "sacra- 
mentum", quatenus significat signum sacrum, rem sacram vel 
ritum sacrum. Attamen notandum est quod antiquitus vox 
"sacramentum", etiam quando significat rem sacram, sumebatur 
aut pro qualibet re, quocumque modo sacra, aut pro re sacra 
sacrante, quae sc, hominem sanctificabat, seu quae secum habebat 
virtutem gratiam sanctificantem homini conferendi. 

In praesenti scripto vox "sacramentum" sumitur pro re sacra 
sacrante seu quatenus sanctificat hominem per gratiam sancti- 
ficantem; quae res Christum Dominum habet auctorem. Et in 
hoc sensu theologi communiter sic sacramentum definiunt: 
Signum sensibile, gratiae significativum et productivum, a Christo 
permanenter institutum. 

Sacramentum est signum, quia nobis indicat exterius, quod 



^ Cf r. Decr. Ad Armenos ; Conc. Trid. sess. 14, can. 1, et Codex Juris 
Can., can. 870. 

interius seu in anima fit: "IUud cnim signum esse, sanctus 
Augustinus testatur, quod praeter rem, quam sensibus objicit, 
efficit etiam, ut ex se alterius rei cognitionem capiamus, sicut 
ex vestigio, quod terrae impressum intuemur, transisse aliquem, 
cujus vestigium apparet, facile cogniscitur"*'. Et hac de causa 
sacramentum est signum; "siquidem specie quadam et simili- 
tudine id nobis declarat, quod Deus in animis nostris sua virtute, 
quae sensu percipi non potest, efficit, Baptismus enim (ut, quod 
docetur, exemplo notius iiat), cum, adhibitis certis et solemnibus 
verbis, aqua extrinsecus abluimur, hoc signiiicat: Spiritus Sancti 
virtute omnem peccati maculam et turpitudinem interius elui, et 
animas nostras praeclaro illo caelestis justitiae dono augeri atque 
ornari ; simulque ea corporis ablutio .... illud in animo efficit 
quod significat*"*^. 

Quod sacramentum sit signum, non tantum constat ex sim- 
pliciti ratiocinatione, sed etiam ex sacris Litteris: "Ex Scrip- 
turis aperte colligitur Sacramentum inter signa numerandum 
esse . . . Apostolus enim, cum affirmat nos omnes, qui bap- 
tizati sumus in Christo Jesu, in mortem ipsius baptizatos esse, 
licet cognoscere baptismum hujus rei significationem habere, ni- 
mirum, ut ait idem Apostolus, nos consepultos esse cum illo per 
baptismum in mortem"*^®. 

Sed ad quodnam signi genus adscribendum est sacramentum, 
quia plura dantur signa? Re quidem vera plura dantur signa: 
alia sunt naturalia, quae sc, ex sua natura aliquid aliud signi- 
ficant, puta fumus ignem; alia sunt arbitraria, quae sc, tantum 
ex pacto aliquid significant, ut oliva pacem; alia sunt mixta, 
quae dicuntur ea, quae partim ex se partim ex pacto aliquid 
denotant. Ex communi theologorum consensu, sacramentum 
reducitur ad ultimum signi genus, adeo ut sit, prout Hiigo a S. 
Victore loquitur, "ex similitude repraesentans et ex institutione 
significans et ex sanctificatione continens aliquem invisibilem et 
spiritualem gratiam"'®, et non tantum continens, sed et conferens. 

Sacramentum est signum sensibile, gratiae significativum et 
productivum. Adjectivum "sensibile" pleonasticum est, ideoque 
stricte loquendo non requiritur ad definitionem; sed additur con- 

««Catech. Rom., P. II, cap. 1, n. 5. 

57Ibid. n. ^. 

58 Ibid. 7. 

5»Apud Tanquerey, De Sacram. in genere, pag. 185, edit. 14. 

venienter terminus ille, quia "ad instruendum populum aptissi- 
mus est"**. 

Gratia quam repraesentat et producit sacramentum duplex est : 
gratia sanctificans et gratia sacramentalis. Gratia sanctificans 
seu habitualis est qualitas supematuralis '^qua justi et filii Dei 
effecti, aetemae quoque salutis instituimur'' seu 'Mivina qualitas 
in anima inhaerens ac veluti splendor quidem et lux, quae ani- 
marum nostrarum maculas omnes delet, ipsasque pulchriores et 
splendidiores reddit"**. — Sacramentalis gratia est jus ad gratias 
actuales suo tempore conferendas a Deo, juxta communem sen- 
tentiam. 

Quod autem sacramentum sit significativum, patet; nam secus 
non esset signum. Sed peculiaritas signi sacramentalis in eo est, 
quod producat rem signatam, i. e., quod producat gratiam, quam 
significat. Praeter signa, quae consensu hominum et voluntate 
sunty ait Catech. Rom., ''alia quaedam sunt divinitus data, 
quorum tamen non unum genus esse omnes consentiunt. Alia 
enim signa ob eam tantum rem a Deo hominibus commendata 
sunt, ut aliquid significarent vel admonerent, cujusmodi fuerunt 
legis purificationes, panis azymus, et alia permulta, quae ad 
mosaici cultus caeremonias pertinebant; alia vero Deus instituit, 
quae non significandi modo sed efHciendi etiam vim habent; 
atque hoc posteriori signorum genere Sacramenta Novae L^s 
numeranda esse liquido apparet. Signa enim sunt divinitus 
tradita, non ab hominibus inventa, quae rei cujuspiam sacrae, 
quam declarant, efHcientiam in se continere certo credimus"**. 

Sed quomodo sacramenta conferunt gratiam? Eam conferunt 
ex opera operato, i. e., eo ipso quod sacer ritus valide peragitur, 
ritus ipse gratiam recipienti dat. EfHcacia ritus illius seu ejus 
vis causativa a meritis aut bonis motibus sive ministrantis sive 
recipientis non pendet, quantumvis tamen nonnullae praerequi- 
rantur dispositiones in recipiente. Legas in Conc. Trid., can. (5-5, 
sess, 7. Hoc de fide est, ut constat ex Trid., loc. cit., sed adhuc 
disputatur inter theologos, utrum illa causalitas sit physica, aut 
moralis, aut intentionalis. Et in hoc unusquisque in suo sensu 
abundet, donec Sancta Mater Ecclesia loquatur. 



<»Van Noort, De Sacram., Amstelodami, a. 1910, jpag. 6. 
«1 Catech. Rom., P. II, cap. 2, n. 50. 
«P. II, cap. 1, n. 9. 

Additur in definitione signum . . . . a Christo institutum. 
Haec verba addita sunt ad specialius detemiinandum signum de 
quo agitur; sed revera non requiruntur ad definitionem, quia 
haec verba nobis non dicunt quid sit sacramentum, sed nobis 
dicunt unde procedant sacramenta, sed nobis dicunt causam 
efficientem sacramentorum. 

Additur etiam adverbium "permanenter". Sed neque hoc re- 
quiritur ad metaphysicam definitionem, ut videtur; nam verbum 
hoc proprie nobis non dicit quid sit sacramentum, sed sacramenti 
durationem. 

Corollarium. — Per modum coroUarii, mihi liceat tibi pro- 
ponere, care lector, seqvientem sacramenti descriptionem ; longior 
. quidem est, sed omnia elementa continet supra elucidata expres- 
sius quam antiqua definitio. Si.tibi placet eam retinere, retineas; 
secus antiquam conserves. Definitio est haec : , Sacramentum est 
signum sensibile, mixtum, gratiae sa^tctificantis et gratiae 
sacramentalis repraesentativum. et ex opere operato productivum, 
a Christo permanenter institutum. 

Poenitentia est sacramentutn . Novae Legis. — Viso quid sibi 
velit sacramentum, in praesentiarum videndum est utrum defi- 
nitio revera competat Poenitentiae, ut est sacramentum. Hoc 
f acili negotio probatur. Dictum est enim quod ad sacramentum 
constituendum tria requiruntur: quod sit a) signum sensibile, 
b) gratiae repraesentativum et productivum, c). a Christo per- 
manenter institutum. Atqui haec tria competunt Poenitentiae, 
quatenus est sacramentum; ergo.^ 

Prob. min. a) Poenitentia est signum sensibile; nsim nonnulla 
extrisecus tum a poenitente tum a sacerdote fiunt, quae clare 
indicant quod interius in anima fit. Poenitens iactibus suis ex- 
ternis plane exprimit se animum a peccati turpitudine abdu- 
xisse ; sacerdos suis actibus et verbis declarat remissionem pecca- 
torum, quae in anima poenitentis efficitur. Ergo**. 

b) Poenitentia est gratiae cqUativa: nam poenitentia, ut postea 
videbitur, est vere remissiva peccati; sed peccato deleto, infun- 
ditur gratia ; ergo. Quod statim ac deletur peccatum, inf undatur 
gratia, probatur in Tract, de Gratia, ubi citatur hic can. Conc. 
Trid. : "S. q. d. hominem justificari vel sola imputatione justi- 

«Cfr. Catech. Rom., P. II, cap. 5, n. 11. 

tiae Christi, vel sola peccatorum remissione, exclusa gratia et 
caritate, quae in cordibus eorum per Spiritum Sanctum diffun- 
ditur, atque illis . . . . A. S.'***. In praesenti ergo oeconomia 
salutis, statim ac remittitur peccatum, infunditur gratia. 

c) Poenitentia est a Christo permanenter instituta. Dominus 
noster Jesus Christus, ut docet Conc. Trid., "sacramentum poe- 
nitentiae tunc praecipue instituit, cum a mortuis excitatus in- 
sufflavit in discipulos suos, dicens : 'Accipite Spiritum Sanctum ; 
quorum remiseritis peccata, remittuntur eis; et quorum reti- 
nueritis, retenta sunt' (Joan. 20, 22). Quo tam insigni facto 
et verbis tam perspicuis potestatem remittendi et retinendi pec- 
cata, ad reconciliandos iideles post baptismum lapsos, Apostolis 
et eorum successoribus fuisse commendatam, universorum 
Patrum consensus semper intellexit, et Novatianos remittendi 
potestatem olim pertinaciter negantes, magna ratione Ecclesia 
Catholica tamquam haereticos explosit atque condemnavit. Quare 
verissimum hunc illorum verborum Domini sensum sancta haec 
Synodus probans et recipiens, damnat eorum commentitias inter- 
pretationes, qui verba illa ad potestatem praedicandi verbum Dei, 
et Christi Evangelium annuntiandi, contra hujusmodi sacramenti 
institutionem falso detorquent" (Sess. 14, Cap. 1). — Et in can. 1 
ejusdem sess. statuit: *'S. q. d. in catholica Ecclesia Poeniten- 
tiam non esse vere et proprie sacramentum pro fidelibus, quoties 
post baptismum in peccata labuntur, ipsi Deo reconciliandis, a 
Christo Domino nostro institutum, A. S.". — Et in can. 3 ejusdem 
sess. : "S. q. d., verba illa Domini Salvatoris, Accipite Spiritiun 
Sanctum: quorum remiseritis peccata, remittuntur; et retinue- 
ritis, retenta sunt, non esse intelligenda de potestate remittendi 
et retinendi peccata in sacramento Poenitentiae, sicut Ecclesia 
Catholica ab initio semper intellexit; detorserit autem, contra 
institutionem hujus sacramenti, ad auctoritatem praedicandi 
Evangelium, A. S.". — Damnatis Novatianis et Protestantibus, 
Pius X damnavit hanc Modemistarum doctrinam : "Non adfuit 
in primitiva Ecclesia conceptus de christiano peccatore auctori- 
tate Ecclesiae reconciliato, sed Ecclesia nonnisi admodum lente 
hujusmodi conceptui assuevit. Immo etiam postquam poeni- 
tentia tamquam Ecclesiae institutio agnita fuit, non appellabatur 



®*Sess. 14, can. 11. 

sacramenti nomine, eo quod haberetur uti sacramentum probro- 
sum", (Prop. 46). — ^**Verba Domini: 'Accipite Spiritum Sanctum: 
quorum remiseritis peccata, remittuntur eis ; quorum retinueritis, 
retenta sunt', minime referuntur ad sacramentum poenitentiae, 
quidquid Patribus Tridentinis asserere placuit" (Prop. 47). Cfr. 
Decr. "Lamentabili", penes Denz. Ban., n. 2046 ss. Itaque Poe- 
nitentiae Sacramentum non habet Ecclesiam institutricem, sed 
Christum Dominum agnoscit tamquam auctorem. 

Quod Poenitentiae sacramentum fuerit permanenter a Christo 
Domino institutum, ex eo patet quod Christus instituit sacra- 
menta propter homines ; ergo quandiu homines sunt, tandiu per- 
manere debent sacramenta, inter quae Poenitentia numeratur. — 
Praeterea, potestas peccata remittendi non minus necessaria est 
hodie quam tempore Christi, cum homines facile in peccata la- 
bantur, ut tristi experientia comprobatur. Hoc insinuatur a 
Conc. Trid., hisce verbis: "Si ea in regeneratis omnibus grati- 
tudo erga Deum esset, ut justitiam in Baptismo, ipsius beneficio 
et gratia susceptam, constanter tuerentur, non fuisset opus aliud 
ab ipso Baptismo sacramentum ad peccatorum Vemissionem esse 
institutum. Quoniam autem Deus, dives in misericordia, cog- 
novit figmentum nostrum, illis etiam vitae remedium contulit, 
qui se postea in peccati servitutem et daemonis potestatem tra- 
didissent, sacramentum videlicet Poenitentiae, quo lapsis post 
Baptismum, beneficium mortis Christi applicatur" (Sess 14, 
cap. 1). 

Poenitentia ergo est sacramentum. Et est sacramentum, quo 
peccata remittuntur per judicialem absolutionem a legitimo mi" 
nistro impertitam, Verbis sublineatis exprimitur, a) forma: 
"Forma (autem) hujus sacramenti, — ^ut ait Eugenius IV in Decr. 
ad Armenos — ^sunt verba absolutionis, quae sacerdos profert, 
cum dicit: Ego te absolvo . . .". — Exprimitur b) modus, quo 
ministratur hoc sacramentum, qui alius non est nisi judicialis^'^. 
— Et tandem exprimitur c) minister, qui "est sacerdos habens 
auctoritatem absolvendi vel ordinariam vel ex commissione 
superioris"''. 

Dicitur etiam in Poenitentiae sacramenti definitione absolutio- 
nem concedi fideli rite disposito, qui vocatur hujus sacramenti 



«5Cfr. Trid., sess. 14, can. 9. 
««Denz.-Ban., n. 699. 

subjectum. Sed ad hoc ut sit vere et proprie subjectum requi- 
ritur, ut habeat nonnullas dispositiones— esse debet enim rite dis- 
positus. Dispositiones illae sunt: a) cordis contritio, b) oris 
confessio, c) operis satisfactio, seu melius, satisfaciendi votum; 
nam, ut aliquis absolvatur, non requiritur ut prius poenitentiam 
injunctam peragat, ut constat ex damnatione hujus propositionis 
Petri de Osma: **Non sunt absolvendi poenitentes, nisi peracta 
poenitentia eis injuncta"*^. 

Acerrime disputatum est, et proh dolor ! disputatur adhuc inter 
theologos, utrum illae dispositiones dicantur et sint vere et 
proprie materia proxima sacramenti Poenitentiae. Circa hanc 
questionem neganda sunt, saltem duo, quae Ven. Scoto et Sco- 
tistis (qui tenent contritionem, confessionem et satisfactionem 
dispositiones esse) impinguntur. 

Primum est illud quod asserit Tanquerey, De Poenit., n. 164, 
edit, 13, nullo nominato auctore scotista. Juxta Tanquerey, Scotus 
veteresque discipuli ejus tenuerunt tres illos actus poenitentis 
non solum dispositiones esse, sed etiam conditiones sine quibus 
non; recetiores autem Scotistae tenent, juxta Tanquerey, hujus- 
modi actus esse tantum dispositiones. — Haec distinctio inter 
Scotistas veteres et Scotistas modemos omnino rejicienda est, 
salva reverentia. Omnes enim Scotistae tenent hujusmodi actus 
esse dispositiones et conditiones sine quibus non, cum Ven. Scoto 
aiente sacerdotis sententiam "nuUo modo" absolvere, "vel saltem 
non efficaciter, nisi reus ille sit in se debito modo dispositus, quia 
Sacramentum est signum absolutionis interioris, quae interior non 
concomitatur, nisi sit debita dispositio in mente interius absol- 
vendi", i. e., subjecti. Hae dispositiones requiruntur "simpli- 
citer", secus "inutilis" est absolutio illa**. Aliis verbis, sunt dis- 
positiones requisitae ad validam sacramenti receptionem. Non 
cito Scotistas pro hoc, quia omnes citare deberem. 

Alterum, quod negari debet, est Ven. Scotum negasse hujusmodi 
actus esse partes sacramenti poenitentiae. Ad quod probandum, 
citantur illa Doctoris verba: "Ista tria (contritio, confessio et 
satisfactio) nullo modo sunt partes ejus", sc, poenitentiae, (Loc. 
cit). Et Pesch, De Poenit., n. 73, postquam citavit Conc. Trid., 
quod docet "hos actus esse partes et quasi-materiam hujus sacra- 



«7 Denz.-Ban., n. 728; cfr. n. 1306, 1308, 1437, 1535. 
«8 Oxon. 4, d. 16, q. 1, n. 7. 

menti" Poenitentiae, concludit: "Ergo saltem Scoti loquendi 
modus est corrigendus, neque amplius dicendum est actus ppeni- 
tentis nullo modo esse partes sacramenti". — In primis dicendum 
est Conc. Trid. non intendisse quaestiones scholasticas solvere, 
sed veritatem catholicam defendere ac definire contra Reforma- 
tores. Hoc ab omnibus admittitur, sed in praxi aliquando, ne 
dicam saepissime, oblivioni traditur, et indiscrete citantur Sancti 
Concilii verba pro hac vel pro illa opinione. Quod minime ap- 
probandum est, nec commendandum. — Praeterea, quaestio inter 
Scholasticos non est, utrum hujusmodi actus sint partes®^, sed, 
utrum illae partes sint partes in recto, an tantum partes in obli- 
quo. Aliis verbis: utrum hujusmodi partes pertineant ad es- 
sentiam sacramenti Poenitentiae, an tantum sint partes inte- 
grales. Audiatur Ven. Scotus loquens de actibus poenitentis 
tamquam de partibus Poenitentiae, dum agit de satisf actione : 
"Secundo modo sumendo satisfactionem stricte (de ea locutus est 
late; et hic est primus sumendi modus satisfactionem), prout sc, 
distinguitur contra alias PARTES poenitentiae, CONFESSIO- 
NEM sc. et CONTRITIONEM, quae magis satisfaciunt pro pec- 
cato, quam ipsa SATISFACTIO, prout est tertia PARS poeni" 
tentiae, dico . . . ."^*. 

Non ergo adest difficultas ulla quoad verbum "pars." Sed 
estne pars essentialis, an pars integralis? De hac questione non 
constat. Et Ecclesia nolens quidquam adhuc definire, adhibet 
phrasim illam "quasi-materia". Remanet ergo libera quaestio 
illa, ideoque sine uUa theologica censura, Thomistae sustinere 
possunt actus poenitentis esse partes essentiales, et Scotistae stare 
possunt pro altera parte, sc, sustinere possunt hujusmodi actus 
esse partes integrales^^. Et unusquisque in suo sensu abundare 
potest, donec Ecclesia definitive loquatur. — Interim animadver- 
tendum est illa verba Ven. Scoti, "nullo modo partes (sunt Poe- 



<®"Utriusque scholae theologi (thomistae et scotistae), — ait Perrone, — 
admittunt tres esse hujus sacramenti partcs^' (De Poenit, cap. V, pag. 372, 
cdit. Migne, a. 1864). 

^OReport. Paris, lib. 4, d. 15, q. 1, n. 11. 

■^i Cf r. Gotti, O. P., Card., Theol. Schol.-Dogm., Venetiis, a. 1763, tom. 
3, pag. 167, ubi dicit quod ex "S. Thomae doctrina apparet, quod actus 
poenitentis, nempe, dolor et confessio, sunt, non solum de integritate, sed 
de essentia hujus sacramenti (Poenitentiae), tamquam ex quibus hoc sacra- 
mentum materialiter constituitur, sicut baptismus ex ablutione; quamvis 
oppositum Scotistae sentiant", i. e., sentiunt actus illos essc ad integri- 
tatem tantum. 

nitentiae) contritio, confessio et satisfactio" intelligenda esse de 
partibus essentialibus, quia haec est mens totius quaestionis ; non 
autem intelligenda esse absolute. Unde non Ven. Scotus, sed 
Pesch, corrigendus est, qui citat quidem verba materialia, non 
tamen advertit, ut videtur, ad sensum quaestionis. 

Per Poenitentiae sacramentum dimittuntur peccata post Bap- 
tismum comissa. Poenitentia igitur non est sacramentum vivo- 
rum, id est, non est sacramentum quo acquiritur secunda gratia» 
seu augmentum gratiae ; sed est sacramentum mortuorum, id est, 
per ipsum obtinetur prima gratia, seu efficitur transitus a statu 
peccati mortalis et inimicitiae Dei ad statum gratiae sanctifi- 
cantis et amicitiae divinae. Ideo a Patribus et theologis Poeni- 
tentia vocatur sacramentum reconcUiationis, baptismus labo^ 
riosus, secunda post naufragium tabula. "Vt enim confracta 
nave — ^ait Catech. Rom. — unum vitae servandae perfugium reli- 
quum est, si forte tabulam aliquam de naufragio liceat arripere; 
ita, post amissam Baptismi innocentiam, nisi quis ad Poeniten- 
tiae tabulam confugiat, sine dubio de hujus salute desperandum 
est"". 

Denique in deiinitione poenitentiae sacramenti adduntur haec 
verba: gratia sanans infunditur. Hac additione indicari inten- 
ditur sacramentalis gratia hujus sacramenti. Si enim in defini- 
tione aliorum sacramentorum indicatur gratia sacramentalis seu 
specialis, quare non indicari debet in definitione Poenitentiae ? 
Quod autem gratia sanans sit gratia specialis hujus sacramenti, 
innuitur in Decr. ad Armenos, quod sic se habet : "Quod si per 
peccatum aegritudinem incurrimus animae, per poenitentiam 
spiritualiter sanamur"^*. 

Sed aliquis dicet: quare non additur gratia sanctificans. 

Resp. 1) Quia haec non indicatur in ceteris sacramentis a 
theologis. — 2) Quia gratia sanctificans non est gratia specialis^ 
Poenitentiae ; est enim communis omnibus sacramentis, ideoque 
subauditur. Non tamen res sic se habet relate ad gratiam 
specialem. 



72 p. II, cap. 5, n. 1. 
7« Denz.-Ban., n. 695. 

CAPUT II. 

Status quaestionis. 

Postquam breviter Poenitentiae studuimus tum quatenus virtus 
est, tum quatenus est sacramentum Novae Legis, in hoc capite 
status quaestiouis proponitur, ubi, videlicet, deteminatur sensus 
hujus phrasis "potestas clavium", et indicatur quo sensu 
accipitur hac in dessertatione, necnon praecipui assignantur 
errores circa nostram materiam. Duos ergo continebit articulos 
capitulum praesens: art. I: Quid intelligatur per clavium potes- 
tatem ; art. II : Errores. 

ARTICULUS I. 
Quid intelligatur per clavium potestatem. 

(a) Phrasis "potestas clavium", ut liquet, metaphorica est. 
En ejus sensus: sicut clavium est januam materialem aperire 
aut claudere, sic hujus potestatis est caelorum januam aperire 
aut claudere, i. e., dignos recipere ac indignos excludere a caelo- 
rum regno, ut dicebant antiqui. 

Potestas clavium considerari potest in tota sua amplitudine 
aut etiam sub aliquo tantum respectu, In tota sua amplitudine 
continet totam potestatem (legislativam, judicialem, coactivam), 
quam Dominus noster Jesus Christus B. Petro Apostolo ejusque 
successoribus Romanis Pontificibus contulit, quando ad Prin- 
cipem Apostolorum, postquam hic feliciter amoris examen su- 
peravit, dixit: "Pasce agnos meos . . . Pasce oves meas" (Jo. 
21, 16 et 17) ; quibus verbis ipsi subjecit non tantum subditos, 
verum etiam praelatos ipsos, seu, aliis verbis, totam Ecclesiam, 
nullo excepto. Haec plenissima et suprema auctoritas jam a 
Domino fuerat promissa B. Petro hisce verbis a S. Matthaeo 
relatis: "Tibi dabo claves regni caelorum; et quodcumque liga- 
veris super terram erit ligatum et in caelis, et quodcumque sol- 
veris super terram erit solutum et in caelis"*, 

Sic accepta potestate clavium, nonnisi S. Petrus atque Romani 
Pontifices habent potestatem clavium. Sed hoc sensu non acci- 
pitur potestas clavium hac in dissertatione. 



1 Mt. 16, 19. (37> 

Praeterea, clavium potestas, ut dictum est, spectari potest sub 
aliquo tantum respectu, sc. ^ quatenus est potestas judicialis in f oro 
conscientiae in ordine ad remissionem aut retentionem peccato- 
rum a Domino concessa suis ministris sacerdotibus ; et simpli- 
citer dicitur potestas remittendi aut retinendi peccata in Poeni- 
tentiae sacramento. Et sub hoc sensu considerabitur potestas 
clavium in praesehti dissertatione. 

(b) Card. Cajetanus asseruit potestatem clavium — ^auctorita- 
tem aperiendi et claudendi — ^uni Sunimo Pontifici propriam esse ; 
et ipsi Cajetano displicet vocare potestatem' clavium potestatem 
remittendi et retinendi peccata. Cum communi doctrina con- 
venit quoad rem, licet differat quoad terminologiam. Usus enim 
communis tam apud Patres quam apud theologos praevaluit 
nomen "potestatis clavium" tribuendi etiam potestati remissivae. 
De hac questione cf r. cl. Joyce in "The Catholic Encyclopedia", 
vol. VIII, verbo "Keys, Power of the." 

(c) Alii includere volunt in potestate clavium non solum aucto- 
ritatem super Ecclesiam, sed etiam super Statum, adeo, ut juxta 
ipsos, Rom. Pontifex habeat supremam auctoritatem spiritualem 
atque temporalem. Ad hoc probandum citant St. Matthaeum, 
cap. 16, 19 : "Tibi dabo claves regni caelorum ; et quodcumque 
ligaveris super terram erit ligatum et in caelis, et quodcumque 
solveris super terram erit solutum et in caelis". 

Haec sententia duplici modo proponitur: juxta quosdam, 
suprema potestas illa temppralis a Domino collata est B. Petro 
per citata verba S. Matthaei directe, i. e., per illa verba Petrus 
constitutus est supremus Hierarcha tam spidtualis quam tempo- 
ralis; juxta quosdam autem, auctoritas illa collata fuit indirecte 
tantum. 

Illa collatio directa non placet propter sequentia. Primo, quia 
Christus Dominus Petro dixit: /Tibi dabo claves regni caelo- 
rum^'; nihil autem dixit de terrenis regnis et principatibus. — 
Secundo, quia Summi Pontifices non videntur agnovisse hujus- 
modi potestatem directam in regna terrestria. Audiatur, v. g., 
Leo XIII, de potestate ecclesiastica atque de potestate civili 
suum exprimens sensum, qui est omnium Romanorum Ponti- 
ficum: "Utraque est in suo genere maxima"; utraque ergo su- 
prema est et independens. Si autem subordinatio quaedam inter 
utramque interveniat potestatem, haec subordinatio pendet ex 

utriusque potestatis natura et fine, "cum alteri (potestati civili) 
proxime propositum sit rerum mortalium curare commoda, alteri 
(ecclesiasticae potestati) caelestia et sempitema bona compa- 
rare" (Encycl. "Immortale Dei"). 

Collatio illa indirecta magis fundatur, ut mihi videtur, in na- 
tura et fine societatis tum ecclesiasticae tum civilis, quam in 
verbis D. N. Jesu Christi. Christus quidem contulit B. Petro 
per citata verba potestatem amplissimam, sed quoad regnum 
caelorum, i. e., quoad Ecclesiam. Vel si contineatur hujusmodi 
potestas in illis verbis, continetur implicite valde, minime vero 
explicite. 

Ceterum in nostra dissertatione non consideratur hujusmodi 
potestas temporalis, sed potestas spiritualis, et quidem in foro 
poenitentiali, ut dictum est. 

(d) Praeterire nequeo unum saltem dicere verbum circa ea, 
quae cl. Joyce, loc. cit., circa Franciscanos statuit. 

Exposita Crd. Cajetani opinione, prosequitur auctor citatus: 
"A similar opinion would seem to have been held by the Fran- 
ciscans whose views are rejected by John XXII (loc. cit.). They 
contended that the Pope held a clavis scientiae and a clavis po- 
tentiae; and that, though in the case of the clavis potentiae a 
decision arrived at might be reversed by a subsequent act, no 
reversal was possible where the clavis scientiae had been em- 
ployed"^ 

Tria ergo dicit Joyce: 1) Franciscanorum opinio similis est 
Card. Cajetani opinioni; 2) Franciscarii tenuerunt Summos Pon- 
tifices habere duplicem clavem, sc, clavem scientiae atque clavem 
potentiae; et, juxta ipsos Franciscanos, decisiones clavis poten- 
tiae revocari possunt per actum subsequentem, sed clavis scientiae 
decisiones revocari nequeunt; 3) Joannes XXII rejc^pit Francis- 
canorum opinionem. 

Resp. ad 1). In primis neganda esse videtur similitudo Card. 
Cajetani opinionem inter et Franciscalium illorum opinionem. 
Nam Card. Cajetanus totus esse videtur in probando unice 
Summum Pontificem clavium potestatem possidere; dum Fran- 
ciscales illi videntur insistere in asserendo revocationem deci- 
sionum possibilem esse vel non, prout agitur de clavi potentiae 



2 The Catholic Enqrclopedia, voL VIII, vcrbo Keys, Powcr of thc 

vel de clavi scientiae. Hoc patet ex ipsa opinionum expositione, 
quam facit cl. auctor ipse loc. cit. Hoc autem nec idem nec 
simile est, ut patet. Ergo. 

Resp. ad 2). Sententia de duabus clavibus non est sententia 
unice franciscana, sed dici potest fere communis saltem. Audia- 
tur, V. g., Suarez: "Solet a theologis duplex distingui clavis: 
alia scientiae, alia potentiae. Qavis scientiae in Pontifice est ad 
deiiniendas veritates fidei; potentiae ad regendam Ecclesiam"*. 

Hisce ultimis verbis Suarezii respondetur ad illud de revoca- 
tione decisionum datarum vi clavis potentiae, atque ad illud de 
irrevocabilitate decisionum datarum vi clavis scientiae. Si enim 
per clavem scientiae intelligatur potestas definiendi tamquam 
dogma fidei veritatem aliquam, et per clavem potentiae intelli- 
gatur potestas Ecclesiam gubemandi, non video cur rejicienda 
sit haec sententia. Etenim quod sint irrevocabiles et irreforma- 
biles decisiones dogmaticae, omnes catholici norunt et admittunt ; 
quod autem decisiones disciplinares sint reformabiles et revo- 
cabiles, hoc abunde constat ex ipsa Historia ecclesiastica. Quod 
enim pro nunc est utile, pro crastino erit inutile aut nocivum, 
ideoque mutandum est; nec haec mutatio arguit defectum in 
Ecclesia, cum mutatio illa fundetur in humana conditione atque 
in adjunctis in quibus versamur. Audiatur, v. g., Smus. D, N. 
Benedictus XV qui, inter causas moventes ad novam codifica- 
tionem faciendam, hanc adducit: "Saeculorum enim decursu, 
leges quamplurimae prodierunt, quarum nonnullae aut suprema 
Ecclesiae auctoritate abrogate sunt aut ipsae obsoleverunt ; non- 
nullae vero aut pro conditione temporum difficiles ad exequen- 
dum, aut communi omnium bono minus in praesentiarum utiles 
minusve opportunae evaserunt" (Encycl. Providentissima Mater, 
die Pentec, a 1919). Itaque Ecclesia suas potest optimo jure 
mutare leges. 

Nihil ergo novi protulerunt Franciscales illi, nullaque repre- 
hensione aut rejectione digni sunt relate ad hoc punctum. 

Resp. ad 3). Joannes XXH, ut patet ex BuIIa "Quia quo- 
rundam" (quam citat cl. Joyce), non rejicit sententiam ipsam, 
sed applicationem ejusdem ad quaestionem, quae principalis est, 
de paupertate Christi et Apostolorum necnon de paupertate f ran- 

•Franciscus Noel, Theologiae Suarez Summa, P. II, Diput. XVI, 
sect IV. 

ciscana. Franciscales illi putabant declar^tiones regulae francis- 
canae a SS. Pontificibus Joannis XXII antecessoribus fuisse 
declarationes dogmaticas, ideoque irreformabiles, nisi clavis 
scientiae sententia. Hinc quando Papa Joannes nonnullas voluit 
illarum declarationum reformationes facere, ei restiterunt Fran- 
ciscani illi; et Joannes XXII contra ipsos declarat et probat 
illorum SS. Pontiiicum declarationes dogmaticas non fuisse, 
Franciscanosque illos errasse in applicatione illius sententiae de 
clave scientiae. Hanc sententiam, ut patet ex buUa cit., neque 
approbat neque rejicit S. P. Joannes, sed tantummodo refert 
diversos modos, juxta quos, eamdem sententiam intelligunt 
auctores, et dicit Franciscanos illos errasse in applicatione illius 
sententiae quocumque modo intellectae. 

Cum cl. Joyce loquatur de Franciscanis in genere, ut videtur, — 
"by the Franciscans", ut ipse ait, — ^insinuat saltem hujusmodi 
sententiam, seu melius, hujusmodi sententiae applicationem, 
communem fuisse inter Franciscanos. Sed hoc probari non 
potest. Nam, 1) citari nequit aliquis auctor gravis franciscanus, 
qui fuerit pro hujusmodi applicatione ; 2) ipse S. P. Joannes 
XXII insinuat se non agere de omnibus theologis franciscanis 
aut de eorumdem majori parte, sed de quibusdam: ''Quia 
quorundam mentes", ait S. Pontifex. Quinam sint illi fautores 
ipse S. Pontifex describit: "Quia quorundam mentes sic pater 
mendacii dicitur excaecasse, quod nostris constitutionibus, quo- 
rum una incipit: Ad Conditorem canonum, alia vero: Cum 
inter nonnullos .... non absque multa temeritate plectibili 
nisi fuerunt detrahere et nituntur ac veritatem, quam continent, 
per falsas insanias offuscare; nos tam perniciosis ausibus, ne 
eorum doctrina pestifera simplicium animos labefactare valeat . . . 
decrevimus . . ." In decursu buUae eos theologos vocat S. Pon- 
tifex fabricatores mendaciorum, eos declarat contumaces et re- 
belles Romanae Ecclesiae et "haereticos vitandos". Numquid 
haec, sine manifesta injuria, dici possunt de omnibus theologis 
franciscanis aut de eorumdem majori parte?^ 

Talem sententiam, si sic eam vocare quis velit, sustinentes 
fuerunt sic dicti Spirituales et ii Fratres Minores, "qui ex parte 
Ludovici Bavari fuerunt"*, quique fratres efformarunt, ut con- 



^Bullarium Franciscantun, tom. V, pag. 271, Romae, 
«Ibid. nota 3. 

stat ex Historia*, illam Fraticellorum classem, qui dicuntur 
Michaelitae, de quibus inter alia dicitur in "The Catholic En- 
cyclopedia", vol. VI, verbo "Fraticelli", n. III: "The third 
group of the Fraticelli are called the Michaelites, deriving their 
name from Michael de Cesena". Et pag. 247, col. 2, dicitur 
de eisdem: "Michael de Cesena and all his adherents, the 
Michaelites, were repudiated by the (Franciscan) order". 

Itaque applicatio illa Franciscanis in genere attribui nequit, 
cum constet illius fautores fuisse Fraticellos tantum. 

Quidquid sit de his aliisque opinionibus, in hoc scripto per 
potestatem clavium intelligetur potestas remittendi aut retinendi 
peccata in sacramento Poenitentiae. 

ARTICULUS II. 
Errores praedpuL 

(a) Juxta Scribas et Pharisaeos, nullus potest peccata dimit- 
tere, nisi solus Deus. — Eos refutavit ipse Dominus Noster Jesus 
Christus^. 

(b) Montanistae et Novatiani clavium potestatem non nega- 
runt, sed tantvunmodo restrinxerunt ad certa peccatorum genera. 

N. B. Novatianus, tamen, juxta Patrum testimonia, clavium 
potestatem negavit, Ait enim S. Athanasius-' "Novatum cul- 
pamus poenitentiam tollentem, ac dicentem nuUam superesse iis 
veniam qui post lavacrum peccaverint"*. — S. Epiphanius Nova- 
tianum asseruisse refert: "Qui . . . post baptismum delin- 
querit, nuUam erga eum misericordiam adhiberi posse"*. — ^Juxta 
S. Pacianum, Novatianus docuit "quod post baptismum poeni- 
tere non licet ; quod mortale peccatum Ecclesia donare non possit, 
immo quod ipsa pereat recipiendo peccantes"^®. — S. Ambrosius, 
solvens Novatianorum objectionem quamdam, idem docet : "Sed 
aiunt (Novatiani) se, exceptis gravibus criminibus, relaxare 
veniam levioribus. Non hoc quidem ductor vestri erroris Nova- 
tianus, qui nemini poenitentiam dandam putavit . . . Sed Deus 
distinctionem non facit .... Sed qui culpam exaggeraverit, 
exaggeret poenitentiam. Ita nec Novatianiis approbatur, qui 



«Marx, Manuale di Storia EccL, pag. 379. Firenze, a. 1913. 
^Cfr. Mt. 9, 1-8; Mc. 2, 1-12; Lc. 5, 18-26. 
8 M. P. G. L., vol. 26, col. 654. 
»M. P. G. L., 41, 1818. 
10 M. P. L., 13, 1063. 

veniam interclusit omnibus nec vos (Novatiani) imitatores et 
condemnatores*' ejusdem^^. 

(c) Petrus Abaelardus docuit "quod potestas ligandi atque 
solvendi Apostolis tantum data sit, non successoribus"^^. 

(d) Waldenses, WicleMtae, Hussitae, nonnulli Armeni atque 
Fraticelli dicebant pravos sacerdotes absolvere hon posse. Cui 
errori WiclefHtae, Hussitae ac Fraticelli addebant hunc alium, 
sc, simplices fideles bonos habere clavium potestatem. 

(e) Protestantes, — 1) Lutherus et lutherani aliquando ad- 
•mittebant sacramentum Poenitentiae, aliquando rejiciebant. Sed 

ultimo rejecerunt. Audiatur, v. g., Lutherus ipse : "Poeniten- 
tiae sacramentum, quod ego his duobus (Baptismo et Caenae 
Domini) accensui signo visibili et divinitus instituto caret, et 
aliud non esse dixi quam viam et reditum ad baptismum"". 
Cum ergo Poenitentia careat signo visibili et divinitus instituto, 
proculdubio non est sacramentum, juxta Lutherum. — ^Et si ali- 
quando, ad fucum faciendum, dicunt per poenitentiam conferri 
peccatorum absolutionem, intelligunt aut Poenitentiae virtutem 
aut nudam absolutionis declarationem, i. e., sacer minister revera 
non absolvit, sed tantummodo dicit Deum absolvere vel absol- 
visse peccatum peccatoris, propter hujus fidem fiducialem seu 
confidentiam. 

2) Calvinus negavit distinctionem baptismum inter et poeni- 
tentiam, atque docuit poenitentiam nihil aliud esse quam bap- 
tismi recordationem. Si quis aliquod commisit peccatum, ut ab- 
solutionem obtineat, nihil aliud facere debet nisi baptismum in 
mentem recolere: "Sic autem cogitandtim est, quocumque bap- 
tizamur tempore, nos semel in omnem vitam ablui et purgari: 
itaque quoties lapsi fuerimus, repetenda erit baptismi memoria, 
et hac armatus (erit) animus, ut de peccatorum remissione sem- 
per certus securusque sit; nam etsi administratus praeteriisse 
visus sit, posterioribus tamen peccatis lion est abolitus"^*. 

3) Ecclesia Anglicana, juxta Mortimer^^, aliosque nonnuUos 
Episcopalianos, agnoscit confessionem sacramentalem( !), sed non 



11 M. P. L., 16, 469. 
12 Denz.-Ban., n. 379. 
18 De Captivit. Babilonica, circa finem. 
i^institut. lib. IV, cap. 15. 

iSMortimer, Catholic Faith and Practice, vol. II, pag. 166 ss., Long- 
mans, Green and Co., 1905. 

vult filios suos ad ipsam confessionem peragendam obligare. — 
Mortimer tres adducit formas absolutionis : Prima est, quae 
invenitur in Matutino, quam dicit declaratoriam tantum ; secunda 
est, quae invenitur in Liturgia, eamque dicit precatoriam; tertia 
est, quae invenitur in Officio Visitationis infirmorum, eamque 
dicit judicicUefn et sacramentalem. 

Quod Mortimer dicit circa tertiam formam mihi videtur esse 
ipsius opinio personalis, et non communis doctrina inter Epis- 
copalianos. Et hoc deduco: 1) ex conaminibus, quae, loc. cit., 
Mortimer facit reducendi suos collegas ad antiquam praxim; 
2) ex eo quod, ceteri Episcopaliani non agnoscunt sacramentum 
poenitentiae tamquam sacramentum Evangelii, i. e., tamquam 
a Christo Domino institutum. Hoc ultimum optime Rev. 
Aloysius Joshua Dodgson Bradley, antea Anglicanus, probat in 
suo Opusculo, "A Gentle Remonstrance", cap. VIII, Fr. Pustet, 
1879. 3) Tandem ex personali inquisitione ; multos interrogavi 
Episcopalianos hac de re, atque omnes uno ore mihi dixerunt: 
"We do not have confession." 

Itaque, si poenitentia non est sacramentum a Christo insti- 
tutum, Episcopalianorum absolutio, si quamdam impertiantur, 
sacramentalis esse non potest. 

4) //. C. Lea multa contra Poenitentiae sacramentum habet. 
Sed de eo agetur in decursu dissertationis. 

(f) Modernistarum commenta S. Pontifex Pius X*', circa 
poenitentiam, sic contraxit: 1) "Usus conferendi baptismum 
infantibus evolutio fuit disciplinaris, quae una ex causis exstitit 
ut sacramentum resolveretur in duo, in baptismum sc, et poe- 
nitentiam" (Prop. 45). — 2) "Non adfuit in primitiva Ecclesia 
conceptus de christiano peccatore auctoritate Ecclesiae recon- 
ciliato; sed Ecclesia nonnisi admodum lente hujusmodi con- 
ceptui assuevit. Immo etiam postquam poenitentia tamquam 
Ecclesiae institutio agnita fuit, non appellabatur sacramenti no- 
mine, eo quod haberetur uti sacramentum probrosum" (Prop. 
46). — 3) "Verba Domini: 'Accipite Spiritum Sanctum; quorum 
remiseritis peccata, remittuntur eis, et quorum retinueritis, re- 
tenta sunt' (Joan. 20, 22-23), minime referuntur ad sacramen- 
tum poenitentiae, quidquid Patribus Tridentinis asserere placuit" 
(Prop. 47). 

i«Denz.-Ban., n. 2046 ss. 

CAPUT III. 
De promissione clavium potestatis. 

In praecedenti capite relati fuerunt errores praecipui, necnon 
determinatus est sensus sub quo considerabitur "clavium po- 
testas", sc, quatenus significat potestatem remittendi aut reti- 
nendi peccata in sacramento Poenitentiae. 

Haec potestas non statim collata fuit a Domino suis sanctis 
Apostolis; sed prius, quasi eos praeparans ad tam permagnum 
opus, eamdem ipsis promisit, atque deinde contulit. Duplicem 
promissionem legimus in sacris Litteris fuisse factam: prima 
fit Simoni Petro, secunda ceteris Apostolis. Unde duplicem ar- 
ticulum continebit capitulum hoc : art. I : Promissio Petro f acta ; 
art. II: promissio ceteris Apostolis facta. 

ARTICULUS I. 
Petro promittitur davium potestas. 

(A) Sacer textus. — Beati Petri confessionem in Christi divi- 
nitatem ejusdemque divinam generationem a Deo Patre, necnon 
permagnificam laudem atque mercedem quam Christus Pisca- 
tori tribuit, sic St, Matthaeus refert atque describit: "Venit 
autem Jesus in partes Caesaraeae Philippi et interrogavit disci- 
pulos suos, dicens: Quem dicunt homines esse Filium hominis? 
At illi dixerunt : Alii Joannem Baptistam, alii autem Eliam, alii 
vero Jeremiam, aut unum ex prophetis. — Dicit illis Jesus: Vos 
autem quem me esse dicitis? Respondens Simon Petrus dixit: 
Tu es Christus, Filius Dei vivi. Respondens autem Jesus dixit 
ei: Beatus es, Simon, Bar-Jona, quia caro et sanguis non re- 
velavit tibi, sed Pater meus qui in caelis est. Et ego dico tibi, 
quia tu es Petrus, et super hanc petram aedificabo Ecclesiam 
meam, et portae inferi non praevalebunt adversus eam. Et tibi 
dabo claves regni caelorum; et quodcumque ligaveris super ter- 
ram erit ligatum et in caelis, et quodcumque solveris super 
terram erit solutum et in caelis"*. 



1 Mt. 16, 13-19.— Cfr. Biblica, vol. I, fasc. 2, pag. 240, ubi statuitur contra 
V. Ilarnack "textus criticus et genuinus". Romae, P. I. B. 

(45) 

(B) Textus explanatio brevis, — In primis Dominus orationi 
incumbit, et quidem solus» ut refert S, Lucas, 9, 18, nam agere 
intendit de re summi momenti. Deinde suos discipulos ex Judaea 
et Galilaea extraxit, eosque ducit in solitudinem, ubi, mente 
serena, cum nullus mirabilis eventus praeceserit, accipere queant 
doctrinam de Christi divinitate et doctrinam qua Petrus con- 
stituitur Ecclesiae fundamentum atque Supremus, post Christum, 
ipsius Ecclesiae Pastor et Rector. 

(a) Petri confessio gloriosa. — ^Antequam Dominus ad suum 
intentum principale perveniat, adhuc praeliminarem quaestionem 
Apostolis proponit, ne magnitudine principalis quaesiti terrean- 
tur, de populi opinione circa suam divinam personalitatem : 
"Quem dicunt homines esse Filium hominis?" — ^Ad hanc quae- 
stionem subito respondent omnes Apostoli, et in medium profe- 
runt popularem sentiendi modum de Christo : "At illi dixerunt : 
Alii Joannem Baptistam, alii autem Eliam . . ." Ex qua respon- 
sione deducitur Judaicum populum Christum Dominum habuisse 
quidem tapiquam hominem privilegiatum, tamquam Dei Lega- 
tum divinum, minime vero tamquam Messiam toties promissum ; 
quia eum videbat pauperem et humilem, dum exspectabat Mes- 
siam gloriosum ac praepotentem, qui restitueret antiquum poli- 
ticum statum Israel. 

Sed praeteriens popularem opinionem, jam nunc Dominus 
ipsam praecipuam rem, quam intendebat, tangit, sc, indubie 
atque clare suos docere Apostolos suam divinitatem, Petrique 
potiorem principalitatem. Atque ad hoc obtinendum, Apostolos 
ipsos interrogat de propria ipsoruni opinione. Vos, inquit, vos, 
qui meam doctrinam audistis; vos, quibus eamdem doctrinam 
clarius et accuratius exposui; vos, qui propius vidistis opera 
mea; vos, qui a principio meae publicae vitae mecum fuistis, 
"vos autem, quem me esse dicitis" ? 

Magnum atque profundum secutum est silentium! Interim 
Petrus perfunditur lumine a Patre caelesti, atque videns "suos 
condiscipulos tacentes et aliquantulum dubitantes quid dicerent; 
deinde (sciens) quod apud aliquos commilitones suos aliqua erat 
tarditas in iide; ne ergo aliquis ex condiscipulis aliquid minus 
decens ac idoneum de Christo proferret, ipse prior responsum 
praeripuit ac, ut ait S. Chrys., prosilivit (Syl. sim., Grimm. III, 

p. 625)"», dicens: "Tu es Christus Filius Dei vivi"! Tu es 
unctus ille per excellentiam toties prbmissus a Domino; Tu es 
Messias; Tu es Filius Dei, non' adoptivus, sicut nos et ceteri 
homines sumus, sed naturalis; Tu eamdem naturam ac Pater 
habes; Tu non tantum es divinus Legatus, sed ipseDeus. 

(b) Christi responsio. — ^"Beatus es, Simon, Bar-Jfona"! Do- 
minus ait. Vere beatus, quia Dominum confessus est a Patre 
caelesti genitum, sicut ipse Petrus genitus est a suo patre 
Joanne, demptis tamen humanae generationis imperfectionibus*. 
Vere beatus es, o Petre, "quia caro et sanguis non revelavit tibi, 
sed Pater meus qui in caelis es''. Npn humana ratione suis 
derelicta viribus, non per hopiinum doctrinam, immo neque an- 
gelorum, has divinas veritates cognovit Petrus, sed divina et 
speciali Patris caelestis revelatione; et ideo beatus! 

1) Petrus constituiiur Ecclesiae. fundamentum. — ;"Et ego dico 
tibi quia tu es Petrus, et super hanc petram aedificabo Ecclesiam 
meam, et portae inferi non praevalebunt adversus eam". ''Ei 
ego, inquit, dico. tibi: hoc est, sicut Pater meus tibi manifestavit 
divinitatem meam, ita et ego tibi notam facio excellentiam tuam: 
Quia tu es Petrus.\ id ^st, cum ego. sim inviolabilis petra, ego 
lapis angularis, qui facio utraque unum, ego fundamentum 
praeter quod nemo potest aliud ponere.. . .; tamen tu quoque 
petra es, quia mea virtute ^olidaris, ut quae mihi potestate sunt 
propria, sint tibi mecum pafticipatione communia" (S. Leo, 
serm. IV, cap. 2: Migne, P. L.,.tom, 54, col. 150). Tu es saxum 
(hoc enim sonat aramaica vox Kepha), et super hoc saxum 
aedificabo Ecclesiam meam, ait Christus. Notandum est Domi- 
num dixisse EcclesiAM meAMr i^n autem . dixisse EccIesiAS, 
sicut male dixerunt sic dicti Southern Baptists: "Christ*s 
Churches". Hoc minime rectum est,: cum Dominus de una tan- 
tum loquatur Ecclesia. In hac ; metaphora, Christus est archi- 
tectus; aedificium est Ecclesia seu societas religiosa, quam 
Christus sibi efformaturus est; fundamentum est Petrus; quod 
fundamentum, cum sit: petreum> firmum est, atque aedificio sta- 
bilitatem atque unitatem- praestabit. Aliis verbis, Dominus in- 
tendit religtosam societatem instituere, et promittit se Petro da- 



^Apud Knabcnbauer, Eyang. .5^. . Mt, pag. .49, Parjs, a. 1893. 
«S. J. Chrysost, Homil, iii ,Mt^ 64; M, P. G., tom. 58, col. 631. 

tunim auctoritatem seu potestatem conservandi atque unificandi 
societatem illam; nam auctoritas est societati, quod fundamen- 
tum est domo. 

"Et portae inferi non praevaliebunt adversus eam". Per 
synecdochem, vox "portae" indicat civitatem, et civitas indicat 
ejusdem habitatores. Nomine ''inf«mi" inimicus infensissimus 
regni Dei in S. Scriptura indicatur. Itaque sensus verborum 
**et portae inferi . . ." hic est: Diabolus ejusque sequaces, 
angeli apostatici et homines tmpii, suprema facient conamina 
ad Ecclesiam Christi destruendam ; sed Ecclesia debellabit omnes 
inimicos suos, victoriamque obtinebit per Petrum, qui, cum fun- 
damenttun sit, eam sustinabit vegetem atque victricem. 

2). Petrus constituitur Ecclesiae Janitor seu Supremus Mo- 
derator. — ^*TEt tibi dabo claves regni caelorum; et quodcumque 
ligaveris super terram erit ligatum et in caelis, et quodcumque 
solveris super terram erit solutum et in caelis''. 

In primis notandum est expressionem illam "regnum caelorum" 
idem esse ac Ecclesiam Christi. Christus enim asseruit se regem 
esse atque nihil aliud instituit in terris nisi Ecclesiam; conse- 
quenter Ecclesia et regnum caelorum in casu identificanda sunt. 
Et hoc tenendum est ex contextu, contra nonnullos protestantes, 
qui volunt hos terminos disjungere ad hoc ut facilius possint 
denegare Petri, ac praesertim Romanorum Pontificum, supre- 
mam auctoritatem super Ecclesiam militantem. Cfr., v. g., "The 
Intemational Critical Commentary, St. Matthew, pag. 175-180, 
Allen, New York, Charles Scribner's Sons, 1907", ubi dicitur 
Petmm in Ecclesia esse sicut quemlibet alium Apostolum; sed 
in regno caelorum, sc., in regno instituendo quando Christus 
veniet mundum judicare, tunc Petmm receptumm esse claves 
seu supremam auctoritatem. 

"Et tibi dabo claves . . ." Dare claves in sensu scripturistico 
et in sensu Orientalium idem est ac conferre supremam aucto- 
ritatem in aliquid, v. g., in aliquam domum aut civitatem. Hoc 
probatione non indiget, cum. admittatur ab omnibus, tam catho- 
licis quam acatholicis, qui S. Scripturae operam navant. Ergo 
per verba "tibi dabo . . ." Dominus Petro promisit supremam 
auctoritatem super Ecclesiam, eum constituit domus aedificandae 
administratorem absolutum, suum primum repraesentantem, 
jsuum locum-tenentem, atque Supremum suum in terris Vicarium. 

"Et quodcumque ligaveris . . ." Hisce verbis Petro Dominus 
promittit potestatem amplissimam: "Quodcumque", ait Domi- 
nus. Et hanc potestatem exercere potest Petrus dupliciter: 
Ligando, "ligaveris", et solvendo, "solveris". Ubinam exercere 
debeat Petrus suam auctoritatem, indicatur verbis: "Super 
terram"; ergo non debet exspectare ut mortuorum resurrectio 
peragatur, ut incipiat suae potestatis exercitium. — ^Aliud pro- 
mittitur etiam B. Petro, sc., suas decisiones confirmandas esse 
in caelis seu a Deo. Quidquid itaque Petrus statuit aut prohibet, 
Deus statuit aut prohibet. 

Ligatio atque solutio non intelligendae sunt materialiter, sed 
spiritualiter; nam agitur hic de societate. Quae autem spiri- 
tualiter ligari possunt aut solvi, sunt intellectus et voluntas. Ergo 
Petrus potest suorum subditorum intellectus et voluntates sol- 
vere aut ligare, et hoc plenissima potestate. Potest proinde 
Petrus: 

a) Christi mentem atque doctrinam.interpretari; — b) legitime 
declarare quid liceat, quidque prohibitum sit in lege Christi; — 
c) legis observantiam urgere; — d) novas leges imponere, secun- 
dum spiritum Christi;— e) sententias ferre, atque poenas infli- 
gere; — f) exigere fidem, quando proponitur aliqua veritas fidei 
vel morum in sacro revelationis deposito contenta; — ^g) solvere 
quodcumque spirituale vinculum fidelium, i. e., quodcumque im- 
pedimentum auferre, quo, fideles ab ingressu caeli praepediri 
possint aut retardari. Uno verbo, Petrus potest plenissime pote- 
statem exercere administrativam, legislativam, judicialem, coer- 
citivam, et quamcumque aliam, si adsit. 

Numquid potestas retinendi aut remittendi peccata continetur 
in hac amplisissima potestate? 

Resp. — Continetur utique, non tamen explicitis verbis, sed im- 
plicitis. Cum enim Christus Dominus Petro promiserit omni- 
modam potestatem solvendi quodcumque vinculum spirituale, eo 
ipso Petro promisit potestatem absolvendi a peccatis: 1) quia 
peccata fideles ab ingressu caeli aut excludere aut saltem retar- 
dare possunt; 2) quia potestas absolvendi a peccatis continetur 
in illa omnimoda potestate, sicut pars in toto; sed cui conces- 
sum est totum, ei concessa est et pars; ergo Petro, etc. ; 3) quia 
Patres, quando loquuntur de verbis, "Tibi dabo . . ." mentionem 
de potestate remissiva faciunt; ergo, juxta ipsos, potestas re- 

missiva continetur in illis verbis; 4) quia theologi, tum antiqui 
tum modemi, idipsum agnoscunt; 5) quia etiam inimici remis- 
sivae potestatis hoc ipsum agnoscunt. E. g., Dr. Lea, protestans, 
admittit Dominum Petro ceterisque Apostolis concessisse pote- 
statem absolvendi atque ligandi per verba: "Quorum remise- 
ritis peccata . . ." (Joan. 20, 22), et dicit hanc potestatem 
f uisse promissam in Mattheo, loc. cit. : "The orthodox expla- 
nation of the reiteration of the grant of power by Christ after 
His resurrection is that in Matthew He nierely made a promise, 
the fulfillment of which is recorded in John"*. 

Itaque potestas remissiva non continetur explicite in verbis: 
"Tibi dabo . . ."; quia Dominus non loquitur expresse de 
peccatis in hoc loco ; sed continetur implicite ex omnium conf essu. 

Non semper ergo et tantum voces "Solvere et Ligare" idem 
sunt ac declarare aliquid licitum esse aut illicitum, sicut tenebant 
antiqui protestantes. 

QUAESTIUNCULAE. 

I. — Utrum B. Petrus locutus fuerit nomine proprio, an no- 
mine Apostolorum. 

Multi tenent Petrum locutum fuisse nomine Apostoloriun. 
Cum autem loqui nomine alterius sit aliquantulum aequivocum, 
expedit statuere quo sensu admitti possit Petrum locutum fuisse 
nomine Apostolorum. Aliquis enim loqui potest nomine alterius 
tamquam ipsius merus legatus vel tamquam ipsius superior. Quo 
ergo sensu locutus est Petfus nomine Apostolorum ? 

Protestantes videntur communiter asserere Petrum locutum 
fuisse nomine Apostolorum tamquam m>erum ipsorum delega- 
tum; et hoc faciunt ne cogantur admittere S. Petri primatum, 
et principaliter Romani Pontificis primatum, cum hic verus 
legitimusque Piscatoris successor sit. Sed eorum assertum num- 
quam probabunt, quia in sacra pagina neque indicium neque 
vestigium habetur de hujusmodi delegatione ex parte Aposto- 
lorum. 

Quod autem Petrus locutus fuerit nomine Apostolorum, tam- 
quam ipsoriun Superior, admitti potest, quia hoc asserunt multi 
Patres, et quia in sacra Scriptura multa sunt quae hujusmodi 
superioritatem indicant atque probant. 

*Cfr. Rev. P. H. Casey, S. J., Notes on a History o£ auricular Con- 
fession, Philadelphiae, 1899, pag. 6. 

Attamen conformior videtur sacro textui sententia quae tenet 
B. Petrum loctitiun fuisse nomine proprio. Nam Dominus adeo 
singulari loquitur modo, ut nonnisi de Petro, et quidem solo, 
i. e., exclusis ceteris Apostolis, ejus verba intelligi possint. Do- 
minus in medium profert varia nomina Petri : "Simon, filius 
Joannis, tu es Petrus". Petrum beatum proclamat. Petrum de- 
clarat caelesti lumine donatum. Petrum constituit fundamentum 
Ecclesiae, interposito nomine Petri (Kepha). Petro claves tradit, 
seu melius, promittit : "Tibi dabo . . ." Ergo nisi violentiam 
velimus, saltem aliqualeni, inferre sacro textui, verba Domini 
intelligenda sunt de solo Petro. "Quibus quaeso, — ait Card. 
Cajetanus,— describendum fuit ab Evangelista quod ad solum 
Petrum erat sermo? .... Non pluribus nec majoribus cir- 
cumstantiis describuntur et nominantur a notariis personae haere- 
des et legatariae quam persona Petri in hoc textu descripta et 
nominata fuit"*. Ergo cum Dominus locutus fuerit ad B. Pe- 
trum tam singulari modo, B. Petrus locutus est nomine proprio. 

II. — Quid dessignaverit Christus per verba, "Super hanc 
peiram"? 

a) Juxta plures antiquos Protestantes, per illa verba Christus 
dessignavit Semetipsum gestu : Tu es Petrus (verba ad Aposto- 
lum Petrum) ; et super hanc petram (hisce verbis et gestu se- 
ipsum dessignavit Christus) aedificabo . . . Haec opinio est 
sacri textus manifesta violatio, jam antiquata est, atque ab ipsis 
protestantibus ut ridicula rejicitur. 

b) Multi Patres verba "Super hanc petram" litteraliter intel- 
lexerunt de persona Petri. Huic sententiae astipulantur omnes 
exegetae modemi tam catholici quam etiam acatholici. Et re 
quidem vera, sacer textus sic simpliciter sonat: "Tu es Petrus 
(Kepha), et super hanc petram (Kepha) aedificabo . . .** Sensu 
ergo obvio et naturali nemo non intelliget hujusmodi verba re- 
ferenda esse ad personam Petri. 

N. B. 5". Augustinus (Retract. lib, I, cap. 21, n. 1) dubitat, 
utrum praefata verba litteraliter intelligenda sint de Petro, an 
de Christo. Sed modemi omnes fatentur omni fundamento 
carere hujusmodi dubium, et verba illa refemnt ad Petmm 
ipsum. 



5 De Rom. Pontif . Institutione, cap. 4. 

c) Alii Protestantes tenuerunt verba "Super h^nc petram" 
significare non personam Petriy sed ejus fidem. Ad quod susti- 
nendum citant Patres illos, qui intelligunt non personam Petri, 
sed ejus confessionem. 

Resp. — Persona Petri dessignatur immediate, ut constat ex 
omnibus circumstantiis sacri textus. Mediate autem dessigna- 
tur fides seu confessio Petri, quatenus propter hanc fidem seu 
confessionem, Petrus fundamentum Ecclesiae constituitur*. Pa- 
tres tamen non excluserunt personam Petri, sed ejus iidem in 
divinitatem Christi adducunt, ut hanc divinitatem contra Arianos 
demonstrent. 

III. — Suntne genuina, an vero interpolata illa verba, *'Et 
tibi dabo .... solutum in caelis"? 

Autumant interpolata esse nonnulli liberales et nonnuUi mo- 
demistae. Sed ceteri omnes exegetae sustinent genuina esse. 
Et ratio est, quia "haec verba non solum in omnibus codicibus 
inveniuntur, sed absque haesitatione allegantur ab Origene (ap. 
Eusebium, H. E. VI, 26, 8), et Tertulliano (De Pudicit. 22, 
necnon apud De Aleatoribus, c. I), et Tatiani Diatessaron, ideo- 
que ab Ecclesia tum graeca tiun latina initio saeculi tertii, immo 
exeunte saeculo secundo, tamquam genuina habebantur: quod 
explicari nequit, si recenter fuissent interpolata"'. 

Obj. I. — Marcus et Lucas illa verba non citant. 

Resp. — ^Eorum silentium nil obstat; quia non singuli Evan- 
gelistae singula Magistri verba referunt. 

Obj. II. — ^*'Ecclesia" est vox paulina. Ergo Christus eam non 
potuit adhibere. 

Resp. — S. Paulus quidem saepe saepius adhibet praefatam 
vocem, sed non est ejus inventor, cum jam Septuaginta ipsam 
vocem adhibuerint ad designandum coetum religiosum Judaeo- 
rum. Nihil ergo impedit quominus Dominus adhibuerit analogo 
sensu ad dessignandum suum proprium coetum. 

Obj. III. — Primatus Petri atque ecclesiasticae Hierarchiae in- 
stltutio nonnisi saeculo secundo afiirmari coepit. 

Resp. — ^Hoc assertum falsum omnino est, ut probant A. Mi- 
chiels, Uorigine de Vepiscopat, Louvain, 1900, et P. Batiffol, 
UEglise naissante et le Catholicism, Paris, 1909. 



^Cfr. Knabenbauer, Evang. sec. Mt. in h. 1., pag. 56 ss. 
''^ Tahquerey, Theol. Fundament., edit. 15, pag. 383, nota 3. 

ARTICULUS II. 
CUvium potestas ccteris Apostolis promittitur. 

Postquam Dominus constituit Petrum Caput Supremum Eccle- 
siae, eique spirituales tradidit claves, jam nunc etiam ceteris 
Apostolis potestatem Ugandi solvendique promittit verbis a 
S. Mattheo, cap. 18, v. 18, relatis: '^Amen dico vobis, qaae' 
cumque alligaveritis super terram erunt ligata et in caelo, et 
quaecumque solveritis super ierram erunt soluta et in caelo". 

Christus itaque Apostolis suis amplissimam promittit potesta- 
tem: quaecumque alligaveritis, quaecumque soheritis. Et ex 
hoc ipso magna exoritur quaestio circa potestatem Petro pro- 
missam: estne Apostolorum potestas aequalis Petri potestati, 
an Petri potestas major est Apostolorum potestate, seu, num- 
quid in aliquo minuitur auctoritas et potestas Petri propter po- 
testatem Apostolis promissam? 

Respondeo cum SS. Patribus et Conc. Vaticano: Potestas 
Petri minime minuta fuit per iHam potestatem Apostolis pro- 
missam. Audiatur, v. g., Pius IX Pastores Ecclesiae convocans 
ad Concilium (Vaticanum) : ''Antequam vero, devicta morte, 
triumphans in Caelum consessurus ad dexteram Patris (Chris- 
tus) conscenderet, misit Apostolos in mundum universum, ut 
praedicarent Evangelium omni creaturae, eisque potestatem dedit 
regendi Ecclesiam . . . Ut autem ejusdem Ecclesiae regimen 
recte semper atque ex ordine procederet, et omnis christianus 
populus in una semper iide, doctrina, caritate, et communione 
persisteret, tum semetipsum perpetuo affuturum usque ad con- 
sumationem saeculi promisit, tum etiam omnibus unum selegit 
Petrum, quem Apostolorum principem, suumque hic in terris 
Vicarium, Ecclesiaeque Caput, fundamentum ac centrum con- 
stituit, ut cum ordinis et honoris gradu, tum praecipuae plenissi- 
maeque auctoritatis, potestatis ac jurisdictionis amplitudine 
pasceret agnos et oves, confirmaret f ratres, universamque regeret 
Ecclesiam, et esset Caeli Janitor, ac ligandorum solvendorum- 
que arbiter, mansura etiam in Caelis judiciorum suorum defini- 
tione"®. Quidquid ergo faciunt Apostoli, quoad regimen Eccle- 
siae, f aciunt, consulto Petro, qui Pastor est seu Supremus Mo- 
derator agnorum, sc, subditorum, et ovium seu Apostolorum 
reliquorumque Superiorum. 



8 Bulla Acterni Patris, 29 Jun., 1868.— Cfr. Conc. Vat. scss. IV, cap. I. 

"Amen dicp vpbis ..." Nunc nobis inquirendum est quinam 
sint illi ad quos sermo dirigitur: dico vobis. Ex hujus capitis 
contextu evideriter deducitur seriribriem esse ad Apostolos, et 
quidem solos. NuUus enim alius interfiuisse videtur illa occa- 
sione, qua disputabant de majoritate in regno caelorum (h. cap. 
V. 1). Consequienter illud "vobis" nonnisi ad Apostolos re- 
f erendum est. 

Particula "Amen", secundum scripturistas, significat aliquid 
sollemne, mirandum atque extraordinarium. Miranda quidem 
et extraordinaria est potestas hic Apostolis promissa — ^sc, sol- 
vere et Hgare, et quidem quaecumque, et eorum actus ratifi- 
candos in caelis esse — atque solemnis valde modus quo loquitur 
Dominus : "Amen dico vobis ..." Magna quidem et amplis- 
sima ipsis promittitur potestas a Domino. Haec tamen amplis- 
sima potestas exerceri nequit, inconsulto Petro; nam si Janitor 
domum aperire non. vult, nihil i.n domo f?tcere poteris, quidquid 
sit de tua potestate, Ut autem aliquantulufn cognoscere possi- 
mus hanc Apostolis promissam.potestateifi, necessario nobis est 
recurrendum ad contextum. 

Apostoli Petrum videbant multis peculiaribusque modis hono- 
ratum a Domino. Ideo disputahant inter ipsos, et quidem inter 
ipsos solos (npn enim probabile est se velle proprias imperfec- 
tiones, inter quas enumeranda ,quidem est illa aliqualis ambitio, 
pandere plebi), quisnam esset major in regno caelorum. Tunc 
Dominus, hac occasione arrepta, suos docet Apostolos sanctam 
humilitatem et simplicitatem, posito inter ipsos parvulo. Ob 
parvuli praesentiam, Dominus Apostolis praecipit ut magni 
f aciant pusillos, .quia eorum curam angeli gerunt; eos praeterea 
docet scandaliun vitare; addiditque Dominus: '*Vae mundo a 
scandalis ; necesse est enim ut. veniant scandala, veruntamen vae 
homini illi, per quem scandalum venit", Sed quamvis Dominus 
proferat illa terrifica "vae", attainen non desperat de salute ho- 
minis scandalum praebentis, atque ^ proponit benignus et mise- 
ricors aliqua media quibus salvari possint scandalosi necnon 
teliqui peccatores. 

Primum medium a Domino propositum est correctio pecca- 
toris privata: Si peccaverit frater tuu3 vade "et corripe eum 
inter te et ipsum solum". Si peccator correctioni acquiescat, 
nihil amplius faciendum est, nam "lucratus es f ratrem tuum". 



Digitized by 



Google 



De Clavium Potestatis Existentia Atque Natura, 55 

S^cwwdwf» medium est correctio coram uno vel duobus, ut 
clarius videat peccator se male egisse» et sic emendationem pro- 
mittat. Facilius enim credimus duorum vel trium testium testi- 
monio, quam unius, ciun "in ore duorum vel trium testium stet 
omne verbum" (Deut. 19, 15). 

Tertium, medium: "Dic Ecclesiae". Si secundum medium 
inefficax fuit, rem deferas ad judicium Ecclesiae. "Si autem 
Ecclesiam non audierit, sit tibi sicut ethnicus et publicanus". 
Si homo ille judicio atque sententiae Ecclesiae non se submittat, 
te geras erga ipsum sicut se gerunt Judaei erga paganos et 
publicanos: eos habent tamquam immundos, tamquam gravissi- 
mos peccatores, ab eorum consortio abstinent omnino, eosque 
tandem a synagoga absolute exclusos habent. Sit tibi ergo in- 
obediens ille excommunicatus vitandus. 

Hoc sane terribile est! Sed adhuc terribilius est quod se- 
quitur: excommunicatio Ecclesiae ratificatur et confirmatur a 
Deo : "Amen dico vobis, quaecumque alligaveritis super terram 
erunt ligata et in caelo . . . ." 

Similiter sententia absolutofia Ecclesiae ratificatur et confir- 
matur a Deo: "Quaecumque solveritis super terram erunt so- 
luta et in caelo". Magnum solatium pro peccatoribus poeniten- 
tibus ! 

Per haec itaque verba "quaecumque alligaveritis, quaecumque 
solveritis", Dominus Apostolis plenissimam potestatem — "quae- 
cumque" — ^promittit quoad peccatores. Possunt ergo Apostoli: 

a) declarare quid licitiun sit, quid vero non; — ^b) praescri- 
bere quod ipsis videatur necessarium aut utile ad peccatum 
vitandum salutemque animarum procurandam ;— c) si aliquis 
peccaverit, possunt cognoscere de causa;— d) possunt etiam sen- 
tentiam ferre ligando, peccatum sc. retihendo, poenas infligendo, 
vel solvendo, peccatum sc. condonando a poenisque peccatorem 
eximendo. Et haec omnia ratihabentur a Deo in caelo. 

Clare ergo Apostolis Dominus promittit clavium potestatem 
hisce verbis. Haec autem potestas etiam Apostolis promittitur, 
quia Christi Ecclesia per omnes mundi partes diffundi debebat, et 
unus Petrus non potuisset omnia judicare per semetipsum. 

Haec deductio non parvam sibi acquirit auctoritatem ex con- 
fessione protestantium interpretum, uti Keil et IVeis. Cf r. Kna- 
benbauer, 1. c. 

Nota I. — ^Ex expositis apparet omnino rejidendam esse non- 
nullorum protestantium sententiam, qui tenent in praefato textu 
de peccato non agi. Quod agatur de peccato dare patet ex con- 
textu. Dominus enim docens correctionem, supponit quemquam 
peccatum aliquod commississe, secus correctio inutilis esset. 
Immo expresse loquitur de peccato; ait enim: ''Si peccaiverii 
in te frater tuus . . ." Si autem f rater peccans non vult red- 
pere correctionem fratemam, "dic Ecclesiae". Quid? Pecca- 
tum fratris» ut Ecdesia videat quid agendum sit in casu. 

Nota II. — Pariter rejicienda est sententia illorum protestan- 
tium, qui dicunt praefatam potestatem ecclesiasticam exerceri 
tantum in foro externo seu in facie Ecclesiae» et quidem non 
quoad omnia peccata, sed tantum quoad defectus commissos 
contra Ecclesiam; non autem exerceri in foro conscientiae, in 
foro intemo seu coram Deo, nec quoad peccata contra Deum 
commissa. 

1) Non excluditur peccatum aliquod; quia Dominus dicit: 
quaecumque alligaveritis, quaecumque solveritis. Ergo omne 
peccatum inclusit. 

Forsitan opponetur illa restrictio "in te" ex contextu: ''Si 
autem peccaverit in te frater tuus . . ." Sed haec objectio 
firma non est, cum fundamentum habeat in illis verbis 'Un te*\ 
de quibus disputatur, utrum sint genuina. Non esse genuina 
videtur cl. Knabenbauer, 1. c, propter rationes a se allatas 
pag. 120 ss. 

2) Quod autem Ecclesia exerceat suam potestatem etiam coram 
Deo, patet ex verbis Domini: si Ecclesia ligat» et caelum seu 
Deus ligat; si Ecdesia solvit, et caelum solvit. Ergo potestas 
ecclesiastica exercetur etiam coram Deo. 

QUAESTIUNCULA. 
Quid intelligatur nomine "Ecclesiae". 

Juxta nonnuUos protestantes, Ecclesiae nomine intelligitur 
synagoga, — ^Juxta alios, intelligitur multitudo fidelium. — ^Juxta 
catholicos autem intelliguntur praesules (Apostoli eommque 
successores) societatis religiosae, quam Christus^promisit aedi- 
ficare seu constituere. 

Haec ultima sententia omnino tenenda est. Nam Christus 
promisit aedificare Ecclesiam suam propriam: "Aedificabo 

Ecclesiam meam'* (Mt. 16, 18-19). Ergo quando Christus lo- 
quitur de ''Ecclesia'*, non synagoga intelligenda est, sed illa so- 
cietas a Christo instituta, quae Caput habet Petnim Pastoresque 
reliquos Apostolos. Hoc evidens esse affirmant vel ipsi modemi 
interpretes protestantes, v. g., Keil, Weiss, ManseL Cfr. Kna- 
benbauer, 1. c. 

Quod autem intelligantur praesules Ecclesiae, et non simplices 
fideles, patet, primo, ex eo quod, si quis ordinate procedere velit 
in aliquo negotio ad aliquam societatem pertinens, non recur- 
sum faciet ad subditos, sed ad praelatos illius societatis; subditi 
enim nihil facere possunt. — Altera ratio pro nostra sententia 
deducitur ex contextu. Christus enim docebat apostolos, et 
quidem solos; ergo intendebat Dominus ut causae ad ipsos de- 
ferrentur, cum ipsi duces constituti fuerint, non autem ad po- 
pulum. — Tertia ratio est, ipsa judaica mentalitas. Judaicus enim 
populus agnoscebat seniores et omnino ignorabat siunmam pote- 
statem penes populum esse. Proinde si Christus supremam 
potestatem penes populum esse voluisset in sua Ecclesia, de- 
buisset hoc Apostolis declarare. Sed hoc non fecit, immo Apo- 
stolos selegit, et eos privatim docuit quomodo Ecclesia guber- 
nanda esset. Ergo intendebat gubemium Ecclesiae Apostolis 
relinquere, non populo, ideoque ad ipsos recurrendum est. 

CAPUT iV. 

Potestas clavium Apostolis conjertur a Domino. 

In anteriori capite disputavimus de promissione clavium; et 
vidimus Dominum promisisse suis caris ApostoUs amplissimam 
potestatem^ in qua continetur clavium potestas sicut pars in 
toto. Vidimus etiam (licet obiter) Apostolos veros esse Pasto- 
res, sed esse Simoni Petro subjectos, qui a Domino constitutus 
est Caput Ecclesiae atque totius gregis, tam sc., populi quam 
Rectorum Moderator Supremus. 

Nunc investigandum est utrum Dominus suam adimpleverit 
promissionem, utrum contulerit potestatem prqmissam. De hoc 
nuUum haberi potest dubium, cum Dominus proclametur in sacris 
Litteris fidelis. Ergo quod promittit> adimplet. Dominum vero 
praefatae potestatis promissionem adimplesse post resurrectio- 
nem suam gloriosam abunde constat ex Evangelio S, Joannis. 

En narrationem dilecti Discipuli Joannis: "Cum ergo sero 
esset die illo, una sabbatorum, et fores essent clausae ubi erant 
discipuli congregati, propter metum Judaeorum, venit Jesus, et 
stetit in medio, et dixit eis: Pax vobis. Et cum hoc dixisset, 
ostendit eis manus et latus. Gavisi sunt ergo discipuli, viso 
Domino. Dixit ergo eis iterum: Pax vobis. Sicut misit me 
Pater, et ego mitto vos. Haec cum dixisset, insufflavit, et dixit 
eis: Accipite Spiritum Sanctum: quorum remiseritis peccata, 
remittuntur eis; et quorum retinueritis retenta sunt"^. 

Dominus, morte devicta, a mortuis resurrexit, vitamque im- 
mortalem sibi comparavit. Prima quae novit Christi resurrectio- 
nem secundum evangelicam narrationem, fuit Maria Magdalena, 
quae nuntiavit Apostolis in coenaculo congregatis corporis Christi 
disparitionem ex sepulchro ubi coUocatum fuerat, necnon, ex 
Christi mandato, extraordinarium resurrectionis eventum. 

Post hoc nuntium, ipse Dominus dignatus est suis dilectis 
discipulis apparere in coenaculo noctem versus, ipso resurrec- 
tionis die. Statim ac Dominum viderunt magno timore per- 
territi sunt discipuli. Sed Dominus ipsis reddit tranquillitatem 



ijoan., 20, 19-23. 

(58) 



Digitized by 



Google 



De Clavium Potestatis Existentia.Atque.Natura. 59 

et pacem per assuetam judaicam salutationem : "Pax yobis" ! — 
Deinde Salvator noster Apostolos certiores facit de sua mirabili 
a mortuis resurrectione eis ostendendo manus, quibus permagna 
operatus est opera atque miracula, necnon latus quod tantopere 
Deum atque genus humanum dilexit. Et gavisi sunt discipuli, 
viso Domino! Quis enim non gauderet» visa tanta majestate, 
tanta pulchritudine, viso tanto miraculo, visaque adimpletione 
facti jam pluries a Domino prophetati? 

Jam Dominus suis Apostolis pacem dederat; sed quasi non 
contentus una tantum salutatione, iterum eos salutat, abundan- 
tiorem gratiam ipsis confert sua iterata salutatione, atque ipsos 
oMciali, ut ita dicam, modo suos Apostolos, suos legatos consti- 
tuit : "Dixit ergo eis iterum : Pax vobis. Sicut misit me Pater, 
et ego mitto vos". Eis committit eamdem missionem, quam Ipse 
a Patre caelesti recepit, eos constituit suos repraesentantes, ipsis 
tradit Ecclesiam gubemandam. Pater mihi divinam contulit 
auctoritatem, Ego eamdem vobis confero; Pater voluit ut Ego 
salutem humani generis procurarem, Ego volo ut vos eidem 
negotio operam navetis. Hisce ergo verbis aliqualem Dominus 
parallelismum statuit missionem suam inter et missionem Apo- 
stolorum. Notes parallelismum : Sicut . . . et (ita) ; Pater 
. . . ego; tnisit . . . mitto; me . . . vos. 

"Haec cum dixisset, insufflavit, et dixit eis: Accipite Spiri- 
tum Sanctum: quorum remiseritis peccata remittuntur eis; et 
quorum retinueritis, retenta sunt". — InsuMavit. Cum Deus nihil 
frustra faciat, haec insufflatio nobis aliquid innuit novum ac 
singulare. Et re quidem vera, juxta Patres et commentaristas, 
haec insufflatio est actio symbolica qua voluit Christus significare 
collationem Spiritus Sancti: "Accipite Spiritum Sanctum", ait 
Dominus Apostolis. Attamen hic et nunc Spiritus Sanctus 
Apostolis datur non ad omnia, sicut in Pentecoste, sed ad spe- 
ciale munus remissionis aut retentionis peccatorum. Ideo sub- 
dit Dominus Jesus : "Quorum remiseritis ..." Adeo ma- 
gnum, praeexcelsiun atque delicatum munus est peccatorum re- 
missio aut retentio, ut specialis requiratur Spiritus Sancti assi- 
stentia! 

"Quorum remiseritis peccata, remittuntur eis; et quorum re- 
tinueritis, retenta sunt". En "Magna Charta" qua Ecclesia 
probat sibi divinitus f uisse commissam peccatorum remissionem ! 



Digitized by 



Google 



60 De Clavium Potestatis Existentia Atque Naiura. 

Antequam evolvamus aliquantulum hunc textum S. Joannis 
notetur expedit confessio adversariorum, nonnullorum saltem. — 
Dr, Lea admittit hoc in textu de peccato remittendo agi. Sed duo 
saltem quae facit approbari nequeunt. Primum: lectores remittit 
ad verba 5*. Matthaei, 18, 18 : ''Amen, dico vobis quaecumque alli- 
gaveritis . . .", ad hoc ut intelligant verba S. Joannis : "Quorum 
remiseritis . . .". Hoc probari non potest, nam verba S. Joannis 
sunt litteralia et plana, dum verba S. Matthaei sunt metaphorica. 
Ideoque remittere lectores S. Joannis ad S. Matthaeum idem est 
ac velle explicare sensum clarum per sensum obscurum, saltem 
aliquantulum. Hoc autem nemo approbare potest'. — Alterum 
quod admitti nequit hoc est: idea de hac potestate nonnisi lente 
evoluta est penes populum christianum; immo, addendum esset, 
penes ipsos Apostolos, cum Lea citet in suum favorem casum 
Petri cum Simone Mago, necnon casum S. Joannis cum la- 
trone'. Admitti potest doctrinam de hac potestate paulatim 
propagatam fuisse penes primaevos christianos; quia erat doc- 
trina nova, et nonnisi per Apostolorum praedicationem cognosci 
poterat, via ordinaria; praedicatio autem apostolica non statim 
ubique peracta fuit, ut constat ex historia. Sed falsae sunt 
rationes adductae a Dr. Lea. Una ratio est : Ecclesia primitiva 
donum hujus potestatis consideravit tamquam donum personale 
Apostolorum. Haec ratio non est ratio, sed simpliciter inventio 
doctoris Lea, quia nullum documentum primaevae Ecclesiae ad- 
ducit^ — nec adducere potest — quo probari possit primaevos chri- 
stianos hujusmodi persuasionem habuisse. — Secunda ratio: tem- 
pore quo evangelia conscripta fuerunt non exspectabatur Apo- 
stolos habere successores. Haec ratio falsa est, nam tempore 
quo S. Joannes suum conscripsit Evangelium (a. 80-95(?)), jam 
aliqui ex Apostolis de facto habuerunt successores. Ita, v. g., 
S. Jacobus Major qui ad caelos evolavit c. a. 42; S. Jacobus 
Minor c. a. 63; S. Petrus et Paulus c. a. 64. 

Quid dicendum sit ad illud quod Dr. Lea profert de Aposto- 
lis Petro et Joanne paucis comprehendam. 

Praeprimis notandum est Drem. Lea calami lapsum commi- 
sisse, quando dixit Philippum misisse Simonem Magum ad 
Deum; non enim fuit Philippus, sed Petrus qui hoc fecit, ut 



^Cfr. Cascy, Notes, pag. 6-7. 
•Cfr. Casey, ibid., pag. 9-14. 

legitur in Act. Apost., cap. 8, v. 19. Jamvero Petnis non dixit 
quidquam de confessione aut absolutione Simoni Mago; nam 
Simon Magus magis indigebat Dei timore et oratione ad obti- 
nendam gratiam poenitentiae. Si autem Simon Magus fecisset 
quod Petrus ei consiliavit, proculdubio Petrus Simonem absol- 
visset. Si vero non legitur Petrum absolvisse Simonem Magum, 
ex hoc facto non deducendus est defectus potestatis in Petro, 
sed defectus dispositionis in Simone Mago. De potestate enim 
Petri habemus testimonium expressum in S. Evangelio; sed de 
dispositione Simonis nihil habemus in s. Scriptura, immo si quid- 
quam constat ex s. Scriptura de Simone Mago, est hoc: de sua 
indispositione ; quo in casu Petrus revera absolvere non potuit 
Simonem Magum. Attamen Petrus absolvere non potuit in casu 
non ratione defectus potestatis, sed ratione indispositionis Si- 
monis. 

Argumentatio Dris. Lea nisi in facto S. Joannis illogica est. 
Praesentatur S. Joannes, — ^ait Dr. Lea, — ^longo tempore orans 
ardenterque desiderans latronis illius (de quo Eusebius, H. E., 
III, 23) conversationem, cum potuisset S. Joannes latronem 
faciliter absolvere. Et cum hoc relatum non inveniatur, conclu- 
did Dr. Lea: ergo S. Joannes nihil scivit de potestate clavium. 
Numquid, quaeso, potestas clavium impedit quominus oremus 
pro conversione alicujus peccatoris? Minime gentium! — Prae- 
terea, non quia volo aut desiderb aliquem absolvere, possum 
ipsum absolvere, sed mihi prius inquirendum est, utnun dis- 
positus sit necne. Si dispositus sit, eum absolvere teneor, velim 
nolim; si autem indispositus sit, eum absolvere nequeo, quam- 
vis velim. — Insuper, S. Joannes aliquibus permansit diebus cum 
latrone illo, post hujus poenitentiam, usque dum ipsum plene 
cum Ecclesia reconciliavit. Cum autem inter ordinarias con- 
ditiones reconciliationis inveniatur absolutio, necessarium non 
fuit, ut historiographi explicitam mentionem de absolutione face- 
rent, sicut nec mentionem faciunt de collatione Smae Euchari- 
stiae; quia nonnisi intendebant specialem curam referre, quam 
S. Joannes assumpsit pro conversione illius latronis. Cfr. Casey, 
"Notes", ubi optime refutat Doctorem Lea. 

Idem Casey, ib., pag. 7, affert confessionem, nobis pretiosam, 
F. Mellor, D. D., quem vocat non minus hostilem catholicae doc- 
trinae quam Dr. Lea: "I cannot pretend, — ait Mellor, — ^to 

challenge the doctrine of auricular confession and priestly ab- 
solution on a priori grounds, as if it were impossible for God 
Himself to invest an order of men with such stupendous power. 
He who can communicate the gift of tongues and prophecy and 
healing and miracle, cannot consistently be regarded as incapa- 
ble of deputing the ghostly function in question. And further, 
I cannot imagine on the supposition that such authority was 
confided to mortal men, it could have been conveyed in terms 
more precise or more appropriate than those now under con- 
sideration. These concessions I make without reserve as due 
in all candor to the Confessionalists, whatever consequences 
they may be supposed to involve^'. Hisce verbis F. Mellor can- 
dide fatetur Deum posse committere alicui potestatem peccata 
dimittendi ; capax enim est. Candide etiam f atetur Deum hujus- 
modi potestatem contulisse, et quidem terminis adeo praecisis et 
appropriatis ut meliores seligi non possent. Sic Dr. Mellor re- 
futavit, licet inconscienter, Drem. Lea, qui dicit modum coUa- 
tionis valde imperfectum: "There is a serious deficiency in 
the grant". 

Dpminus ergo prius constituit Apostolos suos Legatos quoad 
omnia negotia Ecclesiae: "Sicut misit me Pater et ego mitto 
vos". Deinde specialiter eis committit munus peccata remit- 
tendi, postquam eis Spiritum Sanctum contulit: "Quorum re- 
miseritis peccata . . .". Sed quoniam vox "peccatum" diversi- 
mode sumitur in sacris Litteris, expedit valde ut statuatur sensus 
quo sumitur praefata vox*. Peccatum enim significare potest: 
1) sacrificium pro peccato; 2) fomem peccati seu concupiscen- 
tiam; 3) reatum culpae; 4) reatum poenae, Quo ergo sensu 
D. N. Jesus Christus loquitur de peccato in hoc loco : "Quorum 
remiseritis peccata , . ."? — Non loquitur de peccato, quatenus 
sacrificium pro peccato significat, praecise quia sacrificium pro 
peccato non potest remitti aut retineri, eo sensu sub quo loqui- 
mur. Christus quidem abolevit illa sacrificia pro Novo Testa- 
mento, sed eo tantum modo quo fiebant in Veteri Lege; Se- 
ipsum enim constituit sacrificium nostrum in Novo Foedere. Et 
hoc sacrificium nec remitti nec retineri potest. — Nec intendebat 
loqui Dominus de peccato, quatenus significat concupiscentiam; 



* Cf r. Pohle-Preuss, Dogm. Theol., The Sacraments, vol. III, Penance, 
pag. 12 ss., Herder, 1917. 



Digitized by 



Google 



De Clavium Potestatis Existentia Atque Natura. 63 

quia haec manet in homine, etiam quando est adornatus gratia 
sanctiiicante, proindeque non remittitur. — Loquitur ergo Domi- 
nus de peccato, prout significat culpam, quia sub hoc respectu 
remitti potest aut retineri, ut omnes fatentur tam sc.,. nostri quam 
adversarii. Loquitur etiam de peccato sub sensu reatus poenae, 
quia culpa et poena sunt termini correlativi, et quia pariter re- 
mitti aut retineri potest. Et de facto, eo ipso quod culpa deletur 
per sacramentalem absolutionem, deletur et poena aetema, juxta 
catholicam doctrinam, quamvis non semper remittatur tota poena 
temporalis, juxta eamdem doctrinam. 

CAPUT V. 
De praecipuis collatae potestatis notis. 

Solvendi ergo retinendique stupenda potestate Apostoli a Do- 
mino donati sunt. Nunc nobis evolvendus est sacer textus, tum 
educando varias qualitates quibus poUet praefecta potestas, tum 
repellendo errores falsasve opiniones occurentes. Quae omnia 
faciemus per varios articulos sequentes. 

Tractandorum conspectus in hoc capitulo: 

Art. I: Potestas clavium est potestas permanens in Ecclesia 
Catholica. 

Art. II : Qavium potestas non est potestas Evangelium prae- 
dicandi. 

Art. III : Clavium potestas est omnino distincta a baptizandi 
potestate. 

Art. IV : Clavium potestas est potestas vere remissiva peccati, 
atque non declarativa tantum. 

Art. V : Clavium potestas est potestas universalis. 

Art. VI : Clavitun potestas est potestas judicialis. 

Art. VII: Clavium potestas est potestas necessaria. 

ARTICULUS I. 
Potestas clavium est potestas permanens in Ecclesia catholica. 

Praeprimis et ante omnia inquirendum est, utrum clavium 
potestas permanens sit in Ecclesia, utrum, sc, haec potestas 
transierit ad episcopos et presbyteros, an concessa fuerit Apo- 
stolis tantummodo. 

Abaelardus ausus est sustinere "quod potestas ligendi atque 
solvendi Apostolis tantum data sit, non successoribus"^. Sed 
contra ipsum, Deo favente, habemus s. Traditionem constan- 
tissimam sustinentem hujusmodi potestatem exsistere penes 
catholicos episcopos et presbyteros. 

Prob. (A) Ratione fide illustrata, — (a) Potestas clavium est 
verum et proprium sacramentum ; sed sacramenta sunt quid per- 



1 Denz.-Ban., Ench. Symbol., n. 379. 

manens, ut patet ex eorum deiinitione, sacramentum enim est 
signum sensibile, gratiae signiiicativum et productivum, a Christo 
permanenter institutum; ergo. 

(b) Potestas clavium instituta fuit a Christo Domino in favo- 
rem peccatorum; sed peccatores semper aderunt; ergo semper 
aderit clavium potestas. 

(c) Cl. Pesch^ pro permanentia clavium hanc adducit ratio- 
nem: "Eodem modo, — ait, — data est haec potestas atque aliae 
potestates docendi, baptizandi, eucharistiam coniiciendi, etc. 
Atqui omnes fatentur hae potestates manere in ecclesia. Ergo 
etiam potestas remittendi peccata". 

N. B. — ^Dr. Lea^ dicit Christum dedisse Apostolis tantum po- 
testatem illam, quia illa aetate, qua scribebantur Evangelia, Apo- 
stoli non putabantur habituri successores, quia Dominus praedi- 
xerat diem judicii venturum esse antequam illa generatio 
praeteriret. 

Resp, 1) Quoad illud de die judicii, seu de Parousia, cfr. Dr. 
Shanahan in "The Catholic World", mensibus Jan., Febr., Mar., 
a. 1918. Nunc uUam non instituo quaestionem hac de re, quia 
meum objectum non attingit. — 2) Quod autem Apostoli non puta- 
rentur habituri successores, historice falsum est. Nam historia 
docet Apostolos non tantum putatos fuisse successores habuisse, 
sed de facto Apostolos instituisse successores, immo his manda- 
tum dedisse ut rursus alios successores instituerent*. Cum ergo 
falsa sit ratio Dris. Lea, nihil probare potest ejusdem argumen- 
tatio contra nostrae potestatis transmissionem. 

Prob. (B) Tradit. (a) 5*. Clemens Romanus statuit in sua 
epist. ad Cor. episcopos et sacerdotes locum tenere Apostolorum, 
ideoque, juxta ipsum, idem ministerium receperunt. Sed Apo- 
stoli peccata dimittendi potestatem receperunt; ergo. 

Prob. maj. ex S. Clemente, qui ait: "Apostoli nobis praedi- 
catores Evangelii facti sunt a Domino Jesu Christo, Jesus Chris- 
tus missus est a Deo . . . (Apostoli autem) constituerunt 
episcopos et diaconos . . . ac deinceps ordinationem dederunt, 
ut, cum illi decessissent, ministerium eorum alii viri excipe- 



2Prael. Dogm., vol. VII, P. II, pag. 7. 

^A History of Auricular Confession, vol. 1, pag. 108. 

^Cfr. Pesch, Prael. Dcgm., vol. VII, P. II, pag. 7, in nota. 

rent''*. Cum autem ministerium Apostolorum contineat clavium 
potestatis exercitium, et cum episcopi receperint idem ministe- 
rium, ideo episcopi idem clavium ministerium exercere possunt. 
Hinc rebelles corinthios S. Qemens hortatur ut propria confi- 
teantur peccata, et recipiant correctionem presbyterorum in poe- 
nitentiam: "Eorum (quae deliquimus) remissionem implore- 
mus . . . Melius est homini peccata sua confiteri quam indurare 
cor suum . . . Vos, igitur, qui sediotionis fimdamenta jecistis, in 
obedientia subditi estote presbyteris, et correctionem eorum susci- 
pite in poenitentiam"*. Ergo clavium potestas cum Apostolis 
mortua non fuit, sed in Ecclesia permanet. 

Sed f ortasse quis dicat : "Hic mentio non fit de clavium pote- 
statis exercitio". 

Resp, — Mentio non fit explicita, conc. ; non fit implicita, neg. ; 
quia verba "correctionem suscipite in poenitentiam" indicant 
rebelles illos recursum fecisse non tantum ad Deum, sed etiam 
ad presbyteros, et quidem ad veniam obtinendam, ideoque pres- 
byteri habent potestatem veniam concedendi, seu habent clavium 
potestatem. 

Nec dicatur hic agi de actu personali et privato presbytero- 
rum; nam, secundum contextum epistolae, non agunt tamquam 
personae privatim offensae, sed quatenus ministerium Aposto- 
lorum receperunt, ideoque exercent potestatem aliquam, quae 
non competit ceteris offensis personis, secus enim ad quid in- 
vocare ministerium Apostolorum, si agitur de re ab omnibus 
f acienda ? 

(b) S, Polycarpus, S. Joannis Apostoli discipulus, vult ut 
"presbyteri sint . . . non severi nimis in judicio"^; ergo presby- 
teri, secundiun S. Polycarpum, habent potestatem judicandi. 
Sed hanc non exercent nisi per claves; ergo claves remanent 
penes presbyteros. 

(c) S, Irenaeus testatur exomologesim seu sacramentalem 
confessionem in Ecclesia fieri; et consequenter, indirecte saltem, 
clavium potestatem in Ecclesia permanere. Refert enim casum 
de illis mulieribus seductis a Marco haeretico^; refert etiam 
casum de Cerdone haeretico®, qui pluries receptus est in Eccle- 



5 Rouet, n. 20-21. . « Rouet, n. 193. 

« Rouet, n. 27. » Migne, Patr. 7, 856. 

^Epist, ad Philip. 

siam per reconciliationem exomologeticam. Ergo S. Irenaeus 
agnovit in Ecclesia potestatem reconciliandi peccatores per exo- 
mologesim, seu non putavit clavium potestatem cum Apostolis 
exspirasse. 

(d) Fides in exsistentiam et permanentiam clavium in Excle- 
sia invicte atque clarissime exprimitur in institutione tribunalium 
foenitentialium. Si enim episcopi non habuissent clavium pote- 
statem, numquam instituissent hujusmodi tribunalia, nam illa in- 
stitutio fuisset usurpatio adeo enormis et horrenda ut undique 
atque omnes protestati fuissent, de quibus protestationibus 
nuUum adest vestigium. Ergo tam episcopi instituentes quam 
fideles se submittentes credebant clavium potestatem in Ecclesia 
extitisse. 

(e) Etiam 5*. Cyprianus agnoscit in sacerdotibus potestatem 
absolvendi; fortiter enim carpit eos qui ad S. C^mmunionem 
accedunt "ante expiata delicta, ante exomologesim factam cri- 
minis, ante purgatam conscientiam sacrificio et manu sacer- 
dotis"^^. — ^Eamdem profert doctrinam, quando fideles hortatur 
ad conf essionem : "Confiteantur singuli, quaeso, fratres, delic- 
tum suum, dum adhuc qui deliquit in saeculo est, dum admitti 
confessio ejus potest, dum satisfactio et remissio (facta) per 
sacerdotes apud Deum grata est"^^. — ^Et in epist. ad Antonianum 
dicit Dominum poenitentibus veniam et pacem concedere "per 
sacerdotes ejus"". Ergo, juxta S. Cyprianum, clavium potestas 
in Ecclesia permanet. 

(f) Eamdem fidem exprimit Firmilianus in sua epist. ad Cy- 
prianum. Ex verbis enim S. Evangelii concludit: "Potestas 
ergo remittendorum peccatonun apostolis data est, et ecclesiis, 
quae illi a Christo missi constituerunt, et episcopis, qui eis ordi- 
natione vicaria successerunt"^'. Clarioribus ergo verbis proponi 
non potest doctrina nostra. 

(g) Hanc permanentiam sine ulla haesitatione profitetur 
Origenes, cujus doctrina sequentibus contineri potest^*. Si ali- 
quis fidelium in peccatum labitur, multa media recuperandi gra- 



10 Rouet, n. 551. 

11 Rouet, n. 553. 
i2Rouet, n. 578. 
iSRouet, n. 602. 

i*Cfr. Tixeront, Histoire des Dogmes, I. La Theologie Anteniceene, 
pag. 299. 

tiam habet, quorum praecipuum est poenitentiae sacramentum. — 
Poenitens peccatum suum celare non debet, si sanari velit: 
"Vide ergo quid edocet nos Scriptura divina, quia oportet pecca- 
tum non celare intrinsecus". Sed cuinam pandendum est pecca- 
tum? Numquid Apostolis? Non ; jam enim mortui sunt. Cui- 
nam ergo? Peccator debet "sacerdoti Domini indicare peccatum 
suum et quaerere medicinam". "Consequens enim est ut . . . 
etiam ministri et sacerdotes Ecclesiae peccata populi accipiant, 
et ipsi, imitantes Magistrum, remissioneni feccatorum tribuant". 
— ^Ad sacerdotem etiam judicare pertinet "quinam languor" seu 
quodnam peccatum "in conventu totius ecclesiae exponi debeat- 
et curari". Alio in loco tandem dicit Origenes: "Israelita si 
peccet, id est laicus, ipse suum non potest auferre peccatum; 
sed requirit levitam, indiget sacerdote, immo potius et adhuc 
horum aliquid eminentius requirit: pontifice opus est, ut pecca- 
torum remissionem possit accipere". Itaque, juxta Origenem, 
clavium potestas data fuit non tantum Apostolis, sed etiam 
eorumdem successoribus, sc, Episcopis et sacerdotibus. 

(h) Probatur etiam nostrum assertum ex celeberrima contro^ 
versia catholicos inter et montanistas. — ^Acerrime quidem dis- 
putarunt de clavium potestatis extensione, necnon de ministro 
clavium; sed uUam non moverunt quaestionem de clavium po- 
testatis exsistentia atque permanentia in Ecclesia, immo exsi- 
stentiam et permanentiam clavium tamquam veritates incon- 
cussas habent, cum nonnisi de clavium extensione pertractent. 
Ergo utrique persuasi erant tum de exsistentia tum de per- 
manentia clavium. Hoc probatur per Tertullianum, qui mon- 
tanistarum celeberrimus est. 

TertuUianus, quando catholicus erat, exprimit catholicam doc- 
trinam, et consequenter supponit confessionem faciendam esse 
episcopo vel suo delegato in ordine ad obtinendam absolutionis 
gratiam^**. Quando vero montanistam se fecit clavium pote- 
statem restrinxit, sed ejus permanentiam in Ecclesia non nega- 
vit, immo eamdem affirmavit, ut constat ex suo montanistica 
lib. De Pudicitia, ubi ait: "De levioribus delictis veniam ab 
episcopo consequi poterit"". Per illa verba "levioribus delictis" 
significantur, ex contextu, non tantum peccata venialia, sed etiani 



15 Cf r. Tertull, in suo lib. De Poenit. 
i«Rouet, n. 386. 

peccata mortalia, quae non sunt adulterium, homicidium aut 
idololatria, quae TertuIIianus ibidem vocat majota et irremissi- 
bilia. — ^Eamdem permanentiam agnoscit in solutione objectionis 
quam sibi facit Tertullianus circa potestatem Ecclesiae, cui ob- 
jectioni sic respondet: "Sed, habet, inquis, potestatem Ecclesia 
delicta donandi. Hoc ego magis agnosco et dispono, qui ipsum 
Paracletum in prophetis nobis habeo dicentem: potest Ecclesia 
donare delictum, sed non f aciam, ne et alia delinquant"". Agnoscit 
ergo Ecclesiam, seu praelatos ecclesiasticos potestatem habere, 
sed nonvult ut hujusmodi potestas exerceatur, "ne et alia de- 
linquant" peccatores. 

Obj. — ^TertuUianus dicit potestatem datam fuisse S. Petro 
personaliter; ergo data non fuit Ecclesiae. "De tua nunc sen- 
tentia qUaero, — ^ait TertuUianus**, — ^unde hoc jus Ecclesiae usur- 
pes. Si quia dixerit Petro Dominus: Super hanc petram 
aedificabo Ecclesiam m^am; tibi dabo claves regni caelorum, 
vel: Quaecumque alligaveris vel solveris in terra, erunt alligata 
et soluta in caelis; idcirco praesumis et ad te derivasse solvendi 
et alligandi potestatem, id est, ad omnem Ecclesiam Petro pro- 
pinquam? Qualis es, evertens atque commutans manifestam 
Domini intentionem personaliter hoc Petro conferentem? Super 
te, inquit, aedificabo Ecclesiam meam, et: dabo tibi claves, non 
Ecclesiae; et: Quaecumque soheris vel alligaveris, non quae 
solverint vel alligaverint". 

Resp. — Prima fronte videtur Tertullianus denegare perma- 
nentiam clavium. Sed si attente consideretur ejus intentio, non- 
nisi negat Ecclesiam posse absolvere adulterium, homicidium et 
idololatriam ; quia hic est scopus libelli De Pudicitia. Non ergo 
negat absolute clavium potestatem, sed tantummodo restringit. 
Dicit praeterea, potestatem solvendi atque ligandi personaliter 
Petro coUatam esse ; sed hoc non dicit ad negandam ipsam pote- 
statem, quam, ut superius vidimus, agnoscit, sed ea intentione 
dicit illud, ut probat psychicos seu catholicos recte non procedere 
in absolvendo supra relata crimina, recteque procedere pneuma- 
ticos (montanistas) in denegando absolutionem, cum tribuant 
hujusmodi potestatem soli Petro. Questio ergo magis videtur 
de ministro potestatis, quam de ipsa potestate; et TertuUianus 
reprobat tantum praxim psychicorum, qui, cum camales sint. 



17 Rouet, n. 387. " Rouet, ibid. 

non sapiunt sicut pneumatici, qui spirituales sunt. — Tertullianus 
tandem propter aesium disputationis oblitus est Dominum cla- 
vium potestatem promississe atque contulisse non tantum Petro, 
sed etiam aliis Apostolis, et tunc locutum fuisse numero plurali; 
ideoque ultima TertuUiani verba nuUum habent valorem. 

(i) S. Pacianus invicte contra novatianos probat sacerdotes 
possidere claves, nec tantum Apostolis concessas fuisse : "Num- 
quid Deus non poenitenti non comminaretur, nisi ignbsceret poe- 
nitenti? Solus hoc, inquis, Deus poterit. Verum est; sed et 
quod per sacerdotes suos facit, ipsius potestas est. Nam quid 
est illud quod Apostolis dicit: Quaecumque ligaveritis . . .? 
Cur hoc si ligare hominibus ac solvere non licebat? An tantum 
hoc solis Apostolis licet? Ergo et baptizare solis licet, et Spiri- 
tum Sanctum dare solis, et solis gentium peccata purgare; quia 
totum hoc non aliis quam Apostolis imperatum est. Quodsi 
uno in Iqco et solutio vinculorum et sacramenti potestas datur, 
aut totum ad nos ex Apostolorum forma et potestate deductum 
est, aut illud ex decretis relaxatum est . . . Si ergo et lavacri 
et chrismatis potestas, majorum et longe charismatum, ad 
episcopos inde descendit, et ligandi quoque jus adfuit, atque 
solvendi"^*. Clariori atque profundiori modo, ut mihi videtur, 
refelli nequit assertum Abaelardi. 

(j) Ideo S. Ambrosius aiebat, considerata hac transmissione 
clavium: "Non potestatem usurpamus, sed servimus im- 
perio"!^^. Et alio in loco S. Doctbr dicit quod jus solvendi atque 
ligandi est "jus" quod "solis permissum sacerdotibus est"^^. — 
Nostram doctrinam edocet etiam hanc bbjectionem solvendo: 
"Impossibile videbatur per poeriitentiam peccata dimitti: con- 
cessit hoc Christus Apostolis suis, quod ab Apostolis ad sacer- 
dotum officia transmissum est. Factum est igitur possibile, quod 
impossibile videbatur"^^. 

(k) 5*. Augustinus quaerit: "Non sunt istae claves (solvendi 
atque ligandi) in Ecclesia, ubi quotidie peccata dimittuntur"?^^. 
Ergo nuUum habebat dubium de clavium transmissione in epi- 
scopos et sacerdotes. Ideo ad fideles dicebat : "Nec eos audia- 
mus, qui negant Ecclesiam Dei omnia peccata posse dimittere, 



10 Rouet, n. 1344. 22 De Poenit, lib. 2, cap. 2, n. 12. 

20 In Ps. 38, n. 37. ^ Serm. 149, n. 7. 

21 Rouet, n. 1293. 

Itaque miseri, dum in Petro petram non intelligunt et nolunt 
credere datas Ecclesiae claves regni caelorum, ipsi eas de mani- 
bus amiserunt"^*. 

(1) In Constitutionibus Apostolorum, lib. 2, cap. 11, Apostoli 
introducuntur ad episcopum dicentes: "In ecclesia sede sermo- 
nem faciens, ut qui potestatem habeas judicandi eos qui pecca- 
verunt. Quoniam vobis episcopis dictum est: Quorum liga- 
veritis . . . Judica igitur, episcopfe, potestate fretus tamquam 
Deus". 

(m) Etiam in sacra Liturgia commemorantur claves atque ex- 
primitur sensus de ipsarum clavium permanentia in Ecclesia. Ita 
in Canonibus Hippolyti petitur in ordinatione episcopi : "Tribue, 
etiam illi, Domine, episcopatum et spiritum clementem ad redi- 
menda peccata; et tribue illi facultatem ad dissolvenda omnia 
vincula iniquitatum daemonum". — In Constitutionibus ecclesiae 
aegyptiacae pro episcopo petitur : "Peccata dimittat juxta praecep- 
tum tuum . . . et in virtute potestatis Apostolis tuis coUata, 
omnia poenarum vincula solvat"^'*. 

(n) S, Atanasius sacerdotem clavium possessorem proclamat: 
"Quemadmodum homo a sacerdote baptizatus Spiritus Sancti 
gratia illuminatur, ita qui confitetur in poenitentia per sacerdo- 
tem Christi remissionem accipit"^*. 

(o) Eumdem conceptum exprimit S. Joannes Chrys, de sacer- 
dotibus: "Neque enim tantum nos regenerant (sacerdotes per 
baptismum), sed etiam post regenerationem admissa peccata 
condonare possunt"*''. Et ratio quare sacerdotes hoc facere 
possunt est, quia Dominus noster Jesus Christus eis hanc cae- 
lestem contulit potestatem: "Quaecumque inferne (hic in terris) 
sacerdotes faciunt eadem Deus supeme confirmat, servorumque 
sententiam ipse Dominus ratam facit. Quid enim aliud illis 
dedit quam omnem caelestium potestatem? Nam: Quorum, 
inquit, remiseritis peccata, remittuntur eis, Quae major hac 
potestas fuerit? Omne judicium dedit Pater Filio, videoque 
ipsum omne illis (sacerdotibus) traditum a Filio fuisse"*®. 

(p) S, Leo Magnus reprobat illam quorumdam episcoporum 
pravam consuetudinem publice legendi confitentium peccata 



24 De Agon. Christ., cap 3. 27Rouet, n. 1120. 

25 Cf r. Tanquerey, De Poenit., pag. 504. 28 Rouet, n. 1119. 
2«Rouet, n. 801. 

coram omnibus, etiam laicis; eamque reprobat, quia est "contra 
apostolicam regulam", et ex eo quod '"indulgentia Dei nisi sup- 
plicationibus sacerdotum nequeat obtineri". Ideo S. Pontifex 
in memoriam revocat episcoporum illorum quod ''reatus con- 
scientiae suiiiciat solis sacerdotibus indicari confessione se- 
creta"**. NuUum ergo dubium habet de clavium transmissione 
in successores Apostolorum. 

A saec. V ad usque saec. XII habemus constantissimam atte- 
stationem Patrum et scriptorum, qui rem nostram docent tam- 
quam veritatem inconcussam et ab omnibus admissam, ut videre 
est, V. g., in Libris Poenitentialibus, qui, supponentes tamquam 
certam clavium exsistentiam et permanentiam in Ecclesia, re- 
gulas tradunt practicas ad rectum clavium exercitium et usum. 

Itaque Abaelardus nuUum fundamentum habuit ad nostram 
veritatem denegandam. 

Post Abaelardum, nuUus negavit exsistentiam clavium in Ec- 
clesia, quamvis multi ferraverint circa ministrum. Ita v. g., 
Waldenses, Wicleffitae, Hussitae et FraticeUi dicebant sacer- 
dotes pravos non habere clavium potestatem, eamque habere 
simplices fideles bonos. — Protestantes tenent omnes fideles sacer- 
dotes esse, ideoque omnes habere hanc potestatem. Etiam ii 
errores nobis inserviunt ad confirmandam clavium potestatis per- 
manentiam in Ecclesia ; quia hujusmodi haeretici, quamvis errent 
circa ministrum, persuasi tamen erant de exsistentia clavium; 
secus claves non tribuissent huic vel iUi personae. 

Potestas ergo peccata remittendi vel retinendi non tantum 
ApostoUs, sed etiam "eorum leg^timis successoribus" episcopis 
sc, et sacerdotibus, fuit communicata, sicut "universorum 
Petrum consensus semper inteUexit"*®, et Ecclesia semper docuit 
ac tenuit. 

ARTICULUS II. 
Clavium potestas non est potestas Evangelium praedicandL 

Ex sacra et veneranda Traditione clare atque invicte constat 
clavium potestatem ad episcopos presbyterosque transiisse. In 
hoc autem articulo atque in sequentibus intimius consideranda 
est potestas iUa. 



»Den.-Ban., n. 145 ss. 

«0 Conc. Trid., sess. XIV, cap. I, De Poenit. 

Antequam explicetur quid sit potestas illa, statuendum est, 
contra protestates, quid non sit. Protestantes enim clavium po- 
testatem confundunt cum potestate praedicandi evangelium et 
cum potestate baptizandi. Primum discutietur in praesentiarum, 
alterum in articulo sequenti. 

Clavium potestas non est potestas Evangelium praedicandi. 

Prob, — Primo. — Verba "Remittere" et "Praedicare" non sunt 
synonima neque philologice neque scripturistice ; ergo differentes 
habent significationes. Ideoque Dominus diversas dedit pote- 
states Apostolis per praefata verba. 

Ulterius, — Si verba "Remittere peccata" sunt synonima verbis 
'^Praedicare Evangelium", quid significant verba "Retinere 
peccata"? Dici nequit: a) verba "Retinere peccata" significare 
"non-remittere peccata", quia hoc implicat contradictionem. Apo- 
stolus enim haberet potestatem remittendi peccata et simul non 
haberet Non haberet potestatem illam, quia "Remittere" non 
significat "Remittere", sed significat "Praedicare", juxta prote- 
stantes; et simul haberet Apostolus praedictam potestatem, quia 
"Retinere" significat "non-remittere", non quatenus implicat 
carentiam potestatis, sed quatenus significat nolle concedere bene- 
ficium absolutionis. Dicere ergo verba "retinere peccata" signi- 
ficare "non-remittere peccata" est patens contradictio, si quis 
cum protestantibus asserere velit verba "Remittere peccata" 
significare "Praedicare Evangelium". — Neque dici potest: b) 
verba "Retinere peccata" idem esse ac "non-praedicare Evan- 
gelium alicui homini", quia hoc est contra statutum Domini 
Nostri Jesu Christi. Dominus enim Apostolis praecepit: 
"Euntes ergo in universum mundum praedicate Evangelium 
omni creaturae"'^, i. e., omnibus hominibus, nuUo excepto. Ergo 
Apostoli non poterant excludere quemquam a praedicatione ; et 
consequenter verba "Retinere peccata" non significant, immo 
nec significare possunt, "non-praedicare Evangelium alicui ho- 
mini". Immo si Apostoli non praedicassent omni creaturae, sed 
aliquem exclusissent a praedicatione, puniti fuissent juxta illud 
Apostoli Pauli: "Si evangelizavero, non est mihi gloria, ne- 
cessitas mihi incumbit ; vae enim mihi est, si non evangelizavero" 



81 Mc, cap., ult, v. 15. 

(1 Cor. 9, 16). Ergo "Retinere peccata" non significat "non- 
praedicare". 

Ultimo. — Quod "Remittere peccata" non significet "Praedi- 
care" constat etiam ex absurdis. Ridiculum enim est asserere 
Dominum dixisse paralytico: confide, fili; praedicatur tibi evan- 
gelium, quando ei dixit: "Remittuntur tibi peccata tua"*^. — 
Pariter ridiculum est exhibere Dominum nostrum tamquam di- 
centem: Pater, praedica nobis Evangelium, sicut et nos prae- 
dicamus evangelium commilitonibus nostris, quando dixit: 
"Pater, . . dimitte nobis debita nostra, sicut et nos dimittimus 
debitoribus nostris"^*. Dicere ergo "Remittere" non significare 
remittere, sed signifecare "Praedicare", nihil aliud est nisi mani- 
festa detorsio sacrae Scripturae atque abusus communis sensus. 

N. B. — Sanctorum Patrum testimonia aflFerri nequeunt contra 
protestanticum assertum, quia nuUus eorumdem PP. cogitavit 
de hujusmodi insania. Omnes enim verbum "Remittere" sump- 
serunt in ejus naturali, proprio et obvio sensu. 

Doctrina Conc. Tridentini. — ^Jure meritoque S. Conc. Trid. 
sequentem Christi fidelibus proposuit doctrinam : "Dominus . . . 
sacramentum Poenitentiae tunc praecipue instituit, cum a mor- 
tuis excitatus, insufBavit in Discipulos suos dicetis: Accipite 
Spiritum Sanctum: quorum remiseritis peccata, remittuntur eis; 
et quorum retinueritis, retenta simt. Quo tam insigni facto et 
verbis tam perspicuis, potestatem remittendi et retinendi peccata, 
ad reconciliandos fideles, post baptismum lapsos, Apostolis et 
eorum legitimis successoribus fuisse communicatam universo- 
rum Patrum consensus semper intellexit , . . Quare verissi- 
mum illorum verborum Domini sensum sancta Synodus probans 
et recipiens, damnat eorum commentitias interpretationes, qui 
verba illa ad potestatem praedicandi verbum Dei et Christi Evan- 
gelium annuntiandi, contra hujusmodi Sacramenti institutionem, 
falso detorquent"**. — Sanam denique doctrinam sancta Synodus 
dogmatice definivit, atque protestanticum anathemate repulit 
errorem: "S. q. d. verba illa Domini Salvatoris: Accipite Spi- 
ritum sdnctum: quorum remiseritis peccata, remittuntur eis; et 
quorum retinueritis, retenta sunt, non esse intelligenda de pote- 
state remittendi et retinendi peccata in sacramento Poenitentiae, 

32 Mt. 9, 2. 84 Conc. Trid., sess. 14, cap. I, De Poenit. 

»8 Ibid. 6, 12. 

sicut Exclesia Catholica ab initio semper intellexit; detorserit 
autem, contra institutionem hujus sacramenti, ad auctoritatem 
praedicandi Evangelium, A. S."***. 

Nostra tandem aetate iterum Ecclesia professa est verba 
"quorum remiseritis . . ." referri ad sacramentum Poenitentiae, 
damnans sequentem Modernistarum propositionem : "Verba 
Domini: Accipite Spiritum Sanctum: quorum remiseritis pec- 
cata . . . ., minime referuntur ad sacramentum Poenitentiae, 
quidquid Patribus tridentinis asserere placuit"'*. Ad nil aliud 
ergo referuntur praefata verba nisi ad sacramentum Poeniten- 
tiae. Et jure meritoque hoc asseruerunt Patres tridentini, quia 
hoc est conforme sacro textui, quidquid dicant protestantes et 
modemistae. 

ARTICULUS III. 
Clavium potestas est omnino distincta a baptizandi potestate. 

Postquam vidimus clavium potestatem confundendam non 
esse cum praedicandi potestate, nunc nobis repellendus est alius 
protestanticus error confundens clavium potestatem cum bapti' 
zandi potestate. Sed contra, 

Cum Ecclesia catholica tenendum est hujusmodi potestates 
esse plane distinctas. 

Probatur nostrum assertum. 

(a) Baptismus et Poenitentia differunt inter se ratione wa- 
teriae et formae. Baptismi enim materia est aqua; forma est: 
Ego te baptizo in nomine Patris . . . Poenitentiae autem ma- 
teria sunt peccata ; f orma sunt verba : Ego te absolvo a peccatis 
tuis. Sed nemo non videt has res esse plane distinctas. Ergo. 

Obj. — Sed aliquis protestans objicere potest: "Romanenses" 
has differentias introduxerunt. 

Respondeo negando; nam hae differentiae suum habent fun- 
damentum in sacris Litteris. Quoad baptismum Dominus dicit: 
"Nisi quis renatus fuerit ex aqua et Spiritu Sancto non potest 
introire in regnum Dei"*^. Hisce verbis Dominus nos docet 
quidem baptismi necessitatem directe, sed pariter, indirecte sal- 
tem, nos docet baptismi materiam, sc, aquam. Verba adhibenda 
in baptismi administratione Dominus docet penes Mt., 28, 19: 

ssibid. can. 3. 86Den.-Ban., n, 2047. 87joan. 3, 5. 

''Euntes ergo docete omnes gentes, baptizantes eos in nomine 
Patris, et Filii et Spiritus Sancti". — De Poenitentia vero, ut 
saepius audivimus, Dominus dicit: Quorum remiseritis peccata, 
etc. Adhibendum est ergo aliquod verbum quod ihdicet remis- 
sionem illam, v. g., absolvo te a peccatis tuis; quibus verbis in- 
dicatur et materia et forma. 

N. B. — NonnuUi thomistae, v. g., Vivo*^, sibi constantes non 
sunt relate ad materiam proximam, ut dicunt, sacramenti poe- 
nitentiae. Quando enim agunt contra Scotistas de materia pro- 
xima, tenent pro aris et focis actus poeniteiltis esse materiam 
proprie dictam; quando vero agunt contra protestantes, hujus- 
modi actus vocant materiam non proprie dictam, sed quasi-ma- 
teriam vel dispositiones. Hic agendi modus non placet, quia de 
facile confundi potest, praesertim a tyronibus, quaestio dogma- 
tice definita contra protestantes cum quaestione disputabili inter 
theologos. Hoc nemo non videt inconveniens esse; ideoque ar- 
gumenta desumenda sunt ex fontibus certis. 

(b) Alia differentia inter baptismum et poenitentiam desu- 
mitur ex collatione potestatum baptizandi et remittendi. — Quoad 
baptismum Dominus simpliciter Apostolis injungit : Baptizate. — 
Quoad poenitentiam vero plura f acit : prius promittit potestatem, 
atque postea conf ert eamdem. Potestas baptizandi est simplex ; po- 
testas autem remittendi duplex est: aut remittere aut retinere. 
Ergo clare patet Dominum intendisse diversas Apostolis pote- 
states per illos actus diversos conferre, nisi quis (quod Deus 
avertat!) dicere velit Dominum jocum facere aut decipere 
voluisse. 

(c) Baptismus et poenitentia differunt etiam ratione ministri. 
— Baptismus conferri potest non solum a sacerdote, sed etiam, 
in casu necessitatis, a quacumque persona rationis usum habente, 
etiam a femina. Poenitentia autem nonnisi a sacerdotibus, et 
quidem, non ab omnibus (excepto mortis articulo, tunc enim 
omnes sacerdotes jurisdictionem habent), sed ab iis tantum, qui 
jurisdictionem habent. 

(d) Differunt etiam ratione subjecti, — Baptismus confertur 
infidelibus tantum. Poenitentia Christi fidelibus tantum. — Bap- 
tismus confertur omnibus, etiam infantibus. Poenitentia vero 
adultis tantum, et quidem rite dispositis. Ergo. 



'^Disputatio de Re sacram., tom. 3, pag. 44, edit. Neapolitana, 1886. 

(e) Differunt ratione effectus, — Baptismus confert gratiam 
et characterem indelebilem. Poenitentia confert gratiam tantum. 
— Baptismus meram producit cancellationem debiti. Poenitentia 
est absolutio vere juridica (de qua postea). — Baptismus facit 
membra Christi. Poenitentia mundat membra illa. — Baptismus 
aufert quodcumque peccatum, sive originale sive personale. Poe- 
nitentia aufert tantummodo peccatum personale. Ergo. 

(f) Ratione frequentationis. — Baptismus nonnisi semel con- 
fertur; semel enim quis nasci potest sub eodem respectu. Poe- 
nitentia quoties necessitas adest, confertur; poenitentia enim est 
mundatio; mundatio autem repeti potest quotiescumque neces- 
saria est. Ergo. 

(g) Attributione operationis. — In baptismo operatio tribuitur 
in sacra Scriptura virtuti aquae et Spiritui Sancto; et haec 
operatio est simplex reconciliationis ministerium. In poeniten- 
tia operatio tribuitur voluntati et judicio absolventis; et haec 
operatio est vere judicialis. Ergo. 

(h) Baptismum differre a poenitentia liquido patet etiam 
ex antiquorum consensu tam catholicorum quam haereticorum. — 
Antiqui enim cognoverunt duas remittendi peccata vias: de una 
omnes consentiebant, de altera disputabant. Hae duae viae sunt 
baptismus et poenitentia. Alias etiam cognoverunt vias, sed de 
his non disputabant. En quaestio: Potestne Ecclesia pecca- 
torem gravissimis etiam criminibus reum ab illis criminibus 
mundare? Per baptismum potest, respondebant omnes, tam 
catholici quam haeretici, sc, montanistae atque novatiani. Po- 
testne Ecclesia peccatorem illum ab illis criminibus mundare per 
poenitentiae sacramentum ? Potest, respondebant catholici ; 
haeretici autem, montanistae et novatiani, negabant Ecclesiam 
posse peccatorem absolvere ab idololatria, fornicatione et homi- 
cidio; sed concedebant Ecclesiam posse alia peccata remittere 
per praedictum sacramentum poenitentiae. Utrique ergo distin- 
guebant unam ab altera potestate, baptismum sc, a poenitentia. 
Utrique admitebant poenitentiam tamquam medium absolu- 
tionis, licet haeretici restringebant poenitentiam ad certa peccata. 
Ideoque praescriptionis argumento firmatur etiam catholica 
veritas de distinctione baptismi a poenitentia. 

Jure ergo meritoque Sancta Mater Ecclesia tenuit ac tenet 
praefata sacramenta esse plane distincta. Hanc doctrinam ex- 

ponit in sess. XXIV, cap. II, sancta Tridentina S)modus, eam- 
demque munit canone hoc: "Si quis Sacramenta confundens, 
ipsum Baptismum Poenitentiae sacramentum esse dixerit, quasi 
haec duo Sacramenta distincta non sint, atque ideo Poenitentiam 
non recte secundam post naufragium tabulam appellari, A. S."''*. 

Nostris etiam diebus, Sanctum OKcium, per decr. "Lamen- 
tabili", eamdem doctrinam docuit modemisticum commentum 
damnans: "Usus conferendi baptismum infantibus evolutio fuit 
disciplinaris, quae una ex causis exstitit, ut sacramentum resol- 
veretur in duo, in Baptismum, sc, et Poenitentiam*®. Non usus 
ergo, sed expressa Qiristi voluntas, expresse manifestata, est 
causa distinctionis baptismum inter et poenitentiam. 

N. B. — Nonnulli citantur Patres, ut Cyrillus et Augustinus; 

tamquam intelligentes verba, "quorum remiseritis . . ." de bap- 

tismo. Sed, ut apparet ex contextu, videntur loqui sensu 

accommodatitio. — Praeterea, non excludunt catholicam interpre- 

tationem. 

ARTICULUS IV. 

Clavium potestas est potestas vere remissiva peccati, non autem 
declarativa tantum. 

Rejectis protestanticis placitis clavium potestatem confunden- 
tibus cum potestatibus praedicandi et baptizandi, jam ad charac- 
terem vere remissivum clavium accedendum est. 

Haec catholica doctrina clarior apparebit, examini subjectis: 
a) errore Judaeorum et Novatiani; b) opinione Richardi a S. 
Victore; c) opinione nonnuUorum Scholasticorum, et d) Pseudo- 
reformatorum errore. 

§ 1. Error Judaeorum et Novatiani. 

Judaei et, juxta plures Patres*^, Novatianus asseruerunt ho- 
minem minime posse peccata dimittere, sed tantummodo Deum 
posse. 

Haec assertio dupliciter repelli potest: aut negando absolute, 
aut distinguehdo. 

a) Absolute negando responderi potest, quia Dominus noster 
Jesus Christus hanc potestatem hominibus dedit: "Quorum 
remiseritis peccata, remittuntur eis . . .** Negatur ergo quod 
homines non habeant hujusmodi potestatem. Ideo 5". Petrus 



8» Trid., sess. 24, can. 2. *i Vide supra cap. 2, art. 2. 

*<^Decr. "Lamentabili", propositione 45. 



Digitized by 



Google 



De Clavium Potestatis Existentia Atqae Natura. 79 

Chrysologus*^, citatis S. Joannis verbis, ita prosequitur : "Ubi 
sunt, qui per homines hominibus peccata remitti non posse prae- 
scribunt? . . . Remittit Petnis peccata et toto cum gaudio 
suscipit poenitentes atque omnibus sacerdotibus hanc a Deo 
concessam amplectitur potestatem". — Ideo etiam Hugo a S. 
Victore merito infert: "Ergo Christus homo discipulis suis 
vicem ejus agentibus in terra potestatem dedit dimittendi 
peccata"*'. 

b) Etiam distinguendo solvi potest dictum judaicum et nova- 
tianum: Homo nequit peccata dimittere, dist..: auctoritate 
propria et ex se, tamquam causa principalis, conc; auctoritate 
delegata, seu communicata a Dep». atque ut causa instrumentalis 
libera et secundaria, neg.; Qiristus enim hanc auctoritatem suis 
sacerdotibus communicavit, ut constat ex mox citatis verbis: 
"Quorum remiseritis peccata . . ." Sic questionem solvunt 
sancti PP. et magni theologi, v. g., S. Pacianus, S. Ambrosius, 
Hugo a S. Victore, Alexander. Halensis aliique. 

1. S. Pacianus ad Sempronianum** ait : "Solus hos (dimittere 
peccata), inquis, Deus poterit. Venim est, — reponit S. Praesul — 
sed et quod per sacerdotes suos facit, ipsius potestas est". — Et 
in epist. 3, n. 7, sequenti nttiocinatur modo: "Ceterum quod 
ego facio, id non meo jure, sed Domini. Quare siye baptizamus 
sive ad poenitentiam cogimus seu veniam petentibus relaxamus, 
Christo id auctore tractamus. Tibi videndum est, an Christus 
hoc possit, an Christus hoc f ecerit". 

2. Similiter S. Ambrosius arguit contra novatianos: "Cur 
baptizatis, si per hominem peccata dimitti non licet? In bap- 
tismo utique remissio pecatorum. omnium est: quid interest, 
utrum per poenitentiam, an per layacrum hoc jus sibi datum 
sacerdotes vindicent? Unum in utroque mysterium est. Sed 
dicis, quia in lavacro <^ratur mysteriorum gratia. Quid in 
poenitentia? Nonne Dei nmnen operatur?"**. 

3. Deus dimittit peccata, — ^ait Hugo^^rr^ homo, cui Deus 
potestatem dedit, peccata dimittit; "sed aliter Deus aliter homo, 
Deus enim ex semetipso et per semetipsum peccata dimittit 

« Serm. 84. 

«Dc Sacram., lib. 2^ p. 14, cap. 1; M. P. L., tom. 176. col. 552. 

** Epist. I, n. 6. 

^De Poenit, lib. 1, cap. 8, n. 36. 

*«M. P. L., 176. col. 147. 

quando vult ; homines autem non ex se, sed ex gratia in eis et 
per eos operante, peccata dimittunt". — Magister Halensis, O. F. 
M., similiter respondet ad hanc/ quam sibi facit, objectionem : 
potestas ligandi '*solius Dei est, dicendum quod hoc intelligitur 
esse solius Dei auctoritate sive a se; praelatorum Ecclesiae est 
ministerio dato a Deo, non a se"^^. Simili modo respondent sub- 
sequentes theologi. 

§ 2. Opinio Richardi a Sancto Victore. 

Si quis legat Richardi a S. Victore opusculum, cui titulus: 
"Tractatus de potestate ligandi et solvendi'***, ad hanc, ni fallor, 
veniet conclusionem : juxta Richardum, sacerdos revera non 
dimittit peccata ipsa, sed tantummodo poenam peccati. Haec 
conclusio firmatur praesertim capite VII et capite X praecitati 
opusculi, ubi coUigendo dicit: ''G>nstat itaque, quod superius 
diximus, illud vinculum quod est ad obligationem culpae, solus 
Dominus vcUet et solet per semetipsum solvere; illud autem 
quod est ad obligationem poenae, tum per semetipsum, tum per 
ministrum suum solet dirumpere'^ 

N. B. Mirum valde est, quod Richardus defendat remissionem 
poenae tantum, atque non etiam peccati. Et mirum valde est, 
quia Richardus invicte refutavit sententiam de declaratione seu 
ostensione (vide § sq.), aurea exegesi facta in verba Domini 
quibus potestatem concessit. Utinam sustinuisset exegesim illam 
in toto tractatu ! 

Crisis. — ^Haec opinio, salva reverentia tanto theologo debita, 
rejicienda est; utpote quia non plane explicat Domihi nostri 
Jesu Christi verba: "Quorum remiseritis peccata, remittuntur 
eis . . ." Dominus enim noster loquitur de remissione peccati, 
ut patet ex textu. Ergo jure Domini verba ad poenam tantum 
restringi non possunt. Ideoque rejicienda videtur haec sententia. 

Si objiciatur solum Deirni peccata dimittere posse, responde- 
tur, sicut prius in anteriori §, sc., Deus dimittere potest auctori- 
tate propria, homines autem auctoritate a Deo communicata. 

N. B. Propter eamdem insufficientiam non placet quorum- 
dam Scholasticorum illa quasi limitatio, juxta quam, clavium 
potestas nontiisi /'quodammodo" attingit ad remissionem peccati. 



^'^ Summa Theolcgiae, part. IV, q. 20, membro 6, art. 3, § 1. 
48 M. P. L., 196, im-iViS. 

Dominus enim non dicit : quorum quodammodo remiseritis pecca- 
ta . . . Sed simpliciter seu sine uUo additu dicit: ''Quorum 
remiseritis peccata, remittuntur eis". 

§ 3. Opinio nonnuUorum Scholasticorum. 

I. 

Opinio ipsa de ostensione. 

NonnuUi Scholasticorum, ut refert Hugo a S. Victore*^, te- 
nuerunt sacerdotes semper et tantummodo ostendere peccatorem 
solutum vel ligatum esse: "Dicunt quidam, — ait Hugo, loc. 
cit., — quod illud quod sacerdos dicitur solvere, non est aliud 
quam solutum ostendere: similiter dicitur ligare, id est, ligatum 
ostendere". — Pro hac sententia citantur Petrus Lombardus, Ma- 
gister Sententiarum, Alexander Halensis, qui primus Senten- 
tiarum librum, tamquam textum, in scholis adhibuit, S. Bonch 
ventura, aliique. 

Quod Petrus docuerit hanc sententiam negari non potest, cum 
clare pateat ex suo lib. IV Sent., dist. XVIII, ubi inter alia 
dicit "quid tenendum" sit, juxta ipsum, circa quaestionem de 
potestate ligandi atque solvendi: "Hoc sane dicere ac sentire 
possumus, quos solus Deus peccatum dimittit ac retinet, et tamen 
Ecclesiae contulit potestatem ligandi et solvendi; sed aliter ipse 
solvit et ligat, aliter Ecclesia. Ipse enim per se tantum ita di- 
mittit peccatum, quod et animam mundat ab interiori macula 
et a debito aetemae mortis solvit'**®. "Non autem hoc sacer- 
dotibus concessit, quibus tamen tribuit potestatem ligandi et 
solvendi, id est, OSTENDENDI homines ligatos vel solutos . . ., 
quia, etsi aliquis apud Deum sit solutus, non tamen in facie 
Ecclesiae solutus habetur nisi per sacerdotis judicium"*'*. 

Quoad Alexandrum Halensem, res aliter omnino se habet. 
Praedictam enim opinionem non docet, immo expresse reprobat, 
cum dicit : "Haec sententia tam f rivola est quam ridenda"*'. Et 
adductis rationibus contra eamdem sententiam, concludit: "Te- 
nendum est ergo, hanc sententiam esse nullam". — ^Juxta Alexan- 
drum, praeterea, non tantum Deus, sed etiam sacerdos, absolvit 

4»M. P. L., 176, 147. 

^Sent. IV, d. 18, cap. 5, edit. Quaracchi secunda, tom. II, pag. 862. 

**i Ibid., cap. VI, et idem repetit cap. VIII. 

«2Sum. Theol., part. IV, q. 20, membro 3, a. 2. 

a peccato; attamen sacerdos absolvit non propria auctoritate, 
sed auctoritate a Deo data est et cooperative : "Potestas ligandi ac 
solvendi a peccato est solius Dei, proprie et per se loquendo, et 
quodam modo cooperative est ipsorum sacerdotum .... De 
hac cooperatione intelliguntur verba Domini in Matthaeo et 
Joanne . . ." Et ibidem membro 6, art. 3, explicat quo sensu 
ligandi et solvendi potestas "solius Dei" sit, sc, "auctoritate sive 
per se"; quoad Ecclesiae praelatos declarat eos absolvere ac 
ligare posse auctoritate Dei: "Praelatorum Ecclesiae est mini- 
sterio dato a Deo, non a se". 

Itaque nullum adest dubium (saltem ut mihi videtur) circa 
mentem Doctoris Irrefragabilis Alexandri, quidquid dicat 
Estius^^. 

Quoad S. Bonaventurae mentem, res non ita clareti Attamen, 
diligenter inspecta S. Doctoris terminologia, magis accedit ad 
opinionem Hugonis et Alexandri, quam ad opinionem Richardi 
et Petri Lombardi. 

"Si quaeratur, — ait S. Bonaventura*^*, — ^utrum potestas clavium 
se extendat ad delendam culpam; dicendum quod bene potest 
se extendere per modum deprecantis et impetrantis . . . ; sed 
per modum impertientis non. Quoniam ergo potestas sonat per 
modum activi et impertientis EX SE; hinc est, quod potestas 
clavium, proprie loquendo, non se extendit supra culpam". Prae- 
citata verba sunt aliquatenus difficilia intellectu. Sed si accom- 
modentur verba illa terminologiae communi, tunc apparebit S. 
Bonaventuram non sustinere sententiam de ostensione, licet S» 
Doctor terminologiam communem non adhibeat, sed adhibeat 
terminologiam sibi propriam. 

Communiter dicitur: Deus absolvit auctoritate propria et ex 
se. S. Bonaventura dicit: Deus absolvit "per modum activi et 
impertientis ex se'\—Communiter dicitur : Homo absolvit aucto- 
ritate communicata, auctoritate data, ministerio seu auctoritate 
ministeriali, non a se, vel ex se. S. Bonaventura dicit: Homo 
absolvit "per modum deprecantis et impetrantis". — Praeterea, 
notandum est S. Bonaventuram distinguere inter hominem justi- 
ficatum (per contritionem perfectam) et hominem attritum. Si 
homo justificatus est, tenetur accedere ad confessionem, quia 



Mln IV Sent. Comment., tom. III, pag. 236, edit. 1680, Paris. 
**Quaracchi, tom. IV, pag. 473. 

''justificationi necessarium est propositum confitendi'' et quia 
"confessio instituta est sub praecepto" (Quaracchi, tom. IV, pag. 
432), et etiam bonum est, ut accedat ad confessionem homo ille 
"ad erubescentiami . . . ad humiliationem et gratiae augmen- 
tum", necnon ad majorem certitudinem (Ibid. pag. 450). A 
fortiori tenetur accedere ad confessionem homo simpliciter 
attritus. 

Itaque, secundum S. Bonaventurae mentem, ad quaestionem 
hanc: Utrum sacerdos culpam delere possit, sic responderi 
potest: Dist.: **ex se", neg.; quia hoc facere non potest nisi 
Deus; per modum deprecantis et impetrantis, seu auctoritate a 
Deo data, subd.: Si homo "justificatus" sit per contritionem, 
neg.; "quia culpa jam deleta est" (Quaracchi, tom. IV, pag. 
431) ; et in casu sacerdos "ostendit" hominem illum esse abso- 
lutum eique gratiam augmentat (Ibid., pag. 450) ; si autem 
homo sit tantum attritus, nam "possibile est, quod aliquis ad 
absolutionem accedat attritus" (Quaracchi, tom. IV, pag. 473), 
conc, quia confessio sacramentalis "valet ad deletionem culpae 
quantum ad eos qui se non praeparaverunt sufficienter omnino" 
(Ibid., pag. 432). 

Itaque S. Bonaventura docet sententiam de ostensione. Sed 
eam non docet simpliciter et absolute, sicut asserit Estius (loc. 
cit.), et sicut videntur asserere Pohle-Preus** et Pesch^*. Sen- 
tentiam de ostensione docet Seraphicus tantummodo, quando 
agitur de homine contrito contritione perfecta. Illi ergo textus 
qui opponuntur et in quibus apparet S. Bonaventura tamquam 
sustinens absolute sententiam de ostensione, explicari possunt 
adducta distinctione de auctoritate propria et de auctoritate 
delegata, vel etiam adducta distinctione de homine perfecte con- 
trito et de homine simpliciter attrito. 

Crisis. — Opinio sustinens ostensionem in omnibus casibus, 
cujuscumque sit, rejicienda est; quia conformis non est verbis 
Domini nostri Jesu Christi qui contulit Apostolis eorumque suc- 
cessoribus, potestatem culpamque ipsam delendi. Absolvamusque 
negotium hoc verbis Richardi a S. Victore (cfr. N. B,, pag. 
80 desumptis ex suo "Tractatu de potestate ligandi et sol- 
vendi", quaeque sic sonant: "Exstat quorumdam de potestate 

MThe Sacram., vol. III, pag. 147. 

5«Prael. Dogm., De Sacram., part. II, pag. 88. 

ligandi atque solvendi sententia tam frivola, ut ridenda videatur 
potius quam refellenda. Putant enim et praedicant sacerdotes 
non habere potestatem ligandi atque solvendi, sed ostendendi 
homines esse solutos vel ligatos. Sed numquid Dominus dicit: 
Quodcumque ligatum ostenderis erit ligatum, et quodcumque 
.solutum ostenderis erit solutum? Dicunt apostolicos viros pec- 
cata dimittendi vel retinendi potestatem non habere, cum Do- 
minus hoc dicat. Dicunt eos tantummodo potestatem utnunque 
ostendendi, cum Dominus hoc non dicat: Quorum remiseritis, 
inquit, peccata, non quorum ostenderitis, remittuntur eis"'*^. 

Haec praeterea sententia numquam praevaluit. Pauci tantum 
eam sustinuerunt, iique obruti sunt auctoritate Angelici Docto- 
ris necnon Subtilis Doctoris, qui cum suis scholis antiquam de 
vera peccati remissione sustinuerunt doctrinam contra paucos 
illos qui eam obnubilabant. 

II. 

Intifnius discutitur opinio de ostensione, et de remissione 
poenae. 

Operae pretium est investigare de quanam praecise agebatur 
questione inter Scholasticos, quando nonnuUi negabant potesta- 
tem clavium peccatum dimittere vel solvere posse, et affirma- 
bant hujusmodi potestatem tantummodo ostendere remissionem 
vel solutionem peccati. Hoc nosse valde necessarium est, ut 
percipiatur discrimen Scholasticos illos inter et Reformatores, 
de quibus in § sequenti. 

Inter Scholasticos quaestio circa potestatem clavium, specialiter 
quando agitur de remissione culpae, spectari potest tamquam 
corollarium quaestionis de dispositionibus subjecti: Debetne 
poenitens ante confessionem facere acttim contritionis seu actum 
doloris caritate perfecti, an sufficit quilibet dolor, quaelibet 
peccati detestatio, diunmodo actus ille sit supernaturalis ? Major 
Scholasticorum pars, specialiter post S. Thomam et Ven. Scotum, 
exigebat quamlibet detestationem, supernaturalem quidem, sed 
non caritate informatam. Illi pauci Scholastici, Richardus a 
S. Victore, Petrus Lombardus, aliique, exigebant caritatem 
stricte dictam ; ideoque, cum peccata jam deleta esserit per cari- 
tatem, logica necessitate compulsi, venerunt ad hanc conclusio- 



57 M. P. L., 196, 1168. 

nem : Potestas clavium non remittit peccatum, quia non adest ; 
sed tantummodo remittit poenam peccato debitam et ostendit in 
facie Ecclesiae peccatum fuisse deletum. Idcirco non errarunt 
Scholastici illi circa ipsam potestatem, sed tantummodo circa 
dispositiones in subjecto requisitas. 

Audiamus statum quaestionis ab ipsis antiquis : ''Solet quaeri, 
— ait Hugo a S. Victore^^f — utrum solvatur homp a peccato, 
ut primum habet veram cordis contritionem. Quod videtur illa 
auctoritas velle. Dixi: Confitebor adversum me injustitiam 
meam Domino: et tu remisisti impietatem peccati mei (Ps. 31). 
Item : Peccator quacumque hora ingenuerit, sahms erit (Ezech. 
18). Sed si per contritionem cordis solutus est a peccato, in 
confessione oris non solvitur; ad quid ergo confessio oris. est 
utilis, si ante confessionem oris solutus est a peccato? Sed si 
per contritionem cordis solutus est a peccato : "'a quo solvit eum 
sacerdos?" Deinde Hugo exponit sententiam de ostensione, 
adducit rationes illam sententiam sustinentium et tandem rejicit 
sententiam illam. 

Similiter arguit Petrus Lombardus: "Hic quaeri solet, si pec- 
catum omnino dimissum est a Deo per cordis contritionem, ex 
quo poenitens votum habuit confitendi, quid postea dimittitur 
ei a sacerdote. Video enim, quo vinculo eum ligat, sc., temporalis 
poenae, sed non, a quo eum absolvat; et ideo quaero: Ante 
poenitudinem quippe cordis anima rei maculam habet et foeto- 
rem peccati, atque aetemae ultionis vinculo ligata existit; si 
vero ante confessionem, per cordis contritionem Deus per se 
ipsum, sine ministerio sacerdotis, et debitum omnino relaxat et 
animam interius purgat a contagio et foetore peccati, quid ergo 
mundat, quid absolyit sacerdos? Ubi sunt claves illae, quas 
Dominus tradidit Petro et successoribus ejus dicens: Tibi 
dabo . . .?"*•. Deinde varias adducit sententias, et simul pro- 
testatur neque se neque sustinentes alias sententias negare pote- 
statem peccata remittendi sacerdotibus concessam fuisse. Vide, 
V. g., cap. V ejusd. dist,, ubi aperte dicit: "Nec ideo tamen 
negamus, sacerdotibus concessam potestatem dimittendi et re- 
tinendi peccata, cum hoc Veritas in Evangelio aperte doceat"*^. 



MM. P. L., 176, 147. 

B«Sent. IV, d. 18, c. 1, in edit. Quaracchi, pag. 857. 

«>Ibid., pag. 861. 

Ut videtur ergo non agitur proprie de ipsa potestate clavium, 
sed potius de dispositione, juxta illos Scholasticos, ad confes- 
sionem requisita, et de reconciliatione remissionis cum subjecti 
dispositione. Cum ex falso principio processeriiit pauci illi 
Scholastici, sc., caritatem exigendo tamquam dispositionem 
necessariam pro confessione, ideo ad falsam conclusionem de- 
venerunt, sc., ad sententiam de sola ostensione remissionis 
peccati et ad sententiam de remissione poenae. 

In hac quaestione de dispositione subjecti S. Bonaventura 
carpitur a Pohle-Preuss et a Pesch, 1. c. Sed injuste ; quia S. 
Bonaventura non exigit caritatem tamquam conditionem neces- 
sariam ad confessionem. Hoc clare patet ex discussione ac 
solutione hujus quaestionis quam S. Bonaventura instituit**: 
"An quis quoad modum obligetur confiteri ex -caritate". Ad- 
ducit prius rationes exigentes caritatem, quas postea aut repellit 
omnino aut ita explicat ut appareat caritatem non requiri ne- 
cessario. Ideoque non est S. Dr. pro hac parte. Deinde ad- 
ducit rationes non exigentes caritatem, et eas relinquit intactas. 
Ergo S. Bonaventura hoc agendi modo videtur inclinatus saltem 
ad negativam partem. Et hanc negativam partem amplectitur 
S. Dr. in conclusione: "Concedo, — ait, — quod non est necessor- 
rium, nec obligatur quis confiteri ex caritate, sed tenetur con- 
fiteri vel ex caritate, vel ex dispositione ad caritatem sufficiente, 
vel secundum probabilitatem, vel secundum veritatem". Aliis 
verbis, si poenitens habeat caritatem, optime; si non habeat 
caritatem, requiritur ut aliquo modo "se disponat ad gratiam 
per oinnium peccatorum detestationem. Quodsi se non dis- 
ponit, immo cum voluntate peccandi accedit; dico, quod peccat 
mortaliter, quia Sacramentum irritum facit, quantum in se est, 
et hoc non est sine contemptu; unde tenetur iterum reverti ad 
sacerdotem et petere absolutionem", Juxta S. Bonaventuram 
ergo non requiritur caritas tamquam conditio necessaria ad con- 
fessionem; sufficit detestatio peccati et voluntas non peccandi 
de cetero. Non adest ergo ratio, cur praefati auctores im- 
pugnent S. Bonaventuram, cum S, Dr. exigat conditiones, quae 
ab omnibus exiguntur. 

Sed objiciunt auctores citati: S. Bonaventura exigit eamdem 
dispositionem pro confessione ac pro Sma. Eucharistia recipienda. 

^ Quaracchi, tom. IV, pag. ^iQ ss 

Resp.: Nego, S. Bonaventura non exigit eamdem disposi- 
tionem. S. Bonaventura instituit comparationem inter Smam. 
Eucharistiam et confessionem, quoad necessitatem dispOsitionis, 
non autem quoad qualitatem dispositionis. Qui vult accedere 
ad confessionem se disponere debet sicut se disponere debet qui 
Tult accedere ad Smam. Eucharistiam. Sed numquid eamdem 
dispositionem habere debet qui coniitetur ac ille qui sacram 
Synaxim recipit? Negative. Nam poenitentia est sacramentum 
4u:quirendi gratiam; Eucharistia est sacramentum promovendi 
•et augmentandi gratiam. Ideoque non requiritur eadem dispo- 
sitio. "Respondeo: — ^ait S. Bonaventura, — ^Ad horum intelli- 
l^entiam notandum est, quod quaedam sunt sacramenta ordinata 
ad gratiam acquirendam et obtinendam, ut baptismus et poeni- 
ientia; quaedam ordinata sunt ad gratiam prompvendam sive 
cugmentandam, ut confirmatio et eucharistia. Dico ergo, quod 
sicut sacramenta augmentantia gratiam non habent efficaciam 
uisi in habentibus caritatem; sic Sacramenta gratiam impe- 
trantia non habent efficaciam nisi in eis qui se disponunt"®^, id 
est, pro sacramentis vivorum requiritur gratia et caritas, pro 
sacramentis mortuorum requiritur ut homo se disponat ad 
l^ratiam et caritatem. Ideoque quae S. Dr. dicit de Sma. Eucha- 
ristia et poenitentia referenda sunt ad necessitatem dispositio- 
nis, non autem ad qualitatem aut quantitatem dispositionis. 

Scholion I. — (A) Occasione disputationis de poenitentis dis- 
positionibus exorta est illa divisio inter Scholasticos de contri- 
tionistis et attritionistis, Hi contritionistae et attritionistae con- 
fundendi non sunt cum contritionistis et attritionistis posterio- 
ribus Concilio Tridentino. Scholastici contritionistae exigebant 
caritatem stricte dictam, seu contritionem perfectam ad sacra- 
mentum poenitentiae recipiendum; attritionistae vero exigebant 
attritionem tantum. — Contritionistae autem posteriores Conc. 
Tridentino exigunt in attritione aliqualem dilectionem; dum at- 
tritionistae (posteriores Conc. Tridentino) tenent sufficere ad 
valide reeipiendum . poenitentiae sacramentum attritionem ex 
metu inferni conceptam, sine illa aliquali dilectione. 

Sententia contritionistarum Scholasticorum amplius sustineri 
nequit propter varias posteriores hac de re declarationes Eccle- 
siae. Attamen Scholastici illi damnari nequeunt, cum decisiones 



^Quaracchi, ibid. 

sint posteriores. Sententia contritionistarum posteriorum Conc. 
Tridentino damnari nequit propter decretum ab Alexandro VII 
die 5 Maji a. 1667 editum» ubi prohibet ne sustinentes unam 
opinionem alteram taxent opinionem alicujus censurae theolo- 
gicae alteriusve injuriae aut contumeliae nota. Hae ergo sen- 
tentia libera manet. 

(B) Acquiescendum non est (mihi videtur) Estio^^ dicenti 
Scholasticos contritionistas damnatos fuisse, dum damnatt 
fuerunt protestantes. Nam magna est differentia inter Schola- 
sticos illos et protestantes. Scholastici illi exigebant caritatem 
(et in hoc errarunt) ; sed exigebant votum seu propositum ad 
claves recurrendi; protestantes hoc votum rejiciunt, et propter 
hoc damnati sunt. — Protestantes damnantur, quia poenitentiam 
non agnoscunt ut sacramentum ; Scholastici illi admittunt Poeni- 
tentiae sacramentum. — Scholastici admittunt confessionem jure 
divino necessariam esse; hoc rejiciunt protestantes. — Prote- 
stantes rejiciunt clavium potestatem; Scholastici illi eam ad- 
mittunt, et quidem admittunt illam potestatem practicam esse 
atque efficacem. — ^Tandem protestantes damnati sunt, nam con- 
tumaces fuerunt; contra Scholasticos illos nullum editum fuit 
decretum. Ergo non adeo facile admittendiun est dictum Estii. 

Scholion II. — Aliquis quaerere potest: quare ad claves re- 
cUrrere teneor, etiam quando actum contritionis caritate perfec- 
tae peregi? Teneris ratione: a) voti confitendi; b) satisfac- 
tionis Deo exhibendae; c) ordinis et disciplinae, quia absolutus 
es via quasi extraordinaria ; d) securitatis. Pro evolutione prae- 
cedentium cfr. Hurter, Theol. Special., P. altera Oeniponte, 
a. 1883, pag. 388 et s., ubi etiam explicat cl. auctor quomodo 
absolutio efficax sit et utilis etiam in casu perfectae contritionis, 
sc, quia peccata remittuntur novo titulo, gratiaque augmentatur. 

§ 4. Pseudo-reformatorum error. 
Pseudo-reformatores tenent peccata operiri per fidem fidu- 
cialem in meritis Domini nostri Jesu Oiristi, et sacerdotis abso- 
lutionem seu clavium potestatem nude annunciare seu declarare 
remissionem peccatorum, seu potius, co-operationem illam per- 
actam fuisse. Sed contra. 



«« Comm. in Sent., lib. IV, d. 17, n. 1. 

Clavium potestas est potestas vere remissiva peccati. 

I. — Prob. : (a) Ex ipsissimo textu coUationis ; si remiseritis pec- 
cata, remittuntur ; si retinueritis peccata, retinentur. Quid clarius? 
Sufficit ergo legere textum ad cognoscendum ibi agi de vera re- 
missione peccatorum, et non de declaratione aut annunciatione 
remissionis tantum. Ideoque repetenda sunt Richardi a S. Vic- 
tore verba supra relata: Numquid Dominus dicit: quodcumque 
ligatum ostenderis, erit ligatum; et quodcumque solutum osten- 
deris, erit solutum? Quare dicitur apostolicos viros peccata re- 
mittendi et retinendi potestatem non habere, cum Dominus hoc 
dicat? Quo jure affirmatur apostolicos viros tantummodo habere 
potestatem ostendendi, cum Dominus hoc non dicat? 

Habes itaque, lector, duas partes sibi invicem opponentes: 
protestantica pars negat clavium potestatem vere remissivam 
esse peccati; ex altera parte Dominus affirmat. Cui velis, 
credas. Sorte tamen inaequali, credes, vitae vei interitus. Vitae, 
si Christo credas; interitus, si protestantibus credas. 

(b) Juxta omnes, tam catholicos quam adversarios, verba 
"Remittuntur" et "Retenta sunt" significant veram et propriam 
remissionem ac retentionem ; ergo, vi parallelismi, eamdem signi- 
ficationem habent verba "Remiseritis" et "Retinueritis". Ratio 
est, quia Dominus nuUam additionem vel animadversionem fecit 
ex quibus deduci posset ultima citata verba alio intelligenda 
esse modo quam priora. Cum ergo Dominus nullam ulteriorem 
declarationem fecerit, clare deducitur Dominum voluisse per 
verba "Remiseritis" et "Retinueritis" Apostolis conferre potesta- 
tem vere remissivam, et non tantum declarativam vel osten- 
sivam. 

(c) Ulterius, si sacerdos non absolvit, sed tantummodo de- 
clarat peccatorem absolutum esse, tunc peccatoris absolutio 
praecederet actionem sacerdotis. "Atqui verba Christi clare 
significant sacerdotis actionem esse priorem ipsa remissione 
pecatorum, Quaecumque, inquit, solveritis super terram, erunt 
soluta et in caelis. Item: Quorum remiseritis peccata, remit- 
tuntur eis, cum alioqui potius dicendum fuisset: Solvetis et re- 
tinebitis in terra, quae jam ante soluta sunt et remissa in caelis. 
Qui modus loquendi prorsus alienus est a mente omnium Pa- 

trum"**, et manif estam violentiam infert sacro textui ; ergo sacer 
textus intelligi nequit de declaratione tantum, sed intelligi debet 
de vera remissione. 

Accedit quod Dominus ita loquitur ut clare pateat peccatoris 
purgationem effectum esse actionis sacerdotalis : si remittitis, re- 
mittitur; ergo prior est actio sacerdotis, posterior peccatoris 
purgatio, sicut prior est causa, posterior est effectus. 

II. — Idem constat ex contextu. — (a) Apostoli agunt, quando 
remittunt peccata, in virtute Spiritus Sancti. Sed Spiritus Sancti 
proprium est non tantum declarare remissionem concessam 
fuisse, sed ipsam remissionem efficere seu ipsius est remittere 
aut retinere. Ergo Apostoli etiam non tantum declarant seu 
ostendunt remissionem, sed ipsam remissionem operantur. 

(b) Praeterea, Apostoli habent eamdem missionem ac Domi- 
nus noster Jesus Christus ; sed missio Domini nostri Jesu Christi 
non fuit tantum ostendere vel declarare remissionem vel reten- 
tionem peractam fuisse, sed fuit remittere vel retinere; ergo 
remittere vel retinere fuit Apostolorum missio, non tantum nude 
declarare. 

Major evidens est ex verbis Domini : "Sicut me misit Pater, et 
ego mitto vos". Notandum tamen est quod adest aliqua differentia 
inter Oiristi missionem et missionem Apostolorum. Christus 
enim, ut Deus, remittit peccata auctoritate propria, et, ut Homo, 
cum habeat potestatem excellentiae, peccata dimittit, tamquam 
potestatem habens ministerii principalis; Apostoli autem dimit- 
tunt potestate ministeriali secundaria. "Veruntamen sicut ad 
effectum baptismi nihil intererat, utrum Christus per se, an vero 
per apostolos baptizaret; quia semper verum erat illud: Hic 
est qui baptizat in Spiritu Sancto; et sicut non minus manda- 
batur a lepra, quem apostolus accepta a Christo potestate, mun- 
dum esse juberet, quam quem per se ipsiun Christus mundaret, 
et ita in ceteris miraculis; quia nimirum per apostolos Christus 
operabatur ad eumdem prorsus modum, non minus consequeba- 
tur remissionem peccatorum is cui apostolus mandato Christi, 
quam cui Christus per se diceret : Remittuntur tibi peccata tua, 
vel, Ego te absolvo a peccatis tuis, Christo videlicet hoc idem 



®* Cfr. Guillermus Estius, in Quatuor Lib. Sent. Comm., tom. III, pag. 
237 ss., Paris, 1680. 

agente per apostolum tamquam vicarium suum, quod in evangelio 
legitur fecisse per se'***. 

Minor probatur, sc., Dominum nostrum remisisse peccata. 
Quando Dominus erat apud pharisaeum illum, qui ipsum invi- 
taverat, "ut manducaret cum illo", quaedam "mulier, quae erat 
in civitate peccatrix", ingressa est domum pharisaei, ''et stans 
retro secus pedes Domini, lacrymis coepit rigare pedes ejus, et 
capillis capitis sui tergebat, et osculabatur pedes ejus, et un- 
guento ungebat". Haec omnia Simoni pharisaeo non placuerunt, 
coepitque murmurare. Sed Domino placuerunt, et Ipse mulierem 
defendit atque dixit **ad illam: Remittuntur tibi peccata. Et 
coeperunt, qui simul discumbebant, dicere intra se: Quis est 
hic qui etiam peccata dimittit ?*'**. Ergo Dominus mulierem ab- 
solvit, et non tantum eam absolutam declaravit. 

Sed f orsitam quis dicat : Dominus non absolvit, quia non loqui- 
tur nomine proprio, sed modo impersonali: "Remittuntur tibi 
peccata". 

Resp. — Haec objectio per illud solvitur quod discumbentes 
dixerunt: "Quia est hic qui etiam peccata dimittit?" Ergo in-. 
tellexerunt Dominum egisse nomine proprio. 

Eadem minor probatur per miracultun in paral^rtico patratum • 
a Domino. Dominus enim "dixit paral^rtico: Confide, fili, re- 
mittuntur peccata tua^\ Et quia hoc dixit Dominus, "quidam 
de scribis dixerunt intra se: Hic blasphemat. Et cum vidisset 
Jesus cogitationes eorum, dixit: Ut quid cogitatis mala in cor- 
dibus vestris? Quid est facilius dicere : Dimittuntur tibi peccata 
tua, an dicere: Surge, et ambula? Ut autem sciatis quia Filius 
hominis habet potestatem in terra dimittendi peccata, tunc ait 
paralytico : Surge, tolle lectum tuum, et vade in domum tuam"*^. 
Ergo Dominus non tantum declaravit remissionem, sed eamdem 
peregit 

III. — Quod clavium potestas non tantum declarativa, verum 
etiam remissiva sit, clare confirmatur ex fide non solum Eccle- 
siae Romanae, sed etiam ex fide Ecclesiae Graecae, immo ex con- 
cessione ipsorum antiquorum haereticorum. In mentem reco- 
latur, V. g., controversia Catholicorum cum Montanistis et No- 
vatianis jam saeculo II. Verba concessionis clavium potestatis 
adeo clara sunt, ut ab ipsis haereticis negari non potuerit hujus- 

«Estius, 1. c. pag. 236 s. ««Lc. 4. 36-50, ^Ut 9. 1-8. 

Digitized by VjOOQIC 



92 De Claanum Potestatis Existentia Atque Natura. 

modi potestatem fuisse concessam. Ideo haeretici nihil aliud 
fecerunt nisi velle restringere potestatem illam; consequenter, 
persuasi erant de vera remissione, nec cogitabant de simplici an- 
nunciatione. Aliud fecerunt, sc, velle auferre a catholicis illam 
potestatem atque transferre ad haereticos, sed non negarunt 
naturam remissivam clavium. Hoc utique libentissime fecis- 
sent, si aliquod, vel leve, vestigium invenire potuissent. 

Saeculo XII apparet Abaelardus, et negat hujusmodi potesta- 
tem concessam fuisse aliis quam Apostolis, sed non negat clavium 
potestatem vere remissivam esse; quia hoc clare videt in verbis 
Domini. 

Ideoque cum tota antiquitas sibi persuasa sit de natura re- 
missiva clavium, et cum verba concessionis, obvio sensu sumpta, 
eamdem veritatem doceant, jure meritoque rejicitur protestan- 
tica sententia de simplici et nuda declaratione remissionis. Acce- 
dit quod Lutherus et Calvinus primique eorumdem sequaces, 
cum catholici fuerint, crediderunt et admiserunt clavium pote- 
statem sensu catholico sumptam; sed postea gratiae infideles, 
fidem rejecerunt, apostatasque se fecerunt. Jamvero, cui cre- 
dendum est, illi qui fideliter depositum revelationis et antiqui- 
tatis servat, an apostatae? Sine dubio, fideli credendum est, ut 
recta ratio dictat. Credamus ergo Ecclesiae Catholicae, quae 
Christi doctrinam de vere remissiva potestate conservat et ana- 
themate munit: "S. q. d., absolutionem sacramentalem sacer- 
dotis non esse actum judicialem, sed nudum ministerium pro- 
nunciandi et declarandi remissa esse peccata confitendi, modo 
tantum credat se esse absolutum . . . A. S."*' 

ARTICULUS V. 
CUvium potestas est potestas universalis. 

Baptismum inter et poenitentiam difFerentia visa, necnon exa- 
minata clavium potestatis qualitate remissiva, nunc consideranda 
est alia ejusdem potestatis qualitas, sc, ejus universalitas, 

Universalitas illa esse potest: a) quoad ministrum, b) quoad 
subjectum, c) quoad tempus, d) quoad materiam removendam. 
Aliis verbis, inquiri potest, utrum clavium potestas exerceri 
possit a quocumque, etiam a femina, etiam ab infante, sicut te- 
nuerunt nonnuUi antiqui protestantes ; utrum dispensari possit 



«sConc. Trid., sess. 14, can. 9; vide ibid. cap. 6. 

cuicumque, etiam infidelibus, infantibus ; utrum clavium potestas 
concessa fuerit tantum Apostolis, an exerceri possit quocumque 
tempore ad usque sc, mundi consummationem ; utrum tandem 
per clavium potestatem deleri possit quodcumque peccatum, nuUa 
prorsus exceptione facta. 

In praesentiarum, nobis consideranda est clavium potestatis 
universalitas quoad maieriam removendam. Quaestio enim de 
universalitate quoad tempus examinata fuit in art. I hujus capi- 
tuli, ubi discussa fuit clavium permanentia in Ecclesia Catholica. 
Universalitas autem quoad ministrum et universalitas quoad sub- 
jectum proprie non pertinent ad meum propositum, quod est 
disserere de ipsa clavium potestate; ideoque iUae universalitates 
mihi relinquendae sunt. Remanet ergo universalitas quoad 
materiam removendam; et, juxta catholicam doctrinam, tenen- 
dum est sequens dictum: 

Nullum est peccatum quod per clavium potestatem deleri non 
possit. 

N. B. — Antequam incipiamus supra dictae propositionis pro- 
bationem, non supervacaneum est notare nos hac in disserta- 
tione clavium potestatem considerare in se, non autem in hoc 
vel in illo ministro. Clavium universalitas proinde spectanda 
est in se, idest, clavium potestas, quantum in se est, delere potest 
quodcumque peccatum; licet hic vel ille minister aliquando non 
habeat jurisdictionem seu facultatem ad absolvendum ab hoc vel 
illo peccato. Ideoque Summus Pontifex, v. g., quin laedat uni- 
versalitatem clavium, potest denegare huic vel illi ministro juris- 
dictionem ad absolvendum, vel potest etiam concessam juris- 
dictionem restringere. 

Prob, (A) Scriptura, — Christus Dominus quando clavium po- 
testatem contulit nullam limitationem aut exceptionem fecit; 
ergo potestas illa est universalis, sive omne peccatum per clavium 
potestatem deleri potest. 

Prob. antecedens Domini verbis ad Apostolos: "Quorum re- 
miseritis peccata, remittuntur eis; quorum retinueritis, retenta 
sunt". Nullum ergo peccatum excludit Dominus, et consequen- 
ter potestas remissiva universalis est. 

(B) Traditione. — Primis Ecclesiae temporibus, i. e., saec. I et 
initio saec. II, quaestio de universalitate clavium tacta non fuit. 

Tantummodo inveniuntur vestigia ex quibus deducitur omnia 
peccata, etiam gravissima, per poenitentiam deleta fuisse, aut 
saltem deducitur illis temporibus firmam persuasionem et fidem 
adfuisse de possibilitate omnia peccata delendi. 

Ita, a) juxta omnes Patres modemosque commentatores, ex- 
ceptis nonnuUis rationalistis, S. Paulus, apostolica clementia mo- 
tus, incestuosum corinthium absolvit**. 

b) Eadem fides iirmatur facto quod narrat Clemens Alexan- 
drinus de S. Joanne Apostolo''^. Dilectus Discipulus converterat 
juvenem quemdam, qui, post baptismum, viam perditionis in- 
gressus est, et "insignis latro erat, violentia, caedibus, atrocitate 
excellens". Hoc non obstante, Apostolus Joannes multum ad- 
laborat pro latronis conversione, ac tandem obtinet ut hic ad 
bonam frugem redeat. 

Hoc autem factum aut certum est aut non. Si certum est; 
ergo revera clavium potestas omnia delet peccata. Si certum 
non est, fateri saltem debemus primaevos christianos admisisse 
possibilitatem omnia peccata delendi per clavium potestatem; 
secus enim non invexissent hujusmodi narrationem. 

Obj. — In casibus de Paulo et Joanne Apostolis non agitur de 
omnibus peccatis. 

Resp. — In casibus de Paulo et Joanne Apostolis revera sermo 
non est de omnibus peccatis. Sed cum agatur de graznssimis 
peccatis, cujusmodi sunt incestus et homicidium, f acile deduci 
potest Apostolos veniam concesisse levioribus peccatis, cum 
veniam non denegaverint gravioribus. 

c) 5". Polycarpus, S. Joannis discipulus, presbyteros hortatur 
ut sint misericordes erga lapsos, et quidem erga cunctos; ergo 
ipsi cura non erat de gravitate lapsus, dummodo persona lapsa 
velit corrigere malum quod commisit : "Presb^rteri sint ad mise- 
rationem proni, misericordes erga cunctos, aberrantia redu- 
centes . . . non severi nimis in judicio, scientes nos omnes de- 
bitores esse peccati"^*. 

d) S. Clemens Romanus, Papa, corinthios rebelles contra ecde- 
siasticos superiores hortatur ut resipiscant'* ; et hoc, non ob- 
stante quod agitur de seditione, quam S. Pontifex vocat "impiam 
et detestandam*' (cap. I), qua contigit "ut honorificum et illustre 



«Cfr. 1 Cor. 5, 4 ct 2 Cor. 2, 5. ^i Rouet. n. 73. 

WM. P. G., 9. 647. «1 Cor. 



Digitized by 



Google 



De Clavium Potestatis Existentia Atque Natura, 95 

ncmien (corinthiorum) vehementer blasphemaretur". Occasione 
hujus ingentis criminis, S. Pontifex rebelles non repellit, sed 
dulciter impellit ut auferant "celeriter" crimen commissum (cap. 
48), cum antea (cap. 44) eos poenitentiam docuerit, dicens: 
''Qtioesumque deliquimus et fecimus . . . eorum remissionem 
imploremus ... Melius est homini peccata sua confiteri, quam 
indurare cor suum". "Vos igitur, — concludit, cap. 57, — qui se- 
ditionis fundamenta jecistis, in obedientia subditi estote pres- 
byteris, et correctionem suscipite in poenitentiam". NuUum ergo 
peccatum S. Pontifex tamquam irremissibile consideravit. 

e) Pariter nullam cognovit restrictionem auctor operis cui 
titulus Didache, cum simpliciter dicat: "Confiteberis peccata 
tua"^^. "Frangite panem et gratias agite, postquam delicta vestra 
confessi estis"^*. 

f ) Etiam auctor Epistolae sic dictae Barnabae nullam facit 
distinctionem, et repetit yerba Didache: "Confiteberis peccata 
tua"". 

g) Similiter 5*. Ignatius, Martyr, dicit Dei esse "quotquot poe- 
nitentia ducti redierint ad unitatem Ecclesiae"^®.. NuUus ergo 
peccator, quantumvis ingens, excipitur. 

h) 5*. Irenaeus refert nonnullas a Marco haeretico seductas 
mulieres, in Ecclesiam iterum receptas fuisse, exomologesi seu 
confessione facta^^. — Idem Sanctus refert Cerdonem haereticum 
saepius in Ecclesiam receptum fuisse^ a qua tandem defecit 
omnino^®. — Praeterea, S..Irenaeus sine ulla distinctione omnibus 
lapsis, sed poenitentiam agentibus, veniam promittit^®. Ergo 
S. Doctor minime putavit ullum esse peccatum quod deleri non 
posset per exomologesim, seu per clavium potestatem. 

i) Vetustissimae Ecclesiae sensum, quoad universalitatem re- 
missionis, paucis comprehendit Dionysius, Corinthiorum epis- 
copus, in sua epistola ad ecclesiam mastriacam ceterasque eccle- 
sias Ponti, ubi episcopis regionis illius "cunctos, qui a quozns 
lapsu sive delicto, sive etiam ab haeretica pravitate resiliunt, 
benigne suscipi jubet", sicut refert Eusebius'**. NuIIum ergo 
peccatum excipitur. 



78Rouet, n. 3. ^eibid, n. m. 79ibid. 551 et 1112. 

74 Ibid. n. 8. 77 M. P. G., 7, 591. «o m. P. G. L., 20, 386. 

75 Ibid. n. 37. 78 ibid., 856. 

j) SimiHter Hermas in suo opere cui titulus Pastor conatur 
omnes peccatores, quicumque sint, ad poenitentiam reducere re- 
missionis spe, atque reprehendit eos, qui, servos Dei qui pecca- 
verunt, poenitentiam agere non sinebant (Similitudine VIII). 
Propterea, Tertullianus, jam montanista, Herman odio habet, 
eumque vocat "apocryphum pastorem maechorum*', cujus "scrip- 
tura sola maechos amat". (De Pudicitia, cap. 10 et cap. 20). 

Sed quaestio de universalitate clavium non amplius vago modo 
exposita est, sed clarissimo modo, quando haeresis novatiana, 
montanista et tertuUianista in medium prodiit clavium potesta- 
tem restringere volens. 

Novatiani, montanistae atque tertuUianistae, zelo non secun- 
dum scientiam ducti, putarunt Ecclesiam absolvere non posse a 
criminibus gravibus adulterii, idololatriae atque homicidii, sed 
dicebant solummodo Deum ea condonare posse. Hinc exorta est 
quaestio de universalitate clavium. Haeretici illi potestatem 
clavium restringebant ; catholici ' autem nuUam admittebant re- 
strictionem. 

Catholica sententia omnino tenenda est, quia conformis est 
sacrae Scripturae. Dominus enim nuUam posuit restrictionem : 
"Quorum remiseritis peccata, remittuntur eis; quorum retinue- 
ritis, retenta sunt". Et hoc argumento inniti catholici respue- 
runt haereticorum supra dictorum placitum et commentum. Vi- 
deamus nonnuUa facta et dicta. 

1) Statim ac haeretici illi suam propalare doctrinam cbeperunt, 
damnati sunt in Synodo Romana sub Comelio Papa, damnati 
sunt ab omnibus episcopis italis, atque ab episcopis africanis, 
duce S. Cypriano. Ergo illo tempore catholici sibi persuasi erant 
de universalitate clavium. 

Factum damnationis legas apud Eusebium; Migne, P. G. L., 
tom. 20, col. 615. 

2) Tertullianus (De Pudicit., cap. 2), eloquentissimus omnium 
rigoristarum exaggeratorum illius temporis, dicit de se suisque 
commilitonibus quoad crimina: "Nos haec dividimus in duos 
exitus : alia erunt remissibilia, alia irremissibilia". Sed catholici 
jam ab initio disputationis hanc divisionem rejecerunt, sacra 
Scriptura nisi ; ergo persuasi erant de universalitate clavium, seu 
de eo quod per davium potestatem omnia peccata remitti poterat. 

3) Sic 5". Pacianus, episcopus barcinonensis, novatianos rejicit 
in sua epistola III ad Sempronianum : "Tractatus omnis nova- 
tianorum, quem ad me confertis undique propositionibus desti- 
nasti, Semproniane frater, hoc continet: Quod post baptismum 
poenitere non liceat, quod mortale peccatum Ecclesia donare 
non possit, immo quod ipsa pereat recipiendo peccantes . . . 
Quis hoc vindicat, frater, Moyses, an Paulus, an Oiristus? . . . 
Nullus horum, inquies. Quis ergo? Novatianus hoc praece- 
pit . . . At vel quando, frater, quibusve temporibus? Statim 
post Domini passionem? Post Decii pfincipatum, id est, post 
trecentos prope annos dominicae passionis . . . Ergo a Christi 
(adventu) usque ad Decii principatum nullus intelligens? Post 
Decium denique omnis episcopus impatiens; omnes alii disso- 
luti, qui se miscere perditis mallent, qui perire cum miseris, qui 
alieno vulnere vulnerati"? (n. 1). 

"Nescio, ais, (frater, Semproniane), an remitti pccatum ab 
episcopis possit . . . Cur igitur Novatianus tuus . . . haec 
suasit? Habes Cypriani testimonium, Cypriani quem nec vos 
unquam infamare potuistis. Nam quodam in loco ad Antonia- 
num hoc modo scripsit : ' Additum est etiam Novatiano tunc scri- 
bente et quod scripserat, sua voce recitante, et Moyse, tunc con- 
fessore nunc jam martyre subscribente, ut lapsis infirmis et in 
exitu constitutis pax daretur; quae litterae per totum mundum 
missae sunt, et in notitiam ecclesiis omnibus perlatae sunt'. 
Quid ais, Semproniane frater? Novatianus haec scripsit, et ut 
obsequium merae voluntatis adjungeret, etiam scripta recitavit. 
Testis est ejus dextera, testis quae scripsit, manus: testis lingua, 
quae legit" (n. 5). 

"Sed poenitenti, inquies, (Semproniane frater), peccata di- 
mittis, cum tantum in baptismate tibi liceat relaxare peccatum. — 
Non mihi plane, sed Deo soli, qui et in baptismate donat admis- 
sum, et poenitentium lacrymas non repellit. Ceterum quod ego 
facio, id non meo jure, sed Domini ... Quare sive baptiza- 
mus, sive ad poenitentiam cogimus, seu veniam peccatoribus fe- 
laxamus, Christo id auctore tractamus. Tibi videndum est, an 
Christus hoc possit, an Christus hoc fecerit" (n. 7). 

"Si poenitentibus remissio peccatorum dari potuit, ais, (Semp- 
proniane frater), baptisma non fuit necessarium. — Insultissima 
comparatio ! Baptismus enim sacramentum est dominicae passio- 

nis: poenitentium venia, meritum confitentis" (n. 8), i. e., bap- 
tismus et poenitentia suum eifectum producunt ex opere operato, 
sed ex parte poenitentis plus requiritur ad remissionem obti- 
nendam per absolutionem, quam per baptismum. Aliunde bap- 
tismus est pro infidelibus, poenitentiae sacramentum autem est 
pro christianis lapsis. Ideoque non recte arguebant novatiani. 

"Videamus deinde quid dicas (Semproniane) : 'Si Deus 
saepius jubet hominem poenitere, inquis, saepius peccare per- 
mittit'. — Quid ais? Ergo qui saepius remedium criminis mon- 
strat, crimen ostendit? Et medicus ille cum curat, assidue vul- 
nerari docet? Deus nec peccare vult hominem semel, et tamen 
liberat a peccato. Nec utique cum liberat, peccatum docet; 
sicut nec qui ab incendio liberat, in saxa compellit. Aliud est 
de periculo liberari, aliud ad periculum cogi . . . Quod si, ut 
ais, ad peccatum cogitur, cui poenitentiae medicina monstratur; 
quid tandem facturus est, cui poenitentia ipsa praecluditur ; cui 
desperato remedio totum vulnus operitur; cui ex integro vitae 
aditus denegatur?" (n. 9). 

S. Pacianus, quando pervenit ad exegesim verborum, "Quo- 
rum solveritis ..." haec scripsit memoranda verba: "Quo- 
rum solveritis", inquit; omnino nihil excipit. "Quaecumque", 
inquit: "vel magna, vel modica" (n. 12). 

Mihi displicet non posse totam illam epistolam III sanctissi- 
mi Praesulis exscribere. Sed praedicta sufficiant, tam ad ever- 
tendos rigoristas illos exaggeratos, quam ad catholicam doctri- 
nam solide probandam et confirmandam. 

4) S. Ambrosius fuit alter ex Patribus, qui multum adlabo- 
rarunt in impugnanda haeresi novatiana. S. Doctor pariter re- 
jicit novatianorum distinctionem peccatorum in gravia et levia, 
id est, in irremissibilia et remissibilia : "Sed aiunt (Novatiani) 
se exceptis gravioribus criminibus, relaxare veniam leviori- 
bus . . . Sed Deus distinctionem non facit, qui misericordiam 
suam promisit omnibus et relaxandi licentiam sacerdotibus suis 
sine uUa exceptione concessit"®^. "Evidentissime Domini prae- 
dicatione mandatum est etiam gravissimi criminis reis, si ex toto 
corde et manifesta confessione peccati poenitentiam gerant, sa- 
cramenti caelestis refundendam gratiam**®^. 



81 M. P. L., 16, 469. 
82Ibid., col. 501. 

6) S. Cyprianus omnes lapsos sine ulla exceptione, hortatur ad 
poenitentiam et confessionem : "Confiteantur singuli, quaeso 
vos, fratres dilectissimi, delictum suum, dum adhuc qui deliquit 
in saeculo est, dum admitti confessio ejus potest, dum satisfactio 
et remissio (facta) per sacerdotes apud Dominum grata est"®^. 
Sed hanc hortationem numquam fecisset, si putasset clavium po- 
testatem limitatam fuisse. Ergo. — In epistola 55, ad Antonia- 
num, S. Martyr statuit a Domino "per sacerdotes ejus pacem 
posse concedi", atque post mortem exomologesim non esse, ideo- 
que vult ut vere poenitentes in ecclesiam admittantur : "Quodsi 
invenimus, — ihquit, — a poenitentia agenda neminem debere pro- 
hiberi et deprecantibus atque exorantibus Domini misericordiam, 
secundum quod ille misericors et pius est, per sacerdotes ejus 
pacem posse concedi, admittendus est plangentium gemitus et 
poenitentiae fructus dolentibus non est negandus. Et quia apud 
inferos confessio non est, nec exomologesis fieri potest, qui ex 
toto corde poenituerint et rogaverint, in ecclesiam debent interim 
suscipi et in Domino reservari". Juxta S. Cyprianum, recipi 
debent vere poenitentes. Sed non adesset hujusmodi obligatio, 
si Ecclesia non posset absolvere ab omni peccato. Praelati enim 
. dicere possent : volumus, sed non possumus. 

6) Origenes etiam nescivit uUam clavium restrictionem. Ait 
enim: "Utilem esse post quantacumque peccata poenitentiam 
sciemus, ut praeterquam quod plurimorum facinorum poenae 
non luemus, aliqua etiam spes pro bene deinde gestis supersit, 
etiamsi sexenta prius flagitia admissa sint"**. — ^Docet adulterium 
per poenitentiam purgari posse; et quidem non semel, sed 
pluries: "Apud christianos si adulterium fuerit admissum, non 
est praeceptum, ut adulter vel adultera corporali interitu pu- 
niantur ... Nunc non infertur poena corpori, nec purgatio 
peccati per corporale supplicium constat, sed per poeniten- 
tiam . . . Quod si aliquis, qui forte praeventus est in hujus- 
modi peccatis, admonitus nunc verbo Dei, ad auxilium confugiat 
poenitentiae, ut, semel, admisit, secundo non faciat aut, si se- 
cundo aut etiam tertio praeventus est, ultra non addat"®*^. 

Ex exscriptis ergo patet pro Origene non adfuisse peccatum 
aliquod irremissibile. 



8»De Lapsis, cap. 29. 84 m. P. 13, 1178. ssibid. 12. 532. 

Aliquam tamen creant difficultatem haec Origenis verba: 
"Nescio quomodo nonnulli sibi arrogantes ea, quae sacerdotalem 
dignitatem superant, fortasse neque callentes sacerdotalem scien- 
tiam, gloriantur, quasi possint etiam idololatriam condonare et 
adulterium et fomicationem dimittere, quasi preces pro iis, qui 
talia ausi sunt, luant etiam peccata ad mortem"**. Sed Origines 
non intendit denegare sacerdotem posse hujusmodi peccata re- 
mittere. Unice intendit retundere nonnuUorum sacerdotum 
nimiam facilitatem in condonando delicta illa. Non enim exigere 
videbantur ii sacerdotes canonicam poenitentiam ; et haec praxis 
Origeni non placuit, proindeque severe ac exaggerate locutus 
est. Alio tamen in loco (Migne, P. G. L., tom. 11, col. 987) 
statuit etiam libidinosos recipi posse, licet tardius: ''Christiani 
ut perditos et Deo mortuos lugent eos, qui libidine aut quovis 
alio crimine dejecti sunt; eosdem vero quasi a mortuis excitatos 
ducunt, si eam morum mutationem fecerint, quae rationi con- 
venit; tardius tamen admittuntur quam qui primo recipiuntur; 
et quia post mortem professam religionem lapsi sunt, ob omni 
posthac dignitate et praefectura in ecclesia arcentur". Non ergo 
"poenitus desperandum est. Possibile namque est, ut, si forte 
resipiscat, qui devoratus est, rurstun possit evomi sicut Jonas"'^. 

7) Didascalia Apostolorum commendat episcopo ut praedicet 
poenitentiam peccantibus, utque recipiat poenitentes, quicumque 
sint, dummodo vere poeniteat eos: "Uniuscujusque curam 
habeto episcopus, et eorum qui non peccaverunt, ut maneant, 
sicut sunt, sine peccatis; et eorum, qui peccaverunt, ut poeni- 
tentiam agant, iisque remissionem peccatorum dato ... Tu 
ergo, episcope, doce et corrige et solve per remissionem, et 
cognosce locum tuum quasi locum Dei omnipotentis, et quod 
accepisti potestatem remittendi; nam vobis, episcopi, dictum est r 
Quodcumque ligaveritis . . . (cap. 18). "Via autem pacis est 
Salvator noster, qui et dicit nobis : Dimittite, et dimittetur vobis 
(Lc. 6, 37), hoc est, date remissionem, et recipietis . . . Si ergo 
non remiseris his, qui peccaverunt, quomodo recipies? Nonne 
e contra per os tuum te conligas, dicens remisisse, et non re- 
misisti, sed interf ecisti ? Qui enim de ecclesia pellit eum, qui 
convertitur, interficit eum pessime et sanguinem ejus efFundit 
sine misericordia . . . non attendens ad misericordiam Domini 



8«Ibid. 11, 527. «Ibid. 12, 355. 

et reminiscens eam, quae super poenitentes est, bonitatem ejus, 
nec hac in re tamquam exemplar sumens eos, qui in multitudine 
peccatorum in poenitentia acceperunt remissionem a Deo" (cap. 
21). Episcopi ergo potestatem habent remissionem conferendi 
peccatorum, et hanc exercere debent super quaecutnque peccata, 
dummodo peccatorem vere poeniteat, nec timere debent in hoc 
faciendo, quia sic sibi proponunt tamquam exemplar Deum, qui 
omnibus, nemine excepto, benigne parcet. 

8) 5*. Augustinus, hortatur fideles ne audiant eos, ''qui negant 
Ecclesiam Dei omnia posse peccata dimittere'' (Migne, P. L., 
tom. 40, col. 308). Et in scrmone 362 (Migne, P. L., tom. 39, 
col. 1559), dicit quod talia dicentes ^'exclusi sunt ab Ecclesia, 
et haeretici facti sunt. In qmbuscumque peccatis non perdit 
viscera pia mater Ecclesia''. 

9) Pro S. Gelasio, Papa, nullum datur peccatum irremissibile. 
"Nullum est quippe peccatum, pro quo aut non oret Ecclesia 
remittendo, aut quod, data sibi divinitus potestate, desistentibus 
ab eodem non possit absolvere vel poenitentibus relaxare, cui 
dicitur: Quaecumque dimiseritis super terram . . . In quibus- 
cumque omnia sunt, quantacumque et qualiacumque sint" (Migne, 
P. L., tom. 59, col. 105). 

10) S. Joannes Chrysostomus in universalitate clavium innixus 
"pronuntiare non dubitavit: Licet millies poenitentiam egeris 
(et relapsus fueris), accede" ad me, ut refert Socraies (Migne, 
67, 726). Idem S. Doctor ab adversariis accusatur de eo "quod 
licentiam peccantibus praebeat sic docens: "Si iterum peccasti, 
poeniteat iterum; et quoties peccaveris, veni ad me, ego te 
sanabo"*'. 

11) Persuasus de eadem veritate papa Caelestinus I horret de 
impia praxi denegandi absolutionem moribundis in executionem 
mandata a nonnuUis episcopis, et dicit: "Quovis tempore non 
est deneganda poenitentia postulanti''**. 

12) S. Fulgentius, colligens in unum dicta SS. Patrum atque 
praxim Ecdesiae, dicit : "Qui non credit intra Ecclesiam catho- 
licam cuncta relaxari posse peccata, ipse sibi remissionem de- 
negat, si de hoc saeculo in eadem impoenitentis cordis duritia 
perseverans ab ecclesiastica societate discedat"*^. 



Mlbid. 103, 111. *>Lib. 1, Dc Remission. pcccat, cap. 23. 

»Ibid.50, 431. 

Deo favente, haeresis illorum rigoristanim exaggeratorum 
mortua est, atque Concilia, Patres et scritores ecclesiastici sub- 
sequentes nonnisi repetunt universalitatem clavium Ecclesiae, 
quae iterum redidit ad pacificam possessionem suae veritatis. 
Sic in Libris Poenitentialibus sine uUa haesitatione determinatur 
poenitentia imponenda pro peccatis, quaecumque sint, a christianis 
commissis. — Papa Joannes XIX, 2i, 1024-33, in sua epistola 17 
ad Hugonem, episcopum antissidorenseip, ait: "NuUum in 
Ecclesia catholica majus potest esse nefas, quam existimare ali- 
cujus naevum criminis, praecipue poenitentis, quod non queat 
dissolvere concessa Petro a Domino clavis". 

13) Scholastici de universalitate clavium agunt, dum dispu- 
tant de obligatione confitendi ; haec enim includit alteram, quia 
"confessio, — ^ut ait S. Augustinus, — est per quam latens morbus 
spe z/^nio^, aperitur" (Cfr. S. Theol., divi Thomae, SuppL, q. 7, 
a. 1). 

Sic Alexander HcUensis tenet "quod omne genus peccati est 
confitendum, sicut praecipitur in Decretali; unde et peccata 
cordis, oris et operis"®^. — Et ibid., q. 4, disputat de peccatis 
alienis, et dicit "quod non debemus confiteri peccata aliena.. 
nisi in casu, sc, quatenus sint circumstantiae proprii peccati ; et 
tunc ita quod nuUo modo fiat proditio alicujus (personae) cri- 
minis". — Quoad peccata venialia dicit ,quod "quamvis . . . de 
ratione sui generis non sit necesse confiteri illa, utile tamen est, 
quia poena illis debita minuitur ex vi clavium. Et etiam aliae 
sunt utilitates, sc, cautela contra lapsum in mortale et conser- 
vatio puritatis animae"'*^. Sed homo "tenetur ea (peccata 
venialia) confiteri, quando dubium est de aliquo (peccato), utrum 
sit veniale vel mortale" (Ibid.). 

5. Bonaventura tenet quod "omnis agens poenitentiam super 
culpam, quamvis grdvissimam, inveniat veniam a Deo"®', et rigo- 
ristarum exaggeratorum sententiam vocat errorem, qui error 
"pessimus error est et crudelissimus . . . quia claudit viscera 
divinae misericordiae ; et tunc omnes peccatores, vel fere omnes 
cogeret desperare"***. — In suo Breviloquio^^, S. Doctor super- 



»1 Sum. Theol., part. IV, q. 77, membro 2, a. 3. 

»2 Ibid. a. 5. 

»3 Qiiaracchi, tom. IV, pag. 334. 

wibid. pag. 333. 

»5 Quaracchi, a. 1896, pag. 320 s. 

exaltat Christi Pontificis summam clamentiam; "et sunima cla- 
mentia Pontificis superexcedit omnia peccata humana, qualia- 
cumque et quantacumque et quotiescumque fuerint perpetrata: 
hinc est, quod peccantes suscipere ad veniam est ipsius Ponti- 
ficis clementissimi, non semel nec bis, sed quotiescumque sup- 
pliciter imploraverint clementiam Dei. Et quod clementia divina 
tunc vere et suppliciter imploratur, quando intervenit poeniten- 
tiae lamentum ; et ad hoc potest homo convertere se, quandiu est 
in statu praesentis vitae, quia vertibilis est in bonum et in ma- 
lum; hinc est, quod quantumcumque et quandocumque et quo- 
tiescumque peccator peccaverit, et poenitentiae Sacramentum 
potest habere refugium, per quod sibi fiat remissio peccatorum". 
NuUum ergo excipit peccatum S. Doctor, nuUumque praesentis 
vitae momentum. 

Angelicus Doctor non tantum probat doctrinam catholicam 
de universalitate clavium, sed etiam obligationem omnia peccata 
confitendi pulcherrima et clara comparatione perlustrat ex arte 
medica desumpta. Ait enim, quando expendit quaestionem, 
"Utrum oporteat confessionem esse integram'*: "Respondeo di- 
cendum, quod in medicina corporali oportet, quod medicus non 
unum solum morbum, contra quem medicinam dare debet, 
cognoscat, sed etiam universaliter totam habitudinem ipsius in- 
firmi, eo quod unus morbus ex adjunctione alterius aggravatur, 
et medicina quae uni morbo competeret, alteri documentum 
praestaret; et similiter est in peccatis, quia unum aggravatur ex 
adjunctione alterius; et illud quod uni peccato esset conveniens, 
alteri incentivum praestaret, cum quandoque aliquis contrariis 
peccatis infectus sit, ut Gregorius in Pastorali (part. 3, cap. 3) 
docet. Et ideo de necessitate confessionis est, quod homo omnia 
peccata confiteatur, quae in memoria habet: quod si non faciat, 
non est confessio, sed confessionis simulatio"®®. 

Ven. Scotus eamdem tenet doctrinam ac praecedentes doctores 
in ejus scriptis, sc. Oxoniensi et Parisiensi, Sent. IV, dist. 17, 
ubi agit de confessione. 

Conc. Lateranense IV, ad quod omnes Scholastici recurrunt 
quando de conf essione disputant, statuit : "Si post susceptionem 
baptismi quisque lapsus fuerit in peccatum, per veram potest 
semper poenitentiam recuperari"®^. NuUus excipitur peccator, 

»« SuppL, q. 9, a. 2 in c. ^ Denz.-Ban., n. 430. 

nullumque peccatum. — In Decr. pro Armenis de sacramento 
Poenitentiae simpliciter dicitur:. "Effectus hujus sacramenti est 
absolutio a peccatis""®. — Conc. Tridentinum nobis refert quod 
"Novatianos remittendi potestatem olim pertinaciter negantes**, 
magna ratione Ecclesia catholica tamquam haereticos explosit 
atque condemnavit"****. — ^Et tandem in novissimo Codice Juris 
Canonici consecratur nostra constantissima doctrina de univer- 
salitate clavium hisce verbis: "In poenitentiae sacramento . . . 
remittuntur peccata post baptismum commissa'* (Can. 870). 
Praeterea, reiteratur obligatio "omnia" peccata, nondum con- 
fessa, confitendi (Cfr. Can. 901). 

Scholion L — Hic quaerere liceat: quaenam peccata confiteri 
debeat homo? Cum Codice Juris Canonici (can. 901 et s.) qui, 
repraesentat simul et confirmat antiquam doctrinam, responde- 
tur: 

a) Homo confiteri debet omnia peccata mortalia, nondum 
accusata, et quorum meminit. — Praeterea, confiteri debet omnes 
circumstantias, quae mutant speciem peccatorum. 

b) Potest homo, et utile valde est, coniiteri peccata jam re- 
missa, nec non peccata venialia. 

Scholion II, — De praecipuis diMcultoHbus quae fieri solent 
contra universalitatem clavium. 

I. DiMcultates ex S, Scriptura, 

(a) Christus dixit blasphemiam contra Spiritum Sanctum 
non remitti neque in hoc neque in futuro saeculo (Mt. 12, 31). 

i?^j/>.— Blasphemia illa, quae alia non est nisi pertinax negatio 
notae veritatis, aut, secundum alios, impoenitentia finalis, quam- 
vis hoc non verisimile sit, quia Dominus contra pharisaeos ar- 
guebat, qui negabant clare pluriesque probatum characterem 
messianicum Domini, ut videre est in cap. 12 S. Matthaei, ex 
quo desumitur objectio; blasphemia illa, inquam, non remittitur, 
dist.: ex defectu potestatis vel voluntatis in Deo ejusve mini- 
stris, neg. ; ex defectu sincerae poenitentiae in peccatore, conc. 
Sed hic defectus nil facit contra clavium universalitatem, ut 
patet; ergo. 



»8 Ibid. n. 699. 

•^Quia immerito restringentes. 

i«>Denz.-Ban., n. 894. 

(b) Juxta S. Paulum, apostatas "impossibile est . . . rursus 
renovare ad poenitentiam" (Hebr. 6, 4.). 

Resp, — I. — Impossibile est ut renoventur per baptismum, quia 
baptismus initerabilis est. 

II. — Impossibile est ut renoventur per poenitentiae sacramen- 
tum, dist.: Impossibile est metaphysice, adeo ut apostatae illi 
converti et in meliorem frugem mutari nequeant, neg. ; nam 
omnes theologi et philosophi sani tenent hominem, quamdiu est 
in hac praesenti vita, vertibilem esse et in bonum et in malum. — 
Impossibile est moraliter seu valde diMcile, conc; hoc tamen 
non est, quia Deus ejusque ministri nequeant vel nolint reno- 
vare per poenitentiam apostatas, sed quia hujusmodi apostatae 
pertinaciter gratiae resistunt, et ad veram poenitentiam redire 
nolunt. Haec ergo objectio pariter nil facit contra clavium po- 
testatem. 

(c) Juxta ipsum S. Paulum, "voluntarie peccantibus . . . post 
acceptam notitiam veritatis, jam non relinquitur pro peccatis 
hostia, terribilis autem quaedam expectatio judicii" (Hebr. 10, 
26). 

Resp, — ^Eis non relinquitur hostia, si pertinaces sint in apo- 
stasia, quia voluntarie sunt extra Ecclesiam catholicam, quam 
norunt esse veram, et quidem unice veram, ideoque voluntarie 
sunt extra viam salutis; si autem ad Ecclesiam redeant, cer- 
tissime habent iterum hostiam, quia sunt iterum Ecclesiae mem- 
bra viva, ideoque omnium bonorum ejus spiritualium participes 
sunt, sicut antea. Eorum ergo malum et infelicitas pendent ab 
eorumdum propria voluntate, non autem a defectu vel carentia 
clavium ex parte Ecclesiae. 

(d) "Qui scit fratrem suum peccare peccatum non ad mor- 
tem, petat, et dabitur ei vita peccanti non ad mortem. Est 
peccatum ad mortem, non pro illo dico, ut roget quis" (I Joan. 
5, 16). 

Resp. — In primis statuendum est, quid intelligatur per pecca- 
tum ad mortem, nam adest aliqua disceptatio circa hoc punc- 
tum. Juxta quosdam, hujusmodi peccatum ad mortem est im- 
poenitentia finalis; juxta alios, praesertim modemos, peccatum 
illud est peccatum infidelitatis, quo negatur Qiristi Domini nostri 
divinitas. Haec ultima sententia conformior sacro textui vide- 
tur, quia in toto cap. 5, S. Joannes de fide in Christum Dominum 

loquitur. Qui ergo fidem rejicit in Christum bene notum, quan- 
tum humana fragilitas sinit, committit peccatum illud ad mortem. 

Quidquid sit, peccatum illud ad mortem irremissibile non est 
ex defectu potestatis clavium, sed ex defectu seu carentia debitae 
dispositionis in peccatore, ratione ejusdem resistentiae contra 
divinam gratiam. — Praeterea, S. Joannes non dicit peccatum 
illud ad mortem irremissibile esse, sed tantummodo declaret in 
casu non obligare praeceptum orandi pro proximo, "Est pecca- 
tum ad mortem, non pro illo dico, ut roget quis", ait dilectus 
Discipulus, i. e., declarat peccatorem tale peccatum committen- 
tem publicis Ecclesiae suffragiis privatum esse (sicut hodie sunt 
excommunicati) propter peccati enormitatem. Sed haec pri- 
vatio atque haec cessatio obligationis orandi perdurat tantum- 
modo, usque dum peccator ille suam deponit pravam volun- 
tatem, qua deposita, iterum peccator ille membrum vivum Eccle- 
siae incipit esse, ideoque iterum capax est beneficiorum Ecclesiae. 
Clavium ergo potestas intacta remanet. Quare nec «haec objectio 
valet aliquid contra clavium universalitatem. 

N. B. — Difficultates supra relatae sunt praecipuae difficultates 
ex divina Scriptura desumptae; atque solutiones datae sunt so- 
lutiones communiter a PP. et theologis propositae^®^. 

Ex hujusmodi solutionibus, hoc principium regens deduci 
potest: peccatum hoc est irremissibile, dicit aliquis. Respon- 
deas: dist. : est irremissibile ex defectu clazHum, quasi claves 
nil possint super peccatum illud, neg. ; est irremissibile, i. e., 
remissu valde difficile, propter defectum debitae dispositionis in 
peccatore, quatenus, sc, pertinaciter gratiae resistit, conc. 

II. Difficultates ex SS. Patribus. 

Quoad difficultates ex SS. Patribus desumptas cum cl. Pesch}^^ 
notes : 

"a) Patres simpliciter repetunt verba Scripturae supra relata, 
quo in casu explicatio jam proposita est adhibenda. 

b) Interdum historice tantum referunt quaedam peccata de 
facto non remitti, non propter defectum potestatis clavium, sed 
quia tales peccatores non sunt dispositi ad recipiendam abso- 
lutionem. 



101 Cfr. V. g., Hurter, Theol. Spec, tom. III, CCXLII; Pesch, Prael. 
Dogm., vol. VII, P. II, pag. 15; Tanquerey, De Poenit, n. 32. 
i02PraeI. Dogm., vol. VII, P. II, pag. 22. 

c) Non raro difficultatem magnam conversionis efferunt. 

d) Saepe quoque dicunt peccatum aliquod esse irremissibile, 
quia propter enormitatem suam meretur non remitti." 

Hisce animadversionibus addenda videtur haec alia: Saepe 
PP. loquuntur de poenitentia publica et canonica, quae nonnisi 
semel concedi solebat, ut fere uno ore PP. ipsi testantur. Sed 
haec poenitentia probe distinguenda est a poenitentia privata et 
secreta, quae concedebatur quotiescumque necessaria erat, ut jam- 
docet Origenes: "In gravioribus . . . criminibus (pro quibus 
publica poenitentia statuta erat) semel tantum poenitentiae con- 
ceditur locus; ista vero communia, quae frequenter incurrimus, 
semper poenitentiam recipiunt et sine intermissione redimun- 
tur"^®^ Et in homil., 2, in Ps. 37, 19 ; Migne, 12, 1336, Origenes 
hortatur peccatorem ut vadat ad confessarium peritum et mise- 
ricordem, eique pandat secreto proprium peccatum, et paratus sit 
ad proprium languorem exponendum "in conventu totius eccle- 
siae", si sic faciendum putaverit confessarius. Ergo duplex erat 
confessio: altera secreta, altera publica; et confessio secreta 
frequentior erat quam publica. Quando quis ergo objiciat con- 
fessionem semel peractam fuisse in antiquitate, distinguendum 
est inter poenitentiam publicam et poenitentiam secretam; et sic 
solvetur difficultas. 

ARTICULUS VI. 
Clavium potestas est potestas judicialis. 

Vidimus omne prorsus peccatum, nullo excepto, deleri posse 
per clavium potestatem. Nunc nobis inquirendum est quomodo 
exerceatur hujusmodi potestas. Quod non exerceatur modo 
gratioso, sed modo judiciali apparebit tum ex S. Scriptura tum 
ex S. Traditione. 

(A) Probatur ex S, Scriptura. — (a)Dominus ait: "Quorum 
remiseritis peccata, remittuntur eis; et quorum retinueritis, re- 
tenta sunt". Apostoli ergo, juxta hanc dominicam concessionem, 
unum ex iis duobus facere potuerunt: a) remittere seu delere 
peccatum aut; b) retinere, seu absolvere nolle positive, i. e., non 
absolvere propter aliquod motivum. Sed hanc facultatem non 
potuerunt Apostoli, immo non debuerunt, exercere pro lubitu, 
quia non erant causa principalis remissionis, sed erant tantum- 



108 M. P. 12, 561. 

modo ministri Christi (I Cor. 4, 1), proindeque eam exercere 
debebant prudenter, i. e., judicare debebant quando liganda sint 
peccata, quando vero solvenda. Ideoque prius instituere de- 
bebant causam, seu inquirere debebant numerum et gravitatem 
peccatorum, nec non dispositiones poenitentis, ad hoc ut postea 
justam ferre sententiam possent absolutionis vel retentionis; 
secus injustitiam commiterent, quia vel indignum admitterent 
vel dignum repellerent. Ergo Apostoli, si digne clavium pote- 
statem exercere voluerunt, judicialiter procedere debuerunt, vi 
compulsi ipsius facultatis concessae. 

(b) 5". Paulus in damnatione incestuosi (I Cor. 5, 3 sq.) pro- 
cedit judicialiter : ''judicavi", — ait Apostolus, — "eum qui sic ope- 
ratus est". Et postquam vidit emendationem peccatoris illius, 
et non prius, eiun restituit Ecclesiae unitati (II Cor. 6, sq.). 
Itaque non pro lubitu, sed judicialiter procedere debet qui 
clavium potestate gaudet, ideoque clavium potestas judicialis est. 

(B) Traditione. — (a) 5". Polycarpus, in sua epist. ad Philip., 
cap. 6, vult ut "presbyteri sint . . . non severi nimis in judicio". 
Ergo, juxta S. Polycarpum, sacerdotes judices sunt. Sed sacer- 
dotes, qua sacerdotes, aliud non exercent judicium, nisi judicium 
quod exercetur super peccatores per clavium potestatem; ergo 
clavium potestas est potestas judicialis. 

(b) Didascalia Apostolorum ad episcopos aiunt: "Oportet . . . 
episcopi, secundum Scripturas vos judicare peccatores" (Lib. 2, 
cap. 15). Quando aliquis peccator ejectus est extra Ecclesiam, 
praecipitur ibid. episcopo admittere peccatorem, praevio tamen 
examine: "Tu, episcope, jube eum intrare, et examine facto, 
an poenitentiam agat ac dignus sit, qui in ecclesiam recipiatur, 
impone ei dies jejunii secundum delictum ejus" (Ibid. cap. 16). 
Procedit ergo juridice praesul in admittendis peccatoribus; ergo 
clavium potestas est judicialis. 

(c) Origenes S. Pauli actionem contra incestuosum corin- 
thium vocat "sententiam" (Migne, P. G. L. tom. 12, col. 1369). 
Ergo, juxta Origenem, S. Paulus processit juridice. Juridice 
pariter procedit episcopus quando agit de peccatis: "Nos, — ^ait 
Origenes, — episcopi arguentis iracundiam ferre non possumus, 
sed indignanter accipimus, illum furorem, qui Dei esse dicitur, 
arguentem nos quomodo tolerabimus" ? (Ibid.) 



Digitized by 



Google 



De Clavium Potestatis Existentia Atqu^ Natura, 109 

(d) Idem probatur ex institutione tribunalis poenitentialis. 
**Indt a primis saeculis, — ^ait Pesch,**** — in ecclesia exsistebat 
tribunal poenitentiale cum suis judicibus, testibus, legibus, poenis; 
et pro hoc instituto provocabant ad verba Domini Mt. 18, 18 
et Jo. 20, 23. Ita TertuU. (Apolog. c. 39; M. 1, 468), Const. 
apost. (1. 2, c. 11 sq.; M. 1, 611), S. Ambros. (De Poen. 1, 1, 
c. 2. n. 7; M. 16, 468). 5". Hieron. (Ep. 14, n. 8; M. 22, 352), 
S. August. (De civ. Dei 1. 20, c. 9; M. 41, 672), S. Greg. M. 
(Hom. 26 in evang. 1. 2, n. 9; M. 76, 1199). Cfr. Frank, Buss- 
diziplin 1. 2. Ergo vetus ecclesia intelligebat illis temporibus 
sibi traditam esse potestatem judicialem". In Cons. apost. 1. c, 
inter alia legitur: "In ecclesia sede (episcope) sermonem fa- 
ciens, ut qui potestatem habeas judicandi eos, qui peccaverunt. 
Quoniam vobis episcopis dictum est: Quodcumque ligaveri- 
tis . . . . Judica igitur, episcope, potestate fretus tamquam 
Deus". 

(e) Eadem veritas confirmatur ex controversia catholicorum 
cum montanistis. — Catholici enim inquisitionem instituebant de 
peccatis eorumque gravitate, nec non de peccatoris dispositio- 
nibus, ad hoc ut majores vel minores imponeret satisfactiones. 
Montanistae vero eamdem inquisitionem faciebant ad conclu- 
dendum utrum peccata commissa remissibilia aut irremissibilia 
essent. Ergo tam catholici quam montanistae persuasi erant de 
charactere judiciali clavium potestatis. 

(f) Conc. laodicenum, cap. 2, statuit peccatoribus, qui "se a 
malis perfecte convertunt, tempore poenitentiae eis pro delicti 
proportione dato . . . offerre communionem". Pro delicti pro- 
portione tempus illud poenitentiae datum est. Ergo prius facta 
fuit inquisitio de delicto atque de delicti gravitate, seu prius 
ecclesiastica auctoritas judicium instituit. Simile quid statuit 
Conc. Carthaginense III, can. 31: "Poenitentibus secundum 
peccatorum differentiam episcopi arbitrio poenitentiae tempora 
decernantur". 

(g) 5*. Hilarius dicit: "Ad terrorem autem metus maximi, 
quo in praesens omnes continentur, immobile severitatis judicium 
praemisit, ut quos in terris ligaverint . . . et quos solverint . . . 
hi apostolicae conditione sententiae in caelis quoque aut soluti 
sint aut ligati"^®*. 



iwPrael. Dogm., vol. VII, P. II, pag. 47. 1<»M. P. 9, 1021. 

(h) 5*. Joannes Chrysostomus stupet super hanc caelestem 
potestatem judiciariam sacerdotibus impertitam : "Sacerdotis 
solium in caelis coUocattmi est, et caelestia administrandi habet 
potestatem. Quis haec dicit? Ipse caelorum rex: Quaecum- 
que enim ligaveritis ... A terra judicandi principalem aucto- 
ritatem sumit caelum. Nam judex (sacerdos) sedet in terra, 
Dominus sequitur servum, et quidquid hic in inferioribus judi- 
caverit, hoc in supremis comprobat"^**'. — Eamdem profert doc- 
trinam S. Doctor in suo opere De Sacerdotio, lib. 3: "Quae- 
cumque inferne sacerdotes faciunt, eadem Deus supeme con- 
firmat, servorumque sententiam, ipse Dominus ratam facit . . . 
Omne judicium dedit Pater Filio, videoque ipsum omne illis 
(sacerdotibus) traditum a Filio esse"^®^. 

(i) 5*. Hieronymus abhorret quidquam sinistri de episcopis 
dicere, nam "claves regni caelorum habentes quodammodo ante 
diem judicii judicant"^^®. 

(j) Similiter se expressit 5*. Gregorius Magnus de Apostolis 
et episcopis: "Principatum supemi judicii sortiuntur, ut vice 
Dei quibusdam peccata retineant, quibusdam relaxent . . . Ecce 
qui districtum Dei judicium metuunt, animamm judices fiunt 
et alios damnant vel liberant ... Grandis honor, sed grave 
pondus . . . causae ergo pensandae sunt, et tunc ligandi atque 
solvendi potestas exercenda. Videndum est quae culpa prae- 
cessit, aut quae sit poenitentia secuta post culpam, ut quos om- 
nipotens Deus per compunctionis gratiam visitat, illos pastoris 
sententia absolvat"^®®. 

(k) Theodoretus ait: "Sicut sacerdos lepram dijudicat, ita 
oportet ipsum et judicem esse peccatorum animae" (Q. 15 in 
Exod.). 

(1) Cum Patribus idem sentiunt Scholastici, quamvis non 
loquantur nisi incidenter, ut ita dicam. 

Ita, V. g., Petrus Lombardus supponit tamquam ab omnibus 
admissum sacerdotem judicem esse, et magis agit de qualitatibus 
hujusmodi judicis, ubi quaerit: "Qualis esse debeat judex 
ecclesiasticus" (Sent. IV, dist. 19) ; et per S. Augustinum probat 
quod "debeat esse sacerdos, qui alios ligat et solvit, discretus 
sc, et justus". 

Alexander Haiensis^^^, loquendo de poenitente dicit : "Debet 
confiteri (peccatum), sicut habet in conscientia, et relinquere 
judicio sacerdotis". — Et ibid., q. 78, m. 1, a. 1, dicit sacerdotis 
potestatem dicere "efficaciam et judicium". 

S. Thomas^^^ tenet quod "judex in foro conscientiae non est 
nisi sacerdos, qui habet potestatem ligandi et solvendi". 

5. Bonaventura colligit doctrinam de hoc puncto in suo Brevi' 
loquio, p. VI, cap. X, n. 5, hisce verbis: "Postremo, quia in 
curatione nostra manifestari debet ipsius Christi judicis recta 
justitia; et ipsius in propria persona non est judicare ante judi- 
cium ultimum et finale : ideo ad particularia judicia ante finem 
judices debuit constituere. Et quia judices isti inter Deum offen- 
sum et hominem offendentem sunt quasi intermediarii et pro- 
ximi Christo et praepositi populo; Domino autem illi praecipue 
ministerio consecrati, sc., sacerdotes: ideo omnibus in sacerdotali 
ordine constitutis et solis datur potestas duplicis clavis, sc, clavis 
scientiae ad discernendum, et clavis, quae est potestas ligandi 
et solvendi, ad dijudicandum et absolutionis beneficium impen- 
dendum". 

Ven. Duns Scotus, allegatis verbis: Quorum remiseritis . . . 
dicit: "Ibi . . . Christus dedit Apostolis et omnibus sacerdo- 
tibus potestatem judicandi peccata . . . Isti (Apostoli et sa- 
cerdotes) facti sunt judices in isto (conscientiae) foro"^^^. 

Optima igitur ratione S. Conc. Tridentinum, vestigia praemens 
tam S. Scripturae quam Traditionis, declarat quod Christus Do- 
minus "ante hoc (poenitentiae) tribunal tamquam reos sisti voluit 
peccatores baptizatos, si justificari velint"**'; "Quia Dominus 
noster Jesus Christus, e terris ascensurus in caelos, sacerdotes 
sui ipsius vicarios reliquit, tamquam praesides et judices . . . 
qui pro potestate cl^vium remissionis aut retentionis peccatorum 
sententiam pronuntient"***. — Docet, praeterea, S. Conc, "quod 
absolutio sacerdotis . . . non est solum nudum ministerium vel 
annuntiandi Evangelium vel declarandi remissa esse peccata: 
sed ad instar actus judicialis, quo ab ipso velut a judice sen- 

tentia pronuntiatur''^^*. Et ne uUum remaneat dubium de cha- 
ractere judiciali absolutionis» rem definitive ac dogmatice ab- 
solvit, sequenti canone 9 sessionis XXIV: ''S. q. d. absolutiQ- 
nem sacramentalem sacerdotis non esse actum judicialem . . . 
A. S.''. — ^Ultimo tandem, in Gxlice Juris Canonid, can. 870, 
docet Ecclesia peccatorum remissionem conferri ''per judicia- 
lem absolutionem". 

SCHOLION. — De tribunali poenitentiae atque de tribuncUi 
externo, maxime civUi. 

Utrumque tribunal in eo convenit quod adsunt judices, accu- 
satores, testes,^ rei atque causae; judices tenentur causam in- 
stituere, justamque dicere sententiam. Sed differt: 1) Poeni- 
tentia est tribunal intemum pro foro conscientiae, aliud est mefe 
extemum; 2) poenitentia est directe in bonum individui, aliud 
autem est directe in bonum societatis; 3) Poenitentia reddit in- 
nocentiam peccatori eumque justificat, i. e., eum facit justum, 
aliud vero reum tantummodo declarat innocentem; 4) In poe- 
nitentia poenitens ipse simul est accusator, reus atque testis, in 
aliis autem tribunalibus ita non est, ut omnes norunt. 

ARTICULUS VII. 
Clavium potestas est potestas necessaria. 

Qavium charactere judiciali superius exposito, ad complen- 
dum et concludendum studium de clavium potestate, discuti debet 
alia eammdem clavium qualitas, sc., ejus necessitas. In hoc 
ultimo articulo investigandum est, utmm peccator teneatur re- 
cursum facere ad claves ut peccatomm veniam obtineat, an ipsi 
libemm tantum sit hujusmodi facere recursum. 

Protestantes, nonnuUi saltem ex Angiicanis et Ritualistis, 
tenent utile esse ad claves recurrere, sed non necessaritun ; at 
contra est doctrina catholica quae sic exprimi potest: 

Ad veniam peccdtorum obtinendam non tantum utile est ad 
claves recurrere, sed etiam necessarium sive re sive scUtem voto. 

Explicatur: (a) I>e utilitate nuUa est quaestio, cum tum a 
catholicis tum a protestantibus (saltem ab eminentioribus et 
sanioribus) agnoscatur. 

(b) Quaestio est de necessitate. Et cum catholica Ecclesia 
tenendum est recursum illum necessarium esse tum necessitate 

praecepti, quatenus sc, si omittatur culpabiliter salus non obti- 
netur, tum necessitate medii, quatenus sc., salus obtineri nequit 
alio medio, si quis mortale peccatum commisit post baptismum 
susceptum. 

(c) Dicitur: siu£ re sive saltem voto; nam aliquando impos- 
sibilis est recursus ad sacerdotes jurisdictionem habentes, et 
tunc, juxta catholicam doctrinam, sufficit votum, i. e., voluntas 
submittendi propria peccata clavibus cum actu perfectae con- 
tritionis. 

Probatur propositum. (A) Scriptura, (a) "Quorum remise- 
ritis peccata, remittuntur eis ; quorum retinueritis, retenta sunt", 
i. e., Si vos remittitis, Ego remitto; si vos retinetis, si vos non 
impertimini absolutionem, Ego non impertior. Itaque haec verba 
includunt tamquam necessaritmi recursum ad Ecclesiae mini- 
stros, si peccator vult salutem obtinere. Hic est obvius sensus 
praecitati textus: Commisisti mortale peccatum? Recurras ad 
Ecclesiae ministros, secus Deus non te absolvet. Ergo "praeter 
absolutionem nuUum aliud medium independens justificationis 
exsistit", ut cl. Jesch verbis utar"«. Etenim si sic non intelli- 
guntur Domini verba, potestas coUata simpliciter vana est et 
illusoria. 

Obj. — Possum actum perfectae contritionis perficere. 

Resp. — Potes, divina adjuvante gratia, quae nuUi denegatur. 
Sed in actu perfectae caritatis includitur necessario voluntas 
confitendi seu ad claves recurrendi, quia hujusmodi actus in- 
cludit voluntatem Domini praecepta et voluntatem servandi. 
Sed voluntas est ut ad ministros ejus recurras. Ergo. 

Attamen non requiritur votum explicitum, i. e., non requiritur 
ut peragas actum specialem quo exprimas voluntatem tua peccata 
clavibus subjiciendi, quamvis hunc actum perficere specialem 
valde laudabile sit; sed non teneris, quia nuUibi, quanttmi scio, 
pntecipitur hujusmodi actus. Sufficit proinde votum implicitum, 
i. e., generalis voluntas faciendi quod Deus praecipit ad salutem 
obtinendam. 

Obj. — Hujusmodi recursus est nimis durus. 

Resp. — Ita est, sed vitari nequit, quia Deus praecipit; ideo- 
que untmi ex iis duobus, quando peccatum mortale committi- 

tur : aut recursum f acere, saltem in voto, ad claves aut damnari. 
Non datur medium. 

Sed prosequamur probationem. 

(b) Per praefata verba Apostoli eorumque successores con- 
stituti sunt judices in regno Dei. Sed in omni regno bene ordi- 
nato causae deferendae sunt, et quidem necessario, non tantum 
libere, ad judices regni. Ergo causae occurrentes in regno 
Christi sunt deferendae ad judices ejus, ad Apostolos sc., aut 
ad eorum successores, nisi quis dicere velit regnum Christi in~ 
ordinatum esse. Quod absit! Ergo necessarius est recursu& 
ad claves, peccato mortale interveniente. 

Obj. — Recursus esset revera necessarius, si Dominus locutu& 
fuisset modo negativo: Si non remittitis, non remittam . . . Sed 
locutus est modo positivo seu affirmativo: Si quorum remittiti& 
peccata .... 

Resp. — Conc. Dominum locutum fuisse modo positivo; sed 
neg. recursum non esse necessarium. Nam eo ipso quod rex 
aliquis tribunal constituit, satis superque demonstrat causaa 
tractari debere apud illud tribunal constitutum, secus tribunal 
esset supervacaneum. Sed Dominus verbis: Si quorum re- 
miseritis peccata . . . tribunal constituit. Ergo. 

Praeterea, haec necessitas confirmatur verbis promissionis :: 
"Quaecumque ligaveritis, erunt ligata". Ergo necesse est ut 
omnia deferantur peccata ad sacerdotis tribunal, ad hoc ut ipse 
videat quaenam solvenda, quaenam vero liganda sint^^^. 

(B) Trad. — Patres atque antiqui scriptores ecclesiastici nee 
non Concilia de necessitate clavium egerunt, dum disputarunt. 
de necessitate confessionis seu exomologesis. Cur autem sic se 
geserint, deduci potest ex Tertulliano^^^ exomologesim defi- 
niente: "Exomologesis est petitio veniae, qua qui petit venianii 
delictum confitetur". Posita ergo in tuto necessitate veniae, in 
tuto ponitur pariter necessitas auctoritatis veniam concedentis ;. 
nam, ut ipse TertuUianus ait, "frustra agetur poenitentia, si 
caret venia"^^®. Haec autem venia obtinetur a Deo per auctori- 
tatem Ecclesiae, seu praelatorum ipsius, ut patebit ex sequen- 
tibus. 

/. — Patres Apostolici. 

Patres Apostolici loquuntur quidem de confessione, sed non 
constat utrum loquantur de confessione soli Deo facta, an de 
confessione apud sacerdotes. — Non constat etiam utrum loquan- 
tur de confessione, ut ita dicam, devotionis, an de confessione 
sacramentali stricte dicta. 

In Didache statuitur: "In ecclesia confiteberis peccata tua, 
neque accedes ad orationem cum conscientia mala"^**. "Die 
dominica autem convenientes frangite panem et gratias agite, 
postquam delicta vestra confessi estis, ut sit mundum sacrificium 
vestrum"^*^. Hic commendatur confessio, et proponitur tam- 
quam medium purificatiohis. Hoc medium est necessarium, 
sicut necessarium est ut conscientia sit munda mundumque sacri- 
ficium. Sed numquid agitur hic de confessione sacramentali ? 
Non sunt concordes auctores circa hoc punctum. Etenim, juxta 
Tixeront^^^y illa confessio, cum facienda sit "in ecclesia", est 
aliquid quasi-oMciale, ideoque facienda est coram ministro eccle- 
siae; juxta Tanquerey, "nil prohibet quin praefata verba de 
confessione sacramentali intelligantur"^^' ; Pesch citat Didache 
pro confessione sacramentali, quamvis agnoscit non apparere, 
"utrum confessio facienda sit hominibus an soli Deo"^^*; juxta 
Pohle-Preus, citata verba Didache intelligi possunt de confes- 
sione coram ministro, quamvis character sacramentalis non pro- 
betur per illam auctoritatem, quia silet de absolutione*^** ; juxta 
D'Ales, confessio illa erat pro primis christianis quod est con- 
fieor Deo in missa dictiun, i. e., generalis quaedam confessio**®. 
Cum ergo auctores non sint concordes, nec auctoritas illa in se 
clara sit, quod deduci potest, ut mihi videtur, est hoc: tunc 
temporis extitisse aliquam confessionem externam, eamque fuisse 
consideratam tamquam necessariam. 

Eodem modo interpretanda esse videtur auctoritas epistolae 
auctoris, sic dicti Pseudo-Barnabae, cum auctor adhibeat eadem 
verba, exceptis verbis "In ecclesia". 

Hermas in suo opere cui titulus "Pastor", loquitur etiam de 
confessione, sed non dicit cuinam peccata sint aperienda, nec de 
absolutione loquitur^'^. 

S. Clemens Romanus corinthios rebelles inducit ad confessio- 
nem, ejusdemque necessitatem eis patefacit, dicens: ''Melius 
enim est homini peccata sua confiteri quam indurare cor 
suum"***. — Cuinam facienda sit confessio insinuat hisce exhor- 
tatoriis verbis ad duces rebellionis dictis: ''Vos igitur qui se- 
ditionis fundamenta jecistis in obedientia subditi stote presby- 
teris, et correctionem eorum suscipite in poenitentiam"***. 

//. — Patres posteriores. 

Quod vago proposuerunt modo Patres Aposiolici, disserte a 
sequentibus Patribus asseritur, sc., ad salutem conquerendam post 
peccatum mortale commissum necessarium esst confugere ad 
confessionem sacramentalem seu recursum facere ad clavium 
potestatem. 

(a) 5*. Irenaeus habet exomologesim tamquam medium sa- 
lutis necessarium, ejusdem omissionem tamquam causam per- 
ditionis. Hoc luculenter patet ex facto quod refert de mulieri- 
bus a Marco ejusque discipulis seductis: mulieres quae pecca- 
tum suum confessae sunt, Deo et Ecclesiae reconciliatae sunt; 
mulieres autem quae ita non fecerunt, desperarunt "a vita 
Dei"^'**. Ergo, juxta S. Irenaeum, exomologesis, confessio seu 
recursus ad clavium potestatem est res necessaria ad salutem 
obtinendam. 

(b) Argumentum fortissimiun in favorem necessitatis ad 
claves recursus est institutio poenitenticUium tribunalium. — ^Ad 
quid instituere hujusmodi tribunalia, si necessarius non fuisset 
ad claves recursus? Ad quid se submittere hujusmodi proces- 
sibus laboriosis, duris et verecundia afficientibus? Hoc insti- 
tutum luce clarius probat fidem in necessitatem ad claves re- 
cursus, fidem, inquam, tam praelatorum quam etiam subdi- 
torum. 

(c) Tertullianus ad urgendam necessitatem exomologesis pro- 
ponit exemplum atque praxim infirmorum corporalium, necnon 
damnationis poenam: "Exomologesis . . . disciplina est . . • 

ingemiscere, lacrimari, mugire . . . presbyteris advohi . . . Ple- 
rosque tamen hoc opus ut publicationem sui aut suffugere aut 
de die in diem differre praesumo, pudoris magis memores quam 
salutis, velut illi qui in partibus verecundioribus corporis con- 
tracta vexatione conscientiam medentium vitant et ita cum eru- 
bescentia sua pereunt. Grande plane emolumentum verecun- 
diae occultatio delicti pollicetur . . . An melius est damnatum 
latere quam palam absolvif*^^^. Sicut ergo necessarium est cor- 
poralem infirmitatem medico pandere ad corporalem salutem 
obtinendam, ita necesse est spiritualem infinnitatem, peccatum, 
sc., spirituali medico, presbytero, sc., manifestare ad obtinen- 
dam spiritualem salutem per absolutionem. Recursus ergo ad 
absolutionem necessarius est. 

(d) Origenes pariter docet ad poenam fugiendam atque ad 
salutem obtinendam necessarium omnino esse ut homo conii- 
teatur cuncta peccata, etiam cogitationes pravas: "Si pecca- 
verit, inquit (propheta) . . . pronuntiet peccatum . . . Est ali- 
quod in hoc mirabile secretum, quod jubet pronuntiare pecca- 
tum. Etenim omni genere pronuntianda sunt et in puhlicum 
proferenda cuncta, quae gerimus. Si quid in occulto gerimus, 
si quid in sermone solo vel etiam intra cogitationum secreta com- 
missimus, cuncta necesse est publicare, cuncta proferri . . . Dic 
tu, inquit, iniquitates tuas prior, ut justificeris . . . Vide ergo, 
quia pronuntiare peccatum remissionem peccati meretur. Prae- 
ventus enim diabolus in accusatione (quam facere intendit contra 
nos in hora mortis nostrae), ultra nos accusare non poterit, et 
si nostri simus accusatores, proficit nobis ad salutem; si vero 
expectemus, ut a diabolo accusemur, accusatio illa cedit nobis 
in poenam; habebit enim socios in gehenna, quos convicerit 
criminum socios"*'*. Necesse est ergo ad remissionem obtinen- 
dam proprium peccatum manifestare; quod tunc fit, "cum lavat 
peccator in lacrimis stratum suum, et fiunt ei lacrimae panes 
die ac nocte, et cum non erubescit sc^erdoti Domini indicare 
peccatum et quaerere medicinam""'. 

(e) Lactantius ita necessariam putat confessionem pro chri- 
stianis lapsis, sicut necessaria pro judaeis circumcisio fuit: 
"Ob hanc causam Deus circumcisionem judaeis praecipiendo 

nudari pudendam corpofis. partem jussit, ut hoc argumento nos 
admoneret ne involutum pectus haberemus, i, e., ne quod pu- 
dendum facimus intra conscientiae secreta velemus . . . Volens 
enim vitae ac saluti nostrae pro aeterna sua pietate consulere 
poenitentiam nobis in iUa circumcisione proposuit, ut, si cor 
nudaverimus, i. e., si peccata confessi, satis Deo fecerimus, 
veniam consequemur, quae contumacibus et admissa sua celan- 
tibus denegatur ab eo, qui non f aciem sicut homo sed intima 
et arcana pectoris intuetur"***. 

(f) S. Basilius hanc regulam statuit: "Servanda est ratio 
eadem in peccatorum confessione, quae in detegendis corporis 
morbis. Ut igitur corporis morbos non omnibus patefaciunt 
homines nec quibusvis, sed iiS, qui horum curandorum periti 
sunt, ita etiam peccatorum confessio fieri debet apud eos vide- 
Hcet, qui ea curare possunt""**. Facienda est ergo confessio; 
et "necesse est iis peccata confiteri, quibus credita est dispen- 
satio mysteriorum"^^**, i. e., episcopis et sacerdotibus. 

(g) S. Pacianus, sicut TertuUianus, peccatoribus proponit 
exemplum eorum qui corporaUbus detinentur infirmitatibus, eos- 
demque pecc?ito.res exhortatur ut vulneratam conscientiam sacer- 
doti detegant, ne pereant, sic clare docens necessitatem ad 
clavium recursus : "Quid f acis tu,- — inquit sanctus,— qui decipis 
sacerdotem ? Qui aut ignorantem f aUis aut non ad plenum 
scientem probandi difficultate confundis. Rogo ergo vos, 
fratres, etiam pro periculo meo, per iUum Dominum, quem 
occulta non faUunt, desinite vulneratam tegere conscientiam. 
Prudentes aegri medicos non verentur, ne in occultis quidem 
partibus etiam secaturos, etiam perusturos . . . Peccator ti- 
mebit? Peccator erubescet perpetuam vitam praesenti pudore 
mercari? Et ofFerenti manus Domino vulnera mala tecta sub- 
ducet? Et habet aUquid, quod in iUo erubescat, qui Dominum 
laesit? An sic iUi meUus est perire, ne tu pudore timidus sine 
pudore moriaris, non faciens pudori locum, plus de detrimento 
ejus acquiras, cui pro te meUus est perire"?^'^ 

Obj. — Sed aUquis dicere potest: Si occulte pecco, occulte 
petere possum veniam a Domino, quin recurrere tenear ad 
claves. 

Resp, — Etiam in hoc casu teneris recurrere ad claves, juxta 
Patres. li enim exigunt hujusmodi recursum etiam quando 
agitur de simplici prava cogitatione. Sic, v. g., docet S. Cy- 
prianus loquens de sacrificatis et libellaticis, qui sua delicta con- 
literi nolebant. "Quanto et fide majores et timore meliores sunt, 
qui, quamvis nullo sacrificii aut libelli facinore constricti, quo- 
niam tamen de hoc vel cogitaverunt, hoc ipsum apud sacerdotes 
Dei dolenter et simpliciter confitentes exomologesim conscien- 
tiae faciant"*'®. — Paulo supra Origenem audivimus dicentem 
necesse esse cuncta publicari, etiam illa quae "intra cogitationum 
secreta commisimus.". — ^5*. Hieronymus etiam hujusmodi doc- 
trinam tradit: "Si quem serpens diabolus occulte momordit et 
nuUo conscio eum peccati veneno infecerit, si tacuerit, qui per- 
cussus est, et non egerit poenitentiam nec vulnus suum fratri 
et magistro voluerit confiteri, magister et frater, qui linguam 
habent ad curandum facile ei prodesse non poterunt. Si enim 
erubescat aegrotus vulnus medico confiteri, quod ignorat, me- 
dicina non curat""®. — Similiter 5*. Augustinus: "Nemo sibi 
dicat: Occulte ago (poenitentiam), apud Deum ago; novit 
Deus qui mihi ignoscat, quia in corde meo ago. Ergo sine causa 
dictum est: Quae solveritis in terra, soluta erunt in caelo? 
Ergo sine causa sunt claves datae Ecclesiae Dei? Frustramus 
evangelium? Frustramus verba Christi? Promittimus vobis, 
quod ille negat? Nonne nos decipimus" ?^*^. Juxta SS. Patres 
ergo, necessarium est recurrere ad claves, etiam quando agitur 
de occultissimis peccatis, quemadmodum sunt cogitationes. 

(h) Sozomeni verba de necessitate recursus ad claves brevia 
quidem sunt, sed succosa. Ait enim: "In petenda venia pecca- 
torum necessario confiteri pportet"**^. 

(i) Pari modo 5*. Leo Magnus necessitatem docet: "Multi- 
plex, — ^ait, — misericordia Dei ita lapsibus subvenit humanis, ut 
non solum per baptismi gratiam, sed etiam per poenitentiae me- 
dicinam spes vitae reparetur aeternae, ut, qui regenerationis 
dona violassent, proprio se judicio condemnantes, ad remissio- 
nem criminum pervenirent, ut indulgentis Dei nisi supplicatio- 
nibus sacerdotum nequeat obtineri"^^^. Commisso ergo peccato 
mortali, aut recursus fit ad claves aut damnatio incurritur. 



138 De Lapsis, cap. 28. i« M. P. 67, 1459. 

18» M. P. 23, 1296. 142 M. P. 54, 1011. 

(j) Ideo S. Joannes Chrysostotnus nos admonet ne despicia- 
mus superexcelsam sacerdotibus commissam potestatem ligandi 
atque solvendi: ''Insania enim manifesta est, tantum princi- 
patum despicere, sme quo neque satutem, neque promissa bona 
consequi possumus"^^. 

Respondetur ad nonnullas objectiones, 

Ex praecitatis auctoritatibus, dare constat SS. Patres neces- 
sarium considerasse ad clavium recursum. Sed aliquando apud 
SS. Patres nonnullae phases occurrunt, quas adversarii objicere 
solent tamquam sacerdotis munus et ministerium exdudentes. 
Dicunt Patres, v. g,, ut peccator confiteatur Deo, immo soli Deo. 

Sed hisce verbis non excluditur sacerdotis munus et ministe- 
rium. Si enim hoc asseratur, asseritur Patres sibi contradicere, 
et quidem aperte, quod nemo sanae mentis dicere potest, quia 
Patres generatim sunt Ituninaria magna sdentifica. 

Praeterea, quod aliquis Pater sibi contradicat, transeat; in- 
fallibilis enim non est. Sed quod tota traditio sibi contradicat, 
impossibile est, quia hoc esset contra Ecclesiae infallibilitatem 
et indefectibilitatem a Christo promissas; tunc enim portae in- 
feri praevalerent contra Ecclesiam, et Christi Domini nostri 
verba nihil valerent. Quis autem hoc asserere potest jure 
meritoque? 

Multoties illis verbis SS. Patres indicare ac docere intendunt 
primario Deo et secundario sacerdoti peccatorem peccata con- 
fiteri : "Confitere, — ^inquit Anastasius Sinaita, De Sacra Synaxi, 
— ^peccata tua Christo per sacerdotem"^**. — Et Egbertus ebora- 
censis praescribit peccatori: ''Confiteatur Deo malefacta sua, 
ut sacerdos sciat, quam poenitentiam ipsi imponere debeat"^". — 
Joannes Jejunaior, Constantinopolitanus Patriarcha, confessario 
mandat ut sic peccatorem alloquatur: "Spiritualis fili, ego 
confessionem tuam primario et praecipue non recipio, nec tibi 
absolutionem concedo, sed per me Deus" ...**•. Quamvis 
ergo primario confessio Domino fiat, non tamen excluditur 
sacerdos. 



148 M. P. 48, 643. 

i**In auct Cambefisii, tom. 1, edit. Paris, pag. 890. 
14« Mansi, Colect Conc, tom. 12, col. 232. 

i4«Apud Hurter, Comp. Thcol. Spcc, «tom. 3, ubi legere potest plura 
alia testimonia. 

Aliquando etiam verbis "Confitearis Deo, confitearis soli Deo", 
Patres nonnisi excludere volunt publicam conf essionem : "Non 
te, — ait 5*. Chrysostomus ad peccatorem, — ^non te in theatrum 
conservorum duco, neque hominibus peccata revelare cogo"**^. 
Et alio in loco ait: ''Non tibi dico, ut ea (peccata tua) tam* 
quam pompam in publicum proferas, neque ut apud alios te 
accuses, sed ut pareas prophetae dicenti: Revela Domino viam 
tuam''^^". Excluduntur ergo conservi tantum, i. e., ii qui potesta- 
tem non habent; non tamen excluditur sacerdos; nam, ut ipse 
S. Chrysostomus ait, ''ne, quia peccasti, te pudeat accedere (ad 
sacerdotem) ; immo ob hoc ipsum accede. Nemo enim dicit: 
Quia ulcus habeo, medicum non accerseo, neque pharmacum 
accipio; immo ob hoc ipsum maxime et medici advocandi sunt 
et pharmacorum vim requirere opus est. Scimus etiam nos 
(sacerdotes) ignoscere, quia et ipsi aliis peccatis obnoxii. Ideo 
namque Deus non angelos dedit nobis doctores neque Gabrielem 
desuper mittens ipsum gregi praefecit, sed ex ipso ovili pastores 
assumit, ex ovibus gregis ducem, qui ad ignoscendum subditis 
pronus sit et iniiTmitatem propriam expendens non insurgat ad- 
versus gregarios"***. Igitur sacerdotem non excludas, sed 
''sacerdoti vulnus manifesta", ut ait ipse Chrysostomus^^. 

Contra necessitatem recurrendi ad claves objici solet etiam, 
a) casus Nectarii, episcopi constantinopolitani, b) Gratiani 
dictum. 

Casus Nectarii. 

Sozomenus (Migne, P. G. L., tom. 67, col. 1468) et Socrates 
(Migne, tom. 67, col. 616) referunt Nectarium abrogasse pres- 
byterum poenitentiarium; et ex hoc facto concludunt adversarii 
cum Calvino "confitendi ritum"***, seu totam confessionem sacra- 
mentalem abrogasse. Haec tamen conclusio latius patet quam 
praemissa. 

Etenim poenitentiarii munus erat recipere confessiones se- 
cretas, et deinde statuere utrum f acienda esset conf essio publica, 
necne. Attamen non omnes confessiones secretas ipse solus 
audiebat; ''ad hoc enim in magnis ecclesiis unus presbyter non 



"7M. P. 48, 746. 150 M. P. 49, 64. 

"8M. P. 63, 216. iwjnst, lib. 3, cap. 4, n. 7. 

i«M. P. 63, 463. 

fuisset sufficiens"*"'. Sed ad eum accedere tenebantur "qui 
canonici criminis rei erant, a quo absolvi non poterant a quo- 
cumque sacerdote sed a solo poenitentiario ; itaque secundum 
nostrum modum loquendi ipse solus poterat absolvere a casibus 
reservatis*'"*. Hanc reservationem, hanc facultatem statuendi 
confessiones publicas sustulit Nectarius, et nihil amplius. Itaque 
tempore Nectarii fideles poterant ad quemcumque confessarium 
recurrere pro confessione, quae confessio tunc temporis ac 
deinceps secreta fuit, ut constat ex 5*. Chrysostomo, successore 
Nectarii, et ex 5. Nilo, S. Joannis Chrysostomi discipulo^*^*. 

Dictum Gratiani, 

Gratianus refert suo tempore duplicem adfuisse de confessio- 
nis necessitate sententiam: "Quidam Deo solummodo confiteri 
debere peccata dicunt, ut Graeci. Quidam vero sacerdotibus 
confitenda esse percensent, ut tota fere sancta Ecclesia"^**^. 

In primis auctores rejiciunt tamquam falsum illud quod Gra- 
tianus asserit de Graecis. Etenim in historia nuUum apparet 
vestigium disputationis hac de re Latinos inter et Graecos. Cum 
ex altera parte, asserat Gratianus totam fere sanctam Ecclesiam 
sustinuisse necessitatem sacerdotibus confitendi, concludi potest 
nonnuUos tantum auctores contrarium sustinuisse. Quinam sint 
illi auctores adhuc ignoratur. Sed certe magni nominis non 
sunt, cum eorum dictum evanuerit, et evanescere debebat, quia 
contra se habet totam traditionem, tam latinam sc, quam grae- 
cam, cujus specimen supra datum est. 

Neque catena traditionis interrupta est sequentibus saeculis. 
Nam "nuUi omnino theologi sunt, qui non doceant peccatoribus 
christianis confessionem necessariam esse ad salutem"^°*. 

Inter Scholasticos, audiatur ultimus omnium ratione temporis, 
licet non meriti, V, /. D. Scotus, qui docet: "Confessionem 
sacramentalem esse ad salutem necessariam semper ab orbe re- 
dempto fuit catholica veritas et ejus assertio contraria fuit 
haeretica""^. 



i52Pesch, Praelect. Dogtn., vol. VII, P. II, pag. 191. 
158 ibid. 

154 M. P. 79, 495. 

155 De Poenit. dist. 1, cap. 90. 
isepesch, 1. c, pag. 182. 

157 Lib. IV Sent., dist. 17. 

N. B. — Citare volui Ven, /. D. Scotum prae ceteris Schola- 
sticis, ut videatur recte no agere nonnullos theologos, qui viden- 
tur Ven. Drem.- proponere taniquam adversum, aliquatenus 
saltem, catholicae veritati de confessionis necessitate. Quod 
omnino injuste peragitur. Quaestio enim a Ven. Scoto exagitata 
est omnino diversa. Etenim non agit de necessitate confessionis, 
sed de probatione necessitatis. 

Statuta veritate nostra modo supra relato ex ipso Ven. Scoto, 
Dr. Marianus investigat, in lib. IV Sent., dist. 17, q. unica, utrum 
confessionis sacramentalis praeceptum contineatur in sancto 
Evangelio "explicite", seu, utrum Dominus "immediate et evi- 
denter" proposuerit hujusmodi praeceptum sacram^entalis con- 
fessionis, ita ut ex solis verbis S. Scripturae, sine ullo recursu 
ad Traditionem, probari possit hujusmodi praeceptum. Sic pro- 
positae quaestioni respondet Ven. Scotus negative. Explicite, 
immediate et evidenter "data est potestas Apostolis, et in eis 
omnibus sacerdotibus, remittendi peccata". Sed idem dici non 
potest de divino praecepto confessionis, quod impositum est 
indirecte tantum: nam "nulli committitur potestas judiciaria et 
arbitraria (quam sc, exercet aliquis per modum arbitri), nisi 
alicui imponatur necessitas submittendi se sibi; sed Sacerdoti 
per te committitur hujusmodi potestas in causa peccati; ergo 
alicui ut reo imponitur necessitas submittendi se arbitrio ejus", 
secus confessiarius revera "nullam auctoritatem judicandi ha- 
beret, si iste (reus) posset judicari, si voluerit, et non judicari, 
si noluerit". Necessitas clare patet ex Traditione. 

Ven. ergo Scotus tenet praeceptum divinum positivum et ne- 
cessitatem confessionis probari ex S. Scriptura simul cum divina 
Traditione. Propter hoc acriter reprehenditur Ven. Dr. a non- 
nullis theologis, v, g., ab Estio et a Pesch. 

Estius^^^ calumniatur Scotum dicens: "Scotus vero cum 
dixisset sacramentum poenitentiae fuisse institutum a Christo, 
non tamquam necessarium, sed tamquam utile, postea subdit 
quod qui teneret confessionem solum esse de praecepto Eccle- 
siae, non posset faciliter impugnari, licet rationabilius sit dicere 
quod sit de jure divino". Scotus non dicit poenitentiae sacra- 
mentum institutum esse tamquam utile, sed expresse dicit neces- 
sarium esse ad salutem. Audivimus Scotum ipsum.-^Praeterea, 



issSent. IV. dist. 17, § 7. 

non dicit faciliter impugnari non posse sententiam de praecepto 
ecclesiastico, immo de facto et strenue sententiam illam tribus 
rationibus refutat : a) "quia Eixlesia non attentasset tam arduum 
praeceptum imponere omnibus Christianis, nisi esset praeceptum 
divinum", b) quia "si haec opinio vera esset» videretur quod 
Papa non teneretur confiteri, quia sicut habetur Extra, de ver- 
borum significatione, Exiit qui seminat, non habet imperium par 
in parem'^ et c) "quia non invenitur ubi ab Ecclesia imponatur 
istud praeceptum*'. Sibi objicit Ven. Dr. Conc. Lateranense. 
Et ad hoc respondet longe ante Augustinum et Ambrosium 
aliosque multos praedicasse "confessionem valde esse necessa- 
riam". Et tandem concludit "fundamentum" divini praecepti 
confessionis sacramentalis contineri in verbis S. Joannis» cap. 
20: Quorum remiseritis peccata, remittuntur eis . . . Scotus 
igitur nihil dicit quod dissonet ab Ecclesiae doctrina, et conse- 
quenter Estius nihil aliud fecit nisi Ven. Scotum calumniari. 

Pesch^^^, adductis argumentis "ex S. Scriptura", concludit: 
"Unde immerito Scotus dubitat, num ex S. Scriptura suMcienter 
possit necessitas confessionis probari . . . Recte autem dicit 
Suarez ante conc. trid. Scoti loquendi modum tolerati po- 
tuisse . . ." Sed vel ipse Pesch non adducit verba S. Scripturae 
explicite, immediate et evidenter hujusmodi necessitatem atque 
praeceptum sacramentalis confessionis imponentia. Procedit 
Pesch modo arguitivo et deductivo : arguit ex collatione clavium. 
Quae methodus est methodus Ven. Scoti. Ideoque immerito 
Pesch invehit in Scotum. Immerito etiam contra Ven. Scottun 
citatur Conc. Trid. ; nam Conc. Trid. unit verba S. Scripturae 
cum S. Traditione. Ait enim: "Ex institutione sacramenti 
poenitentiae jam explicata universa Ecclesia semper intellexit 
institutum esse etiam a Domino integram peccatorum confessio- 
nem et omnibus post baptismum lapsis jure divino necessa- 
riam"^®^. Christus Dominus dedit clavium potestatem sacerdo- 
tibus, eosque "praesides et judices" constituit. Constat ex altera 
parte "sacerdotes judicium hoc incognita causa exercere non 
potuisse". Ex his duobus factis Ecclesia collegit necessitatem 
confitendi omnia peccata mortalia necnon et circumstantias pecca- 
torum mutantes speciem: "Ex his colligitur, oportere a poeni- 
tentibus omnia peccata mortalia . . . in confessione recen- 



W9De Poenit, pag. 177. i«) Denz.-Ban., n. 899. 

"Digitized by VjOOQIC 



De Clavium PotesUUis Existentia Atque Natura. 125 

seri . . . Colligitur praeterea, etiam eas circumstantias in con- 
fessione explicandas esse, quae speciem peccati mutant"**^ 
Eodem modo se exprimit S. G>nc., quando loquitur de prae- 
cepto imposito a G>nc. Lateranensi: ''Neque enim per Latera- 
nense concilium Ecclesia statuit, ut Christi iideles confiteantur, 
quod jure divino necessarium et institutum esse intellexerat, sed 
ut praeceptum confessionis semel in anno . . . impleretur"***. 
Non ergo Conc. Trid. dicit necessitatem et praeceptum divinum 
confessionis sacramentalis proposita fuisse a Christo Domino 
explicite, immediate et evidenter, immo Conc. recurrit ad Eccle- 
siae intellectum. Uno verbo: Trid. probat praefatas veritates 
ex S. Scriptura simul et ex Traditione. Haec autem methodus 
fuit methodus a Ven. Scoto in probatione earumdem veritatum, 
ideoque nulla adest pugna inter S. Conc. Trid. et Ven. Scotum. 

Concludam hanc quaestionem de Ven. Scoto verbis Pohle- 
Preuss^^, quibus optime exprimitur veritas relate ad divinam 
institutionem et necessitatem sacramentalis confessionis, necnon 
modus cogitandi Ven. Scoti (quamvis hoc ultimum minime in- 
tendatur a Pohle-Preuss) circa praecitata puncta: "It (the 
divine institution and necessity of confession) cannot be proved 
directly; but an indirect argument may be construed upon the 
basis of what the Bible teaches in regard to the power of the 
keys". Ex potestate clavium ergo probatur indirecte et necessi- 
tas et praeceptum confessionis sacramentalis. Ideoque etiam 
post Conc. Trid. jure meritoque reprobari nequit argumentatio 
Ven. Scoti, cum adsint auctores modemi, qui candide confitean- 
tur idem quod ante Conc. Trid. Ven. Scotus fassus est. 

Contra universalem seu catholicam doctrinam de necessitate 
confessionis insurrexerunt Wicleff, Petrus de Osma, et Prote- 
stantes. Sed Ecclesia, vigil divinae revelationis custos, rejecit 
atque condemnavit praefatorum hominum placita, atque seryavit 
integram tectamque doctrinam Christi. — Martinus V damnavit 
sequentem Wicleffi propositionem : "Si homo fuerit debite con- 
tritus, onrnis confessio exterior est sibi superflua et inutilis"***. — 
Sixtus IV postea damnavit hos Petri de Osma errores: "Pec- 
cata mortalia, quantum ad culpam et poenam alterius saeculi. 



1« Denz.-BatL, ibid. i«» Dc Pocnit., pag. 187. 

delentur per solam cordis contritionem, sine ordine ad claves"^^^, 
"Pravae cogitationes confiteri non debent, sed displiscentia de- 
lentur, sine ordine ad claves"^^^. Confessio ergo est necessaria, 
etiam quando quis contritionem habet. — Tandem Conc. Trid. 
contra Protestantes definivit eamdem doctrinam, dicens: "S. 
q. negaverit conf essionem sacramentalem vel institutam vel ad 
salutem necessariam esse jure divino . . . A. S."^*^. Recursus 
ergo ad claves, commisso post baptismum peccato mortali, 
necessarius est ad salutem. 

CONCLUSIO. 

Deo dante, hac in Dissertatione, poenitentiae, tum quatenus 
est sacramentum tum quatenus virtus est, definitio aliquantulum 
evoluta fuit. — Deinde statutus est sensus, sub quo "clavium po- 
testas" assumi intendebatur. — Investigatae sunt, praeterea, cla- 
vium potestatis promissio et coUatio. — ^Tandem clavium pote- 
statis qualitates consideratae sunt, videlicet, clavium potestatis 
permanentia, hujus potestatis differentia a potestate baptizandi 
atque a potestate praedicandi, clavium potestatis character re- 
missivus necnon judicialis, ejusdemque potestatis universalitas 
atque necessitas. 

Gratias igitur agamus Domino nostro Jesu Christo, qui est 
"Samaritanus ille" piissimus, qui "spoliatum videns hominem et 
atrociter sauciatum, miserationis affectu competiens, medicinam 
attulit efficacem, qua curatis ipsius vulneribus, ac plena reddita 
sanitate, in sui principium, a quo descendens ab Jerusalem de- 
viaverat, finaliter reduceretur" (Ven. J. D. Scotus, in Lib. IV 
sent., Praefat., apud Vives, tom. 16, pag. 8). 



16« Ibid., n. 724. 
iwibid., n. 726. 
^«''Ibid., n. 916. 

LAUS DEO. 



AUCTORIS VITA. 

Die 13 Jjintvirii a. 1888, in civitate Ang[elopolitana (vulgq 
Puebla), Mexici, natus sum. In oitbolicis sabolis ejusdem civt^ 
tatis instractioni elementari operam dejcii. Deinde per tres annos 
studui apud Seminarium Palafoxianum in eadem civitate situm. 
Ab a. 1906 admissus sum in Ordinem Francisc^num, in Pro- 
vincia SS. Apo^t. Pfstri et Pauli, .Queretari, Mex., ubi natura* 
libus scientiis et Philosoph}ae,.ayp> per tre^ annos, S. TbeoIogia§ 
studui. Romae curriculum theQlogicum complevi» necfion sacram 
tpnsuram sacrosque ordines reeepi ; presb^^er creatus f ui die 4 
Aprilis a. 1916. Ibidem pro Lectoratu in S. TheolQgia pbtinendo 
per duos annos studui; sed ob mundiale belhim Romam reli^ 
qui, perrexique Argentinam» ubi ex mandato Rmi. Patris Gene- 
ralis O. F. M., Fr. Serapbini Cimini es^mnini subjectus sum ad 
Lectoris titulum accipiendum, quem, die S4 Dec. a. 1915, ob- 
tinui. Deinde apud S. Barbaram, Calif., confratres meos in 
exilium missos S. Theologiam sacramque Eloquentiam doeui 
per duos annos, ab a. 1916; quibu§ expletis, Washingtonium 
petivi, atque in ALMA UNIVERSITATE CATHOLICA 
iterum S. Theologiae operam dedi sub t)r. Fr. Josepho Daniele 
Kennedy, O. P., et, per annum, Rev. . Kdmifndo Shanahan, 
S. T. D., ac Juri Canonico sub Mons. Philippo Bemardini, U. 
J. D. Praefatis cl. Doctoribus gratum meum animum Ubenter 
pando propter eortundem amabilitatem erga me. ALMA UNI- 
VERSITAS CATHpLICA me agnovit tamquam Baccalaureum 
ob titulum Lectoris quem habebam, ac Licentiati gradum in 
S. T. mihi conferre dignita est die 8 Junii a. 1919. 

I. 
De iide tenendum est omnia Sacramenta Novae Legis f uisse, 
saltem mediate» a Christo Domino instituta, et certum videtur 
omnia pariter fuisse ab eodem Domino immediate instituta. 

w. 

Quamvis nullus inveniatur ante saeculum XII, qui explicite 
septem, et septem tantum sacramenta enumeraverit, attamen pro- 
bari potest eadem in usu fuisse ab Ecciesiae initio. 

III. 
Sacramenta a Christo instituta minime spectari possunt tam- 
quam mera putaque symbola et memorialia. 

IV. 
Sacramenta Novae. Legis gratiam causant quam significant, 
ipsamque obicem non ponentibus conferunt ex opere operato. 

V. 

Triplex Baptismi, Confirmationis et Ordinis effectus enume- 
ratur: gratia sanctificans, gratia habitualis atque character. 

VI. 

Ad validam ? sacramentorum administrationem requiritur in- 
tentio vere intema, virtualis saltem, atque determinata ad certam 
personam aut materiam. 

VII. 

Valide quis baptizari potest aspersione vel infusione aut im- 
mersione; minime vero requiritur immersio. 

VIII. 
Baptismi subjectum est quilibet homo viator non baptizatus, 
etiamsi sit infans. 

IX. 
Bene inspecta quaestione XXIV, part. IV, Summae Theologiae 
Alexandri Halensis, sustineri potest Alexandrum Halensem non 
docuisse Confirmationis sacramentum fuisse institutum in Con- 
cilip Meld^nsi, sed fuisse iocutum praefatum auctorem de accu- 
ratiori Sacramenti determinatione facta in supra dicto Concilio. 

X. 

Dominus Noster Jesus Christus est vere, realiter atque sub* 
stantialiter praesens in Smo. Eucharistiae Sacramento. Ideoque 
non est praesens moraliter tantum; nec Smum. Eucharistiae 
Sacramentum spetari potest tamquam merum symbolum et 
memoriale. 

XI. 

Ad f requentem, immo quotidianam, communionem minime re- 
quiritur ut quis liber sit a peccato veniali, licet quam maxime 
sit optandum; sufficit habere rectam piamque intentionem atque 
non habere conscientiam de peccato mortali. 

XII. 
Sancta missa est sacrificium proprie dictum, et aliud non habet 
humanum genus sub Nova Lege, immoiato Christo Domino in 
ara crucis. 

XIII. 
Ven. Joannes Duns Scotus non docet Poenitentiae sacramen- 
tum utile tantum esse, sed tenet hujusmodi sacramentum esse 
necessarium, commisso mortali peccato, post baptismum. 

XIV. 
Cardinalis Cajetani sententia, secundum quam, clavium po- 
testas nonnisi Beato Petro Apostolo atque Romanis Pontificibus 
competit, dummodo claves in suo amplissimo sensu accipiantur, 
dici nequit sententia singularis, sed est sententia sacrae Scrip- 
turae (Mt. 16, 18) valde conformis. 

XV. 

Franciscani, qui vixerunt tempore Romani Pontificis Joannis 
XXII, dici nequeunt auctores distinctionis clavium in clavem 
scientiae et clavem potentiae, cum longe ante ipsos haec distinctio 
apud auctores clare determinata inveniatur. 

XVI. 
Praeter ordinis potestatem requiritur in confessario jurisdic- 
tionis potestas, secus invalide agit, seu non absolvit. 

XVII. 
Ad remissionem peccatorum post baptismum commissorum 
obtinendam sub Novo Foedere absolute necessarium est aut 

habere contritionem perfectam simul cum voto recipiendi Poeni- 
tentiae sacramentum, aut habere attritionem seu contritionem 
imperfectam et recipere sacramentalem absolutionem. 

XVIII. 
Cbntritid, quae "animi dolor ac detestatio est de peccato com« 
misso cum proposito non peccandi de cetero" (Conc. Trid., sesd. 
XIV, cap. 4), includit non tantum resipiscentiam seu vitae mu- 
tationem, ut tenet Lutherus cum suis, sed etiam includit hoc 
aliud elementum: odium de peccato commisso. 

XIX. 
Ut contritio, sive perfecta sive imperfecta, ad sacramentum 
valide recipiendum sufficiat, sit oportet vera, supematuralis, uni- 
versalis, appfetiativ^ summa. 

XX. 
Minime approbari potest opinio eorum, qui dicunt S. Bona« 
venturam docuisse Extremam Unctionem fuisse institutam ab 
Apostolo Jacobo. 

XXI. 
Anglicanii noft obstantibus eorum conatibus^ numquam pro- 
babunt falsam esse declarationem Bullae ''Apostolicae curae'' 
(a. 1896) statuentis ordinationes ritu anglicano peractas irritas 
pror^us esse dmninoque nullas. 

XXII. 
Matrimonium numquam fuit cotitractus simpliciter civilis, 
sed semper habitum est tamquam aliquid sacrum; et Dominus 
Noster Jesus Christus contractum matrimonialem sacramentis 
Novae Legis adnumeravit. 

xxin. 

Conseilsus et nil aliud quam consensus constituit materiam 
et formam sacramenti Matrimonii. 

XXIV. 
Matrimonii finis primarius est procreatio et educatio prolis; 
secundarius muttfum adjuiorium et remedttmi ecioecipisccntiae. 

XXV. 
Divortium primario naturaH fini non opponitur, saltem valde 
difficilitcr probatur; oppdnitur autem quam maxiitoe secundario 
juri naturali. 

XXVI. 
Dogmatum catholiconim natura cotifundi non debet cum 
eorumdem explicatione, quocumque modo haec intelligatur. 

XXVII. 
Dogmatum catholicorum profectus nequit explicari ad instar 
germinis biologici, sed proprias habet, et quidem tantummodo 
logicas, proficiendi leges. 

XXVIII. 
Communem conceptum Dei omnium inesse mentibus, paga- 
nonim scilicet et christianorum, non solum Scripturae sed etiam 
Patrum testimonia nec non nuperrima religionum historia luce 
clarius ostendunt. 

XXIX. 

Gratia et natura, etsi inter se distinctae, ab invicem inter se 
non separantur, sed quid unum, nempe hominem supematura- 
lem, efformant. 

XXX. 

Non in quaque forma substantialt nequam, nec in qualitate 
quadam morbida/ nec demum in transgressu protoparentum 
nobis imputato, sed in destitutione gratiae sanctificantis, quae 
habitualem quamdam, a fine supematurali aversionem secum- 
fert, reponenda est essentia peccati originalis transmissi. 

XXXL 

Theologice, historice et critice inspecta, ostenditur falsa di- 
stinctio illa nuperrime adinventa inter Christtmi quem exhibet 
historia et Christum quem accipit fides. 

XXXII. 
Quod Christus nos redimerit non tantum doctrina sua et 
exemplisy sed q;)ecialiter morte sua piaculari, bistorice et theo- 
logtce constat. 

XXXIII. 
Doctrinae protestantkae de saliitifero OfKre Christs historia 
nec traditione nec ratione suadetur. 

XXXIV. 
Doetrina de satisfactfone infinite stq>eTabundantt moralia et 
spiritualia includit elementa, divtnitm MWpe amorcm, qui causa 

fuit, non vero simpliciter effectus, operis redemptivi a Christo 
consummati ; errant proinde qui conceptum catholicum pure lega- 
lem putant. 

XXXV. 

Interactio misericordiae et justitiae divinae, prout ab Ange- 
lico Doctore explicatur, redemptivo operi Salvatoris explicando, 
non parum inservit. 

XXXVI. 

"Divinae revelationi tribuendum est ut ea, quae in rebus divi- 
nis humanae rationi per se impervia non sunt, in praesenti 
quoque generis humani conditione ab omnibus expedite, firma 
certitudine et nuUo admixto errore cognosci possint" (Conc. 
Vat. Const. Dei Filius, cap. II.). 

XXXVII. 
"Primatus jurisdictionis in universam Dei Ecclesiam immediate 
et directe beato Petro apostolo coUatus fuit a Christo Domino" 
(Conc. Vat. Const. Pastor aeternns, cap. III.). 

XXXVIII. 
Successores beati Petri in primatu sunt Pontifices Romani, 
ideoque vera Christi Ecclesia ex unione cum sede Romana ubique 
distinguenda est. 

XXXIX. 

Magisterium infallibile instituit Christus in Ecclesia sua. 

XL. 
Ex Christi institutione omnibus incumbit obligatio veram 
Ecclesiam implectendi, ideoque reicienda est notio omnes reli- 
gionis Christianae formas aeque bonas esse. 

XLI. 
Desiderium, etiam inefficax, rei malae, et gaudium de re mala 
induunt malitiam specificam tum objecti tum circumstantiarum ; 
delectatio morosa induit malitiam objecti, non vero circumstan- 
tiarum, nisi circa ipsas versetur delectatio. 

XLII. 
Bellum per se licitum est, sive ad injuriam repellendam, sive 
ad jus Reipublicae vindicandum ; illicitum tamen est in ipso bello 
directe intendere mortem hostis. 

XLIII. 
Titulus legis civilis, dummodo non constet immoderatum esse, 
est justa ratio et honesta lucrum aliquod ex mutuo recipiendi, 
secluso etiam quocumque alio titulo, i. e., quin opus sit inquirere 
an alius titulus adsit. 

XLIV. 
Naturalis justitia exigit ut operariorum remuneratio talis sit 
ut sufficiat tam suis quam suarum familiarum necessitatibus sub- 
veniendis, frugali tamen modo et rationabili. 

XLV. 

Numquam licet directa actione: neque occidere infantem in 
utero matris; neque operatione chirurgica illum extrahere ab 
utero matris, cum extra uterum nondum vivere nequit infans, 
neque alio modo abortum procurare. 

XLVI. 
Catholice sustineri potest quaelibet ex hisce opinionibus relate 
ad diluvium universale: a) diluvium fuit absolute universale, 
i. e., tam geographice quam anthropologice ; b) diluvium fuit 
universale anthropologice tantum; c) diluvium non fuit uni- 
versale neque anthropologice neque geographice. 

XLVII. 
Canticum Canticorum poeticus est liber quo celebratur Christi 
cum Ecclesia spirituale matrimonium. 

XLVIII. 
Logos, quem nos docet S. Joannes Apostolus in suis scriptis, 
toto caelo differt a logo quem exhibet nobis Philo. 

XLIX. 
Contextus Epistolae I ad Cor., cap. XV, 46-49, parenticam 
quidem habet signiRcationem, sed includit etiam mysterium 
duplicis in Christo naturae. 

L. 
Tanta adest similitudo cogitationis et expressionis inter caput 
XIII lib. Sapientiae atque S. Pauli Epist. ad Romanos I, 18 ss., 
ut concludi possit aliqualis litterarius influxus in S. Paulum. 

U. 



Can. 1-1. 
Can. 9»'H. 
Can. 816. 
Cao. 1012.1016. 
Can. 1409-1413. 



UI. 
LIII. 
UV. 
LV. 



LVI. 
Honorius Papa I in suis ad Sergium epistolis duabus nuUam 
ex cathedra edidit definitionem, neque ullum docuit errorem 
contra fidem. 

LVII. 
Urbani Papae VI electio, quae Ocddentale praecesit Schisma, 
jore merito tenenda est tamquam legitima atque canonica. 

LVIII. 
Ex christok^cis controversiis saeculorum decursu habitis 
luce clarius apparet Christmn fuisse positum "in signum cui con- 
tradicetur" (Lc. II, 34). 

LIX. 
Vaticana documenta circa Galilaeum, a. 1877 edita, clare de- 
monstrant ecdesiasticae auctoritates in damnatione hujus per- 
illustris hominis motas non fuisse odio contra veram scientiam. 

LX. 
Exponuntur verae ac fundamentales causae quae ansam prae- 
buerunt hodiemae revolutioni Mexicanae atque religiosae per- 
secutioni. 

Vidit Sacra Facultas: 
JOANNES A. RYAN, S. T. D. p. t. Decanus. 
PETRUS GUILDAY, Ph. D. p. t. a Secretis. 

Vidit Rcctor Universitatis : 
THOMAS J. SHAHAN. S. T, D. 

